
FRISTEREN. 



Cor mig laae i Qerntbegrændset Sphære 

^ Verdens Pragt og Pryd, dens Glædes Smiil. 

Blikket fra den smægtende Hetære 

Sank som Olien i min Aares Ild. 

Lig en let opkiltret, yndig Mængde 

Gled forbudne Glæder mig forbi, 

Cg, mit Øje tabtes henrykt i 

Denne Udsigts grændselese Længde. 

Men foran mig stod med taus Gebærde 
Fristeren og lured' paa mit Blik. 
Fra hans Aasyns Nat, hans Tankers Gjærde, 
Haan og Ynk, lig fage Lyn, udgik. 
„Denne Verden vorde skal dit Eie" 
■— sagde han — „og lyde dine Bud. 
Du skal herske, frygtet som en Gud, 
Lover du at følge mine Veie." 

Og af Synets varme Liv udklækket 
ialte Driften mægtig i mit Bryst. 
Og af mine Sandsers Oprar ægget 
Veg jeg for et Indtryk af min Lyst. 

^Det er et Elysium at nyde" 

— Hvisked' i Beruusning min Begjæf — 
„Og er Undergangens Rædsel nær, 

er det dog guddommeligt at byde!* 

^Styrter Ørnen ikke paa sit Bytte? 

Og den gridske Tiger paa sit Rov! 

Skal ei Løven sine Kræfter nytte? 

Skal ei Hingsten sparke med sin Hov? 

Men er' mine Drifter mindre stærke? 

Ei forbundne tæt med min Natur? 

Og kun jeg skal taale Tvangens Muur 

Om min ViUie som dens Svagheds Mærke?" 

„Smyk dig da til Brudenattens Glæde, 
Skjønne Jord, min hemmelige Brud! 
Slaae fra dine Lænder Kydskheds Klæde! 
Knuppen er i Blomster sprungen ud. 
Som en yndig, duftende Hetære 
Skal du lyde og beherske mig; 
Og til Løn for hvad jeg offrer dig, 
Af dit Skjød jeg vil min Fryd begjære/ 

— Mens jeg talte, stod med taus Gebærde 
Fristeren og lured' paa mit Blik. 

Fra hans Aasyns Nat, hans Tankers Gjærde, 
Haan og Ynk, lig fage Lyn, udgik. 
Alt jeg segned', en elendig Fange. 
Men — da greb mig en usynlig Haand. 
Briste saae jeg Trylleriets Baand, 
Og i Fristeren den gamle Slange! 

Og imens den evige Fordærver 

Og med ham mit Eden saaes at flye, 

Spændte jeg til Flugt de slappe Nerver — 

Men en Stemme bandt min Fod paany: 

^Har du glemt" — den sagde — „Sen af Jorden! 

At din Tid er Syndefaldets Tid, 

At du fødtes blandt en Slægt, hvis Id 

Længst har fort den fra Naturens Orden? 

Kan du, tør du feie Verdens Planker 
Atter i de gamle Fuger ind? 
Blæse Liv i længst begravne Tanker? 
Rive sønder Seklers tætte Spind? 
Kan du ikke, da undflygt itide 
Drømmens Fryd og Haabets søde Røst; 
Eller frygt, at i dit øde Bryst 
Drager ind den strenge Eumenide. 

Christus lig, den blødende Forsoner, 
Glem, at du nedstammer fra en Gud. 
Du blev født til Savnets Tornekroner; 
Andres* Synd ved dig skal slettes ud. 
At Naturens Tempel sank af Ælde, 
At man slukked' ud dens Alterild, 
Ak, at dine Fædre fore vild, 
Maa du med dit Hjerteblod undgjælde. 

I et ydmygt Sind og Selv forn ægten 
Ligger Værnet mod din Arts Fordærv. 
I dig selv betragt kun Samtids-Slægten, 
I din Id dit Selvforsonings-Hverv! 

Viid, det er forgjæves at forsage 
I din Qvals og Skræks Gethsemane. 
Son af Gud! din Faders Villie skee! 
Ei han tager denne Kalk tilbage! 

GLENTEN. 



T^et klappred' over det nærmeste Tag, 
^^ Det slog paa min Rude, 
Det susede gjennem den gryende Dag, 
Og Vingerne gjenled Slag paa Slag 
Derhenne hvor Pilene lude. 

Med langstrakt Hals, med stirrende Blik, 
Med Vingerne spændte. 
Med kraftige Kast, og flyvende stik 
Mod Vinden, op imod Skyerne gik 
Paa Jagt efter Byttet en Glente. 

O, kunde jeg dukke mit Bryst som den 
I Skyernes Vande! 
Langs Skovene stryge susende hen, 
Og atter mig hæve med Fart igjen 
Høit," høit over Sletter og Strande! 

O, kunde jeg streife fra Haand og Fod 
De Lænker, mig binde! 
I Ætherens Strømning svale mit Blod, 
I Kamp med Stormene prøve mit Mod, 
I de høieste Skyer forsvinde! 



l*^ 

TROUBADOUREN. 



Du sidder taus, min Frue, og støtter Haand 
til Kind, 
Og mine Sange vifte for den flygtige Vind. 
Jeg sang om Fugleqvidder, 
Om Damens unge Ridder, 
Men mine Toner trille fra dit tankefulde Sind. 



Hvad vil du, jeg skal synge? Om Kjærligheds 

Nød? 
Om Blancheflores Elskov og ynkelige Død? 
Hvad eller om min Muse, 
Clemenza af Toulouse, 
Hvis Gave, en Violblomst, jeg bærer til min Død. 

— „Hvi drager Troubadouren med Sange til 

min Borg 
Og gyder sine Toner som Olien i min Sorg?** . 

— Min Frue, jeg formilder 
Din Kummer, mens jeg spiller; 

For mine Sanges Vellyd, jeg haaber, flyer din Sorg. 



y Google 



— „Dit Øje, Troubadour, er af friske Taarer 

vaadt, 
Indfaldne dine Kinder og dit Haar farvet graat 
Min Kummer vil du lindre — 
Var dine Sorger mindre? 
Fortæl, hvad der heir farvet dit Hovedhaar graat." 

— Her i Bretagne, Frue, jeg fedt og baaren er; 
Min Kummer og min Glæde har sine Kilder her. 
Her elsked' jeg min Frænke, 

Men voved' ei at krænke 

Min Dames heie Skjønhed med uridderlig Begjær. 

Men gjennem Oiets Luer min Kjærlighed bred frem. 
Jeg bad med stumme Taarer; men hun lo haant 

om dem. 
Forblindet og bedaaret 
Min faure Frænke kaared' 

En Fremmed til sin Huusbond — -da forlod jeg 

mit Hjem. 

Og nu er Aar forløbne, mit gyldne Haar er graat. 

Jeg kommer atter haablos, min Frænke, til dit Slot, 

Jeg vil eiheller beile, 

Kun mine Taarer speile 

I dine Mildheds-Oine og forlade dit Slot. 

— ^O, tael, bliv ved at tale, min faure Trou- 

badour! 
Dit Ord er sødt som Frihed midt i mit Fangebuur. 
Jeg skal ei Foden flytte. 
Jeg skal bestandig lytte 
Til Stemmen fra din Læbe, min faure Troubadour! 

Vel har jeg, Elskte, fordum i dit stumme Øie læst; 

Hver Taare som et Bogstav var i mit Hjerte fæst. 

Men dine Læber nelte 

Og dulgte, hvad du følte, 

Og altfor undseelig var vor daglige Gjæst. 

Da kom en fremmed Ridder med Falkene fra Jagt; 
Han beiled' til mit Hjerte, han pukked' paa sin 

Magt. 
Man bad og man besvor mig — 
Ak, Elskte! — om du troer mig — 
Saa bleg som et Lig i hans Arme blev jeg lagt 

Sørgmodig har jeg levet med ham de lange Aar; 
Som tro og ydmyg Hustru jeg skjænkte ham 

min Vaar. 
Men eensomt var mit Hjerte; 
Thi Den, jeg meest begjærte. 
Han vender først tilbage med graanende Haar. 

Hvi kommer du saa sildigt? O, jeg har sørget svart. 
Og daglig har jeg haabet: nu kommer han vel 

snart ! 
Og Vinden tidt har vugget 
Min Kjærlighed i Sukket 
Og bragt dig min Hilsen : men du har aldrig svar't. 

Du siger, du er gammel; o, du er ung igjen! 

De dybe Rynker blues ved at skjæmme min Ven. 

Og dine Øjne brænde 

Endnu som før, min Frænde! 

Og dine Kinders Roser er sprunget ud igjen. 

o Lionhard, o slaae kun din Arm om mit Liv! 
Og hviil dig ved mit Hjerte, som om jeg var 

din Viv. 
Du maatte Alt undvære, 
Saa vil jeg dig beskjære, 
Hvad jeg har Ingen undt som dig, mit faure Liv ! 

— Hvi græder du, Hjertelskte? Hvi bleges meer 

din Kind? 
Hvi svøber du i Kaaben dit ædle Hoved ind? 
Nu skal du aldrig græde! 
Jeg har en gammel Glæde; 
Den vil jeg stree som Roser paa din falmende Kind. 

Min kummerfulde Frænde! græd kun ud ved mit 

Bryst! 
Jeg hører alt i Gaarden min Herres strenge Røst. 
Min hede Mund jeg klæber 
Til dine søde Læber, 
Saa haaber jeg, han støder sit Sværd i mit Bryst!* 

SØVNLØSHED. 



Som en Pusling svøbt og vugget, 
Vaaged' jeg forgrædt de lange 
Nætter under Vuggesange, 
Men fik aldrig Oiet lukket. 
Skjøndt min hulde 
Moder, som jeg nu maa savne, 
Kaldte mig med søde Navne, 
Englebarn og Sukkerlulle, 
Klapped' mig med bløde Hænder, 
Nynned' for mig, mens hun vugged', 
Fik jeg intet Oje lukket — 
Ak, jeg havde ondt for Tænder. 

Siden, da jeg gik forsigtigt 

Med en Faldhat om mit Hoved, 

Og endnu ei talte rigtigt. 

Fik jeg og kun sjelden sovet. 

Skjøndt min ældste 

Søster sad hos mig i Stuen 

Og fortalte mig om Fruen, 

Hvem en Dværg fra Dragen frelste; 

Og endskjøndt min Søster loved' 

Mig en anden 

Smuk Historie om Drengen, 

Der blev bidt af Klapperslangen, 

Fik jeg dog snart aldrig sovet; 

Thi jeg syntes, Bussemanden 

Stod ved Sengen 

Eller rokkede paa Gangen. 

Og som Dreng omtrent paa otte 
Aar jeg maatte 
Bytte Hjemmets biede Stole 
Med kjedsommelige Bænke 
I en trist og søvnig Skole; 
Men paa Savn var ei at tænke. 
Vor Præceptor, han, den strenge, 
Skrækken for de viltre Drenge, 
Han forstod at holde vaagen 
Mig ved Tavlen og ved Bogen. 
Selv om Natten var hans Billed 
For mit vaagne Øie stillet. 

Og som Yngling, i de skjenne. 

Lykkelige Foraarsdage, 

Snart jeg sværmed' i det Grønne 

Og udgjød om Natten silde 

For de stille 

Stjerner mine Længslers Klage; 

Snart jeg svired' med de vilde 

Kammerater ved et- Gilde. 

Alt blev vovet. 

Intet vundet, sjelden sovet. 

Bacchanalet 

Endtes først med Hanegalet. 

Ak, og siden — naar du vidste, 

Min tilbedede Veninde! 

Du, hvem Skjebnen lod mig finde 

Kun for atter dig at miste — 

Naar du vidste, 

Hvor jeg tidt beklemt, urolig 

Vandret har foran din Bolig. 

Nattevinden 

Viftede min Graad fra Kinden. 

Sneen kjelte 

Med de brede, 

Hvide Duun mit Ansigts Hede. 

Snart det syntes, som den følte 
Hvad jeg leed: den smelted' stille 
Peia min Kind i Taarer milde. 
Ak, og mens mit tunge Hoved 
Lagde Planer, jeg forkasted'. 
Undergangen mod mig hasted', 
Og jeg fik snart aldrig sovet. 

— Nu er alt forbi! Det vilde 
Liv er veget for det stille. 
Sviregasten 

Er forsvundet med Phantasten. 
Jeg har aldrig ondt for Tænder, 
Er for Bussemænd ei bange. 
Driver aldrig under Sange 
Tiden bort med muntre Venner. 
Vinternatten seer mig ikke 
Gaae mechanisk og urolig 
Udenfor min Elsktes Bolig. 
Ak, jeg veed, hun boer der ikke! 

Ikkun een Erindring end, 

En fra hine Smertens Dage 

Dukker stundom op igjen. 

Ængster mig som før, og røver 

Mig den Ro, jeg haardt behøver. 

Sommetider, 

Netop, naar jeg mindre lider. 

Ganske silde, 

Naar jeg sidder hjemme stille. 

Er det mig, som Luften klinger. 

Som dens Vinger, 

Viftende saa sagte, bringer 

Mig en Klang af hendes Stemme. 

Alting kan jeg, Alting glemme. 

Hendes unge 

Skabning, rank som Poplens Pile, 

Hendes Ord, der ellers hvile 

Paa mit Hjerte centnertunge. 

Hendes stille 

Dunkle Oie, hendes milde 

Englemine kan jeg glemme — 

Nei, men aldrig hendes Stemme! 

— Men forresten har, som sagt. 
Ældre Minder, ældre Smerte 
Ikke længer nogen Magt 
Over mit bedragne Hjerte. 
Hvad endnu jeg haaber paa, 
Er saa lidt, at det kan hænde, 
Mine Dage ville gaae 
Uforstyrrede til Ende. 

Jeg har Intet meer at vove, 
Har omsider lært at skikke 
Mig i Skjebnen — ak, men sove. 
Sove, sove kan jeg ikke! 

SPADSERETOUREN. 



A ftenen er saa klar og smuk; 
-^ ^ Nede ved Stranden frisk det lufter. 
Hisset en eensom Fugl med Kluk 
Gynger sig hvor Jasminen dufter. 
Kom, min Cousine! der har din Ven 
Lavet en Bænk under Blomster og Grene. 
Vil du som jeg, saa gaae vi derhen; 
Jeg har et Ord at sige dig ene. 

Fiskeren nede passer sin Dont, 
Sysler i Baaden og fleiter et Stykke, 
Sei* peia den rødlige, blaa Horizont; 
Ikke skal han forstyrre vor Lykke. 
Vidste du blot, hvor tidt han vil see 
Over til Skyens hvidlige Strimer! 
Uro de bringe paa Havet maaskee, 
Skaffe ham Fisk i talrige Stimer. 

Seer du? han steder fra Land, min Ven! 
Ak, han har travlt, det kan ikke feile. 
Bundgamet trækker han ind igjen; 
Langsomt begynder Baaden at seile. 

Konen derovre, der tørrer et Garn, 
Mærker os ikke, derpaa er jeg sikker; 
Mindre det smukke, blomstrende Barn. 
Nynnende sidder hun baiet og strikker. 

Græsset er vaadt, her leber en Sti. 

Giv mig din Haand, saa skal jeg dig fere. 

— Tys! hvad er det? Der er Klammeri! 

Det er et Selskab — kom, lad os høre! 

Bliv kun. Veninde! Vær ikke forknyt! 

Her kan vi staae og lytte bag Busken. 

Vognen er væltet! — naa, den ligger blødt! 

Hør, hvor de klamres og skjænde paa Kudsken! 

Skulde jeg ikke hjælpe dem der? 
Vent et Minut, saa stiller jeg Trætten . . 
Nei, naar du frygter, bliver jeg her. 
Tro mig, jeg skal ikke vige fra Pletten. 
'Bidsk som en Hund, men lydig og tam, 
Agter jeg paa din urolige Mine; 
Og i at føie dig er jeg et Lam. 
Føi mig igjen, min søde Cousine! 

Det var jo deiligt! Her er Musik! 

Fløite, Claveer og to Violiner. 

Saae du den smækkre Dame, der gik 

Pludseligt bag de lange Gardiner? 

See, med en Herre hun har en Passiar . . . 

Ih, du min Gud! han kysser jo Damen! 

Det er bestemt et hemmeligt Par. 

Bare nu Præsten snart siger AmenJ 

Følg mig, Veninde 1 Her kan vi gaae 
Nedad til Stranden bag Huset deromme. 

— Stille! jeg hører en Nattergal slaae . . . 
Veed du, hvorfra dens Toner kan komme? 
Ak, nu bemærker jeg først! Fra et Buurs 
Gitter og ud i den smægtende, stille 
Aftenluft toner den fri Naturs 

Ømmeste Lyrikers klagende Trille. 

— Enten er Luften trykkende varm, 
Eller mit Hjerte lider af Hede. 

Kom, min Cousine! giv mig din Arm. 
Naar vi gaae til, saa er vi dernede. 
Seer du mit Lysthuusl Op til en Lind 
Duftende sødt Jasminerne hælde. 
Vil du som jeg, saa geiae vi derind. 
Ak, jeg har tusinde Ting at fortælle! 

EN DIGTER OG HANS ELSKEDE. 

(Morgen-Situation.) 



Vyf in Elskede sidder med tankefuldt Blik 

-^ -*- Og yndige Lader, 

Og nipper af Theens forfriskende Drik, 

Og kaster i Bogen stjaalent et Blik, 

Og sidder og blader. 

Og alt imellem hun vugger et Noer, 

Og synger! Du Søde! vox og bliv stor. 

Og smuk som din Fader! 

— Min Elskede ligner din blændende Dag, 

Brasiliens Sommer! 

Den svømmer paa Engen med stille Behag, 

Og dufter og døer i et Aandedrag, 

Naar Aftenen kommer. 

Men Solen vækker ved Morgenens Dug 

Din rødmende Dag med et brændende Suk, 

Brasiliens Sommer! 

Jeg kom fra Reisen med soelbrændt Hud 
Og Længselens Klage; 
Da mødte jeg dig, min livsalige Brud! 
Blufærdig du gik med Familien ud, 



Digitized by VjOOQIC 



19 

Og skotted' tilbage. 
Lig Solens Straale min Tankes Gled 
For dig, min rødmende Dag! udgjed 
Sin Længsel og Klage. 



— Min Elskede ligner din pragtfulde Nat, 

Arabiens Hede1 

Naar Orkenen strækker sig heed og mat, 

Da kommer den dybe, stjernede Nat 

Med Skygger saa brede. 

Og Natten kjeler den hede Begjær; 

Dugtaarer dine Cisterner er', 

Arabiens Hede! 



Fortæret, Elskte! af Længselens Brand 

Jeg kom fra det Fjerne. 

Da traadte du hen til den eensomme Mand 

Som Natten, der trester Ørkenens Sand 

Med Kjærligheds Stjerne. 

Din Aande Kjelighed til mig bar; 

Dit Øie, der smægted' i Taarer, var 

Min skjulte Cisterne. 

— Hjertdskte Hustru! min tugtige Viv! 

Min Adelaide! 

Hvi synker dit Hoved, et blomstrende Siv? 

Hvi sidder du taus, min drømmende Viv? 

Og skotter tilside? 

Hvi springer Undseelsens Roser ud 

Og dækker som Sleret din Kind, min Brud I 

Og Nakken den hvide? 

Guds hellige Moder! saa taus? O tael! 

Hvad feiler dig, Kjære! 

Min halve Himmel fra dig jeg stjal! 

Thi har jeg Ret til din halve Qval, 

Og den vil jeg bære. 

Hvi peger du taus paa den sovende Glut? 

Hvad? troer du mit Kjød og mit Blod forskudt? 

O, frygt ei, du Kjære! 

Har du da glemt, at Frelseren fik 

En Krybbe til Leie? 

At Ismael fandt den lædskende Drik, 

Mens Hagar fulgte med haabløst Blik 

Sit dyreste Eie? 

O, sørg ei, at vor Fremtid er mørk! 

Til Kjaba fører os Eensomheds Ørk 

Og brændende Veie. 

Jeg vil ei sørge, jeg heller ei kan; 

Thi min er en Krone! 

Dit Favntag er mit blomstrende Land; 

Dit Skjød som Rigets ypperste Mand 

Jeg valgte til Throne! 

Naturen lyser i Kuld og Kjøn 

Det Barn, der dier dit Bryst i Løn, 

Min yndige Kone! 

— Imens jeg talte, begyndte smaat 

Min Elskte at smile. 

„Tys!" — sagde hun — ,tael lidt sagtere blot 

^Du vækker mig Drengen; han sover saa godt, 

„Og trænger til Hvile. 
„Men vil du vide, hvorfor jeg er vred, 
„Læs Digtet her, jeg standsede ved, 
„Om „Cypripors Pile". 

„Vel skal det hjælpe mig stort, at vi, 

„Vor Kjærlighed skjule. 

„Det Digt er af dig; du skildrer deri 

„Hvad du har kaldet: En Nats Poesie, 

„Og lyver en Smule. 

„Ak, hvad man bekjender en Digter bly, 

„Det veed imorgen den halve By — 

„I flygtige Fugler 

stands — jeg sagde — dem med Fornuft 
Hvad Folk kalder Pletter. 

Som Digter giver jeg Følelsen Luft 

1 Riim og Toner, i Rhythmemes Duft 
Af ømme Sonnetter. 

Er det ei Gratiens Sier, hvori 
Jeg hylled* dit tugtige Livs Poesie 
Og Kjærligheds Nætter? 

Ak, vredes ei, at jeg skildrer Sligt 

Og lader det trykke! 

Jeg synes dog, det er Digterens Pligt 

At skrive for Folket et trøstende Digt 

Om Menneskets Lykke. 

Den ømmeste Taare, den reneste Lyst, 

Den giver jeg Ord og smeltende Røst 

Og digterisk Smykke. 

— »O, de Poeter! ja dem vil vi troe!" 
Saa udbrød hun atter, 
Og lulled' min vaagnende Glut i Ro, 
Og hvisked': „Din Fader er em og tro! 
„Men" — sang hun med Latter — 
„Tag ikke til Mønster den hæslige Mand! 
„Bliv ærbar i Tale — lidt meer end han; 
„Og — bliv ei Forfatter!" 

PAA STRANDVEJEN. 



Rullende henad de støvede Veie, 
Kjøre vi muntert og let. 
Træerne strække, medens de neie, 
Efter os Bladenes Net. 
Søen er speilklar. 
Vandene blaa. 
Stjernerne spille 
Med Glands derpaa. 

Kudskene smelde, Hestene springe. 
Mærker du, han vil forbi? 
Tversover Sporet listigt vi svinge — 
Jeg er en Kudsk med Genie! 

Hestene rende, 

Træernes Lev 

Skjuler os naadig 

For Qvalm og Støv. 

Vinde, der lufte paa vuggende Vande! 
Vinde fra Se og fra Sund! 
Kommer og kjeler min Elskedes Pande, 
Viftfer omkring hendes Mund! 

Elskede! Vinden 

Haster fra Sund, 

Kysser med Glæde 

Din Kind, din Mund. 

I ET SELSKAB. 



T ad mig gaae! Jeg drikker ikke meer! 
-^ Jeg vil ikke meer med Eder klinke. 
Vinens Gud er her, men Ingen seer 
Ham, den glade, med sin Thyrsus vinke. 



Straalen fra Champagne-Flaskens Hals 
Springer ud i skummende Cascader. 
Ak, men I, som var jert Liv tilfals, 
Stive staae og med forknytte Lader. 



Druen vinker Eder, purpurblaa, 
I Madeiren Eders Haab forgyldes — 
Svar mig da, hvor kan I tænke paa, 
Hvad en unaturlig Vedtægt skyldes? 

I har givet mig den stærke Drik, 
Presset hede Druer i mit Bæger, 
Og vil tvinge mig i Eders Skik, 
Mens en Gud med mine Sandser leger. 

Medens Vinens Aander kjækt befrie 
Drifterne, der ellers lydigt slumre, 
Skal jeg tee mig sømmeligt som I, 
Sidde ned i Eders Sal, den lumre. 



Skal betragte følesies og kold 

Al den Skjønhed, der forbi mig sværmer, 

Lægge Panden i beregnet Fold, 

Vogte mig, at Ingen jeg fornærmer. 



— Kjære Herre! lad mig gaae min Vei! 
Drikke Vin som De, det kan jeg ikke. 
De har god Natur, er kold og bleg, 
De kan uden Frygt Madeira drikke. 



De har god Natur og godt Humeur. 
Naar De vel har klinket, raabt og drukket. 
Er De dorsk og villjeles som fer. 
Deres snævre Bryst som før er lukket. 



Dem, jeg veed det, volder ingen Meen 
Denne Viin, saa fyrig og saa stille. 
Drik kun De! og sæt Dem som en Steen 
Hen ved Spillebordet for at spille. 



Ak, men mig beruser Vinens Magt! 
Mig betvinger Vinens Lyst og Varme! 
Inden i mig jubler Verdens Pragt, 
Og jeg favner Alt med Beiler-Arme. 

2 

— Unge Jomfru! ung og faur og fiin! 
Beed mig ei saa bønligt om at drikke! 
Dette Glas med Spaniens hede Viin, 
Troe mig, taaler jeg iaften ikke. 



Farlig er for Mennesket den Glands, 
Vinen spiller med i Glassets Skaaler. 
Vinens Perler, i olympisk Dands, 
Lokke med udødelige Straaler. 

Disse Perler, Venus-Øine hver, 
See paa mig saa brændende, saa klare — 
Skjønne Jomfru! staae mig ei saa nær! 
Blot et Glas — og Gud maa Dem bevare! 



Hvis jeg drak — o skrøbelige Liv! — 
Blot et Glas og lod mig sødt bedaare, 
Faldt jeg Dem om Halsen — ak, tilgiv! 
Trykte Dem til mig med Kys og Teiare. 



Ja, der er en Magt i Vinen gjemt. 
Der med Herskerbud vort Bryst bevæger. 
Denne Magt — jeg føler det beklemt — 
Grumt med Menneskenes Idræt leger. 

— Villig giver jeg Enhver sin Ret. 
Jeg vil troe, I gode Mænd og Fruer I 
At i Eders Kreds jeg passer slet; 
Mig til Gjengjæld heller ei den huer. 

Lad mig da, mens Legen end er god, 
Gaae i Fred for Eder, gode Venner! 
Her i Salen ruller sygt mit Blod; 
Vinen mig med Feberhede brænder. 

Det er Synd, I see paa mig med Spot, 
Søge Strid, fordi jeg ei vil drikke. 
Kjære Herrer! vi kan enes godt — 
Nei, men drikkke med Jer kan jeg ikke. 

UDSTYRET. 

(1835). * 



T Til sidde I Kræmmere, store og smaa! 
^ ^ Hil sidde I Kjøbmænd bolde ! 
Vil Gud, da sætter jeg snarlig Bo, 
Og agter mit Bryllup at holde. 

Saa kjøbe vi ind for Huus og Gaard 
Hvad Himlen vil os beskjære. 
Thi er jeg kommen til Eders Boder 
Alt med min Hjertenskjære. 

Saa have vi serget for Fa^ebuur, 
For Kjøkken og Kj ælder behænde. 
Nu skulde vi tænke paa Høienloftssal, 
Hvis Gud det saa vilde vende. 

Saa have vi kjøbt os Dug og Disk 
Og Maal i Tønder og Skjæpper — 
Hr. Høyer! I er en veltænkende Mand, 
I vise mig vævede Tæpper, 

I vise mig Tæpper af liflig Lød, 
At bredes paa Høienlofts Tilje. 
De være virked' med Rosenblad, 
Med Tymian og med Lilie. 



Fremmerst i Flokken gaaer adelig Mand, 
Og strunk han sidder paa Tofte. 
Sidst man tænker paa nedrige Stand, 
Der skjules af ydmyg Kofte. 



Jeg kjebte mig Silke, jeg kjøbte mig Fløil, 
Og Hermelin til Belægning. 
Nu skulde vi tænke paa nedrige Stand, 
Paa Lemmernes Underbedækning. 



Den Sommerdag blid man klæder sig let. 
Men varmt under Frosten klare. 
Hr. Feyerskou sidder bag bonede Disk, 
i vise mig uldne Vare. 



I vise mig strikkede Trøier af Uld, 
Og retskafne jydske Sokker. 
I vise mig Strømper for Jomfru-Fod 
Og Svanebaier til Klokker. 

Saa have vi kjøbt for Huus og Gaard 
Hvad Menneskets Hjerte forlanger. 
Min elskede Brud! gak ind med mig, 
Jeg flyer Eder gyldne Spanger. 

Om Halsen jeg lægger en Perlerad 
Og om Eders Arm Braceletter. 
Og i Eders Haar, mit blomstrende Liv, 
Jeg kunstige Roser fletter. 

— Dagen helder og Sol gaaer ned, 
Og Kræmmeren Boden lukker. 
Træd ind, min Elskede, nær herved. 
At see paa flettede Vugger. 

Allerkjæreste min, og redm kun ei, 
Og skot kun ikke tilside! 
Haabet beskjæmmer aldrig en Mand; 
Han tænker paa Alt itide. 

— Dagen helder og Sol gaaer ned. 
Og Skyggerne vorde saa lange. 

Nu mærker man ei til Menneskets Dont 
Og ei til Fuglenes Sange. 

Aftenen glider saa sagte ned. 

Nu nærmes Natten den blide. 

Min Hjertenskjære, saa trest jeg gaaer 

Til Hjemmet ved Eders Side. 

AMORS POETIK. 

(Skrevet som Prolog til Lystspillet „Amors Geniestreger«.) 



Imens den iisgraa Trækfugl, Frosten, bygger 
Paa Land og Sø ^en Rede 
Snart af chrystalne, grændseløse Stykker, 
Og snart af frosne Draabers Kjede; 
Mens Sneens Fog, som hvide Duun, sig brede, 
Og øiet blændes af de tætte Lag, 
Der overalt berede 
Et kjeligt Leie for en Vinterdag — 

Og mens den øde Lund, den frosne Vove 
Forener ved Kaminen 
Hvad før var skilt paa Søen og i Skove; 
Mens Sang og Spil og Dands ved Tambourinen 
Og Kunstens Foraars-Skjær 
Adspreder Taagen, der mit Hjem formørker, 
Indbyder jeg Enhver, 
Der er en Ven af Kunsten, som jeg dyrker. 

Desværre veed jeg, Kindens Rose daarer 
Og giver Plads for hvide 
Vandlilier, der skyde frem blandt Taarer. 
En Gud, en frygtet, sidder ved min Side. 

Han griber mine Glæder, 
Mit Hjertes Varme, Pulsens raske Slag, 
Min muntre Time med min mørke Dag, 
Mit friske Liv, min Sundheds Aandedrag, 
Alt han berøver mig som en Forræder, 
Der leer ad mine Taarer, naar jeg græder. 

Og denne Gud er Tiden: hvad jeg føler 
Og tænker flygter fra mig, mens jeg nøler. 

Min hulde Musa, du, min Sangs Veninde! 
Din Finger peger paa 
Minutterne, der ubenyttet 'svinde. 
Og Aarene, der frugtesløse gaae. 
Lad mig din Cither laanel 
Lad mig end eengang sødt beruses i 
Din Tales Poesie, 

Og inden mine dunkle Lokker graane, 
Ledsage Tacten af din Melodie. 
End eengang lad mig slaae de gyldne Strenge! 
Jeg veed jo ei, om jeg formaaer det længe. 

Men siig, hvem vover jeg blandt alle Guder, 
Der hersker paa Olymp, at vælge til 
Beskjrtter af mit Citherspil? 
Jeg seer, min Musas Smiil mit Valg bebuder. 
Hun peger hen paa ham, den lille, blonde 
Og blinde Gud, der lærer Nattergale 
At slaae og unge Pigebørn at tale; 
Han, der forsøder Luften med sin Aande 
Og svangrer den med Længsel og Begjær, 
Den skjælmske, stundom i sit Forhold løse 

Men dog til alle Tider gratiøse 

Gud Amor, kjendt, jeg tænker, af Enhver. 

Tidt h£ir han fulgt Poeten paa hans Gang. 
For Baggesen han hvisked' om Gunlede; 
For Adam sang 

Han Digtet, det vidunderlige, søde, 
Om Valborg, der for Axel leed og døde. 

Jeg skylder ham uendeligt. Han bragte 
Mig tidlig til at stræbe 
Og troe paa de Forhaabninger, han vakte. 
Han lagde Rimets Vellyd paa min Læbe; 
Thi, mens^jeg end var ung og tidt bedrøvet, 
Han stod bag Løvet 

Af Busken, hvor jeg sad og jamred' saare, 
I Flugten greb han skjemtende min Taare 
Og gjorde — mon I gjætter? — 
Af Taareme de deiligste Sonetter. 

Han kjælede for mine Phantasier, 
Han hjalp mig, naar jeg sang for min Veninde; 
Han lærte mig, med Versets Melodier 
Et reent, naturligt Udtryk at forbmde. 
„Er' dine Digte" — sagde han — „studeerte; 
„Er' Vendingerne tvungne; 
„Er' dine Følelser i affecteerte, 
„For Oret ikke vante Lyd besjungne: 
„Fortvivl da, Digter! om din Kunst, 
„Og beed mig før i Prosa om min Gunst. 
„Jeg og min Moder 
„Skye Eders Digtes tvungne Perioder." 

Han viste mig. Ideen vorder plat, 
Af rene Formers Ynde 
Og af det rette Tonefald forladt. 
, Betænk itide hvad du vil begynde, 
„Og stem din Cither til 
„Det Thema, Sangens Fader 
„Skal^høre,**naar han lytter til dit Spil. 
„Betænk, at Pigen, som du elsker, hader" 
— Saa slutted' han — „en klodset Elskers Lader. *^ 

Jeg fandt, det var min Pligt, 
Blandt denne Guds utallige Bedrifter, 
Hvormed han Held, men ogsaa Vanheld stifter, 
At vælge mig Sujettet til et Digt. 

— Tillader nu, Haistærede! (jeg mener 
Blandt Damerne: de fleste; 
Blandt Herrerne: de dygtigste, de bedste) 
Tillader mig som Tjener 
Af Amors Vink og Gudens Kjæledægge, 
Mit Digt for Eders Fødder ned at lægge. 

Hvis I belønne huldt med Eders Gunst, 
Ei Digteren — den ubekjendte Sanger 
Saa stort et Held ei venter, ei forlanger — 
Men Digtet, Frugten af min Kunst: 
Da skal jeg, trods den slemme Beltpassage, 
Og trods den strenge Frost 
(Jeg seiler med Poeternes Courage 
Og kjører med poetisk Extrapost) 
Hvert Hjertesuk til Amor transportere. 
Hver Bøn, samt al den Kjærligheds-Malheur, 
Der hidindtil laae over i Korsør, 

Og Guden Eders Sag recommandere. 
Han staaer paa Springet; 
Spændt er hans Bue; Pilen er bevinget; 
Han lyder mig som Digter ubetinget. 

Men — hvis en bidsk og knurrende Kritik 
Paa Et og Andet hist og her vil anke. 
Og skiller plumpt, som nu og da er Skik, 
Fra Digtets Indhold og dets Tanke 
Den Form, hvorunder de Betydning fik: 
Da pukker jeg paa Amors Poetik 
Og fordrer af min Dommer, fer jeg dadles, 
At han betænker: Stof og Form er eet 
I Digtekunstens høiere Gebeet, 
Og at ved Formens Skjønhed Stoffet adles. 

MUSERNES VINTER-LEIR. 

(Indledningsdigt til „Gjenganger-Breve".) 



'P ngene dufted', beskylled* af Voven ; 

^ Himmelblaa Bækken 

Nynned' og iilte med Hast gjennem Skoven. 

Havet var furet af Kjelen paa Snekken. 

Nattergal-Klagen 

Fyldte min Tanke med sødt Sværmeri; 

Vindene hvisked' med Susen deri, 

Hviilte sig ud efter Touren om Dagen. 

Fjernt fra mig tonede Trommen og Luren; 

Hæslige fjendske 

Mennesker kjæmped til Trods for Naturen. 

Bulderet hørte jeg, Hestene vrindske. 

— Lærkernes Toner 

Kalder Soldaten fra Vinter-Qvarteer. 

Solen, der kommer befrugtende, seer 

Krigen med Oprør og Revolutioner. 

Krigen om Sommeren hades af Muser; 
Marker og Enge, 

Søen, der op imod Kysterne bruser. 
Skulle jo lytte til Digterens Strenge; 

Nattergal-Røsten 

Gribe ham med Melodiernes Magt; 
Bølgerne lære ham Rhythmer og Tact, 
Hvergang de skylle med Skvulp imod Kysten. 

Derimod Vinteren kalder til Striden; 

Digteren binder 

Lyren om Skulderen, Sværdet ved Siden, 

Iler at kjæmpe med Musernes Fjender. 

Foraar og Sommer 

Bygge de Himmelskes Sommer-Qvarteer; 

Vinteren Muserne væbnede seer 

Drage til Kampen med Piber og Trommer. 

— Derfor, o venlige Læsere! tøved' 

Digteren længe, 

Sommeren over, forinden han prøved' 

Sværdet at gribe for lesbiske Strenge. 

Vinteren kalder 

Munter hans Tanke til Musernes Leir; 

Gjækkende Gratier love ham Seir, 

Vække ham atter til Liv, naar han falder^ 

TOURNERINGEN. 

(Oprindelig bestemt til at staa i Spidsen for „Gje 
ganger-Breve«.) 



Bevæbnet let som til en Fest, 
Med Spyd og Skjold og høit til Hest, 
Jeg nærmer mig til Skrankens Der 
Og beder om Geher. 

Forkynd, Trompeter, heit med Klang; 
Jeg bryder med Enhver en Stang 
Alt i den ridderligste Færd 
Med Skjold, med Spyd, med Sværd. 

Let er mit Sind, men tungt mit Spyd. 
Forkynd, Trompeter, heit med Lyd, 
Jeg kaster Handsken ud med Lyst 
Til Kamp og Vaabendyst. 

Jeg vidner heit, at Had og Nid 
Er fjern fra mig og al min Id. 
Mig ægger kun mit muntre Blod, 
Min Lyst, min Kraft, mit Mod. 

Jeg vidner heit, at helst jeg vil 
Bestaae det ridderlige Spil 
Som Leg, som Lyst, som Prøve paa, 
Hvo af os bedst kan slaae. 



Velan, Trompeter, tredie Gang 
Forkynd mit Ærind høit med Klang. 
En Ridder med et muntert Sind 
Kan sagtens lades ind." 



Saaledes talte, vel med Skjemt, 
Men fuld af Tillid og bestemt 
En Ridder ved Kong Arthurs Fest 
Og meldte sig som Gjæst. 



Hans Skjold var buet, blankt og rundt; 
Dets Mærke var et Pilebundt. 
Men om hans Ansigt slutted' tæt 
Og fast hans Hjelmenet. 



Da spurgte Kongen: „Hvo er du. 
Der melder dig med dristig Hu, 
Og ædsker. Sværdet ved din Lænd, 
Til Kamp Kong Arthurs Mænd? 

Forvoven, Ridder, er din Færd, 
Din Skjemt for let mod vore Sværd! 
Men vil du stedes til min Fest, 
Saa nævn dit Navn som Gjæst." 

Da neied Ridderen sig smukt: 
„Jeg er min Moders Søn, med Tugt. 
Mit Navn jeg veed ei nær saa vist 
Som at mit Spyd er spidst. 



See ei paa Navnet, Herre god! 
Men paa min Styrke, paa mit Mod! 
I Navnet, i en flygtig Lyd, 
Lfiae aldrig Mandens Dyd. 



Hvis jeg med Anstand sidder fast 
I Sadlen under Landsens Kast, 
Og tumler Gangeren med Kunst, 
Da er jeg værd din Gunst. 



Og hvis jeg træffer, naar jeg slaaer. 
Og redelig til Værket gaaer, 
Saa tænker jeg, at jeg gjør Gavn 
For meer end for mit Navn. 



Velan, Kong Arthur, tav ei meer! 
Forglem ei ridderlig Maneer; 
Luk Skranken op! Modtag som Gjæst 
En Ridder og hans Hest." 

Den Ridder neiede sig smukt 
Og vented' høvisk og med Tugt. 
Men Arthur loe og sagde høit: 
„Han svarer kjækt og drøit. 

Luk Skranken op og lad ham ind! 
Jeg lider godt hans muntre Sind. 
Lad ham bevise ved sit Mod 
Sit adelige Blod." 



For længe siden sank i Gruus 
Kong Arthurs vidtberømte Huus. 
Forsvundet er det sidste Spor 
Af Kongens „runde Bord**. 

Hiin heie Hal, der aaben stod 
For Hver, der kjendtes gjev og god. 
Og hine kaarne Mænd, hvis Ry 
Gik over Land og By — 

Tourneringspladsen, hvor saa trast 
De Stærke satte Bryst mod Bryst 
Og Knæ mod Knæ, og Fod mod Fod 
I Kamp paa Liv og Blod — 

Forsvundet er det Alt! forbi 
Hiin glade Tids Chevalerie, 
Og kun et Sagn, et Digt derom 
Fra hiin Tid til os kom. 

Men et usynligt runde Bord 
End samles overalt paa Jord, 
Mod Slethed en bevæbnet Magt, 
Det Godes, Sandes Vagt. 

Ved dettes Port jeg holder trj^gt, 
Med lukt Vezir, men uden Frygt, 
Bevæbnet let som til en Fest, 
Og melder mig som Gjæst. 

Som Arthurhoffets muntre Svend 
Jeg kaster freidig Handsken hen. 
Og skal bestaae med Kampens Lyst 
Den ridderlige Dyst. 

ROMANCER OG SANGE. 

I. 
EN SØNDAG OM SOMMEREN. 

T T'inden vifter, Løvet skjælver, 

^ Træet drysser sine Duun; 
Og den klare Himmel hvælver 
Over os et blaat Paulun. 
Gjennem Luftens milde Strømme 
Synker Varmen sagte ned, 
Og Naturen som i Drømme 
Er fordybet i sin Fred. 

Lad os lytte! Hør, de synge! 
Sangen gjennem Løvet naaer. 
Søndagsklædt en munter Klynge 
Nede Qernt paa Veien gaaer. 
Helligdagen aarle henter 
Byens Folk til Skovens Hjem; 
Og i Søndagsklæder venter 
Eng og Mark og Skov paa dem. 

n. 

I DYREHAVEN. 

Over Høien, der staaer 

Med det krusede Haar 
Og er krandset af Træernes Rad; — hallo! 

Gjennem Stien, der let 

Under Bladenes Net 
Haster hen saa fortrolig og glad; — hallo! 

Til det eensomme Slot, 

Der med kongelig Magt 
Over Skoven blev sat som en aarvaagen Vagt, 

Gaaer vor Gang — 

Med Hallo og med Sang 
Og med Jubel i Sky gaaer vor Gang. 



m. 

VED FILEVÆRKET. 

Hvælvede Loft, der er bygget af Blade, 
Skyggefulde Tag, o forund mig et Ly! 
Aarle forlod jeg min steiende Gade, 
Flygtede til dig fra den qvalmende By. 
Her vil i Græsset jeg lægge mig ned. 
Stirre mig mæt paa de merkeblaae Vande, 
Qvæges af Eder i Middagens Fred, 
Sjællands fortryllende Strande! 

Let er din Gang, o du flyvende Seiler! 
Mælkehvide Sky med den graaladne Bræm! 
Hisset i Sundet dit Billed sig speiler. 
Skifter i Figur altsom du drager frem. 

Træerne smægte og varm er min Kind — 
Send os et Regnbad herned fra det Fjerne! 
Gyd i mit Hjerte din Kjolighed ind, 
Skyluftens fyldte Cisterne! 



IV. 
AFTENSTEMNING. 

Solen gaaer mod Havet ned, 
Kaster Guld derover. 
Let mod Landets jævne Bred 
Slaae de lange Vover. 
Fjernt derude Bølger gaae 
Smukt med Purpur i det Blaa. 

Snart er Dagen atter endt, 
I dens Død er Mildhed. 
Nattens Bud os vorder sendt 
Kun i Fuglens Stilhed. 
Klar som Dagen, men saa tyst, 
Nærmer Natten sig vor Kyst. 

Sommeraften! du, som tidt 

Favned' mig fortroligt, 

Du, som veed, hvad jeg har lidt, 

Gjør mit Hjerte roligt! 

Af din Hvile, af din Fred 

Send til mig en Straale ned! 

V. 
BARCAROLE. 

Dette Vand, vi glide paa, 
Er saa roligt, er saa stille. 
Fører os med Kruser smaa 
Lempeligt hvorhen vi ville. 
Ak, men lid dog ei derpaa! 
Disse Vande kan sig skille. 
Og tilbunds du kunde gaae, 
Ligge der forladt og stille. 

Kjærlighed, den grumme Magt, 
Synes from og synes stille, 
Fører os, er Ønsket bragt. 
Lempeligt hvorhen vi ville. 
Hjerte! tag dig dog iagt! 
Ved din Ro den kan dig skille! 
Seer du Eros, saa hold Vagt — 
O, han er saa falsk som lille! 



VI. 
DEN FREMMEDE FUGL. 

Jeg seer dig, jeg kjender dig 

Paa dine grønne Vinger. 

O, skynd dig, kom ned til mig 

Og sæt dig paa min Finger. 
Hvor kommer du fra, du fremmede Fugl? 
Stik Hovedet frem, forlad dit Skjul. 

Jeg vilde saa gjerne med dig tale. 
Om din Hals jeg binder af Guld et Baand, 
Og bringer dig Kirsebær smaa i min Haand — 
Og Sukker, bestemt! naar du blot vil befale! 

O, kom dog! hvi ryster du 

Med Hovedet, du Slemme! 

Du bryder dig, det seer jeg nu. 

Slet ikke om min Stemme. 
Hvi er du saa angst, du fremmede Fugl! 
Hvi sidder du der saa taus i dit Skjul, 
Og seer paa mig med de kloge øine? 
Har et Menneske gjort dig ondt engang? 
Hvi ængstes I Fugle for mig og min Sang? 
Jeg nærmer mig, vips! — ja, saa er' I alt flainc. 



VII. 

GJENSYNET. 



Hver Dag, naar Solen vakte 
Af min Slummer mig igjen, 
En Hilsen den mig bragte 
Og et Budskab fra min Ven. 
Og naar den atter sænkte 
Sine Straalers gyldne Vinge, 
Jeg min Hilsen bad den bringe 
Hen til ham, paa hvem jeg tænkte. 

Min Elskte, tvivl kun ikke, 
I min Tanke var kun du; 
Og uforki-ænkt mon ligge 
Alle Minder i min Hu. 

Min Længsel søgte Lindring 
I at følge dine Veie. 
Jeg holdt fast ved Hjertets Eie, 
Ak, min Drøm og min Erindring! 



VUL 
SERENADE. 

Unge Piger! Glæden venter! 

Sang og Klang af Instrumenter 

Lokker Eder ømt. 

Glæden er en Fugl paa Qviste; 

Griber I den ei med Liste, 

Er den atter rømt, 

Lalala — 



Dagen synker; Natten stiger. 

Skynder Eder, unge Piger! 

Nyder Nattens Lyst! 

Der er Slaa for Eders Kammer. 

Aabner Øret for min Jammer! 

Lytter til min Rost! 

Lalala — 

IX. 
JAGTSANG. 

Tilhest, tilfods, i Skov, i Krat 

Og over den aabne Slette, 

Den aarle Morgen og seent mod Nat 
Jage vi Dyrene trætte. 

Sadl op min Ganger og skjærp mit Spyd! 

Ræk mig den blanke Bue! 
Afsted vi drage ved Hornets Lyd, 

Den flyvende Falk at skue. 

Dens Jagt er heit over Lindens Top, 
Dens Vinger i Luften suse. 

Vi jage Ræven og Ulven op. 

Der luske ved Bøndernes Huse. 

Tilhest, tilfods, i Krat, i Skov 

Jægerne hastig ile. 
Og naae tilsidst det flygtende Rov 

Alt med de susende Pile. 



X. 

VALRAVNEN. 

(Efter et Motiv i Visen om Germand Gladensvend.) 

Den vilde Ravn er fløiet bort 
Med Germands venstre Øie, 
Med Hælvten af hans Hjerteblod, 
Og sidder paa hine Høie. 

Du vide mig den ene Ben, 
Din Falkeham du mig laane! 
Jeg bringer Bod alt for din Sen 
Og flyver over til Skaane. 

Hun fløi over de Sletter, 
Hun flei over salten Vand. 
— Aldrig vender Irmindlin 
Tilbage til Danmarks Strand. 



„Min Datter, bliv og vaer mit Huus! 
Du kan ei Germand hævne. 
Min Falkeham er slidt og skjør, 
Den brister ved dette Stævne." 
— O, lad mig flyve som jeg kan 
Alt ud i Verden den vide! 
Herhjemme paa den ede Strand 
Mit Hjerte brister af Qvide. 

Hun fløi over de Sletter osv. 



Hun fløi om Natten, fløi ved Dag 
Med Falkens Fjedre vaade. 
Paa Kullens Klipper Ravnen sad 
Og skaged' med Vinger baade. 
„Sid stille, Ravn, og værg dit Liv! 
Dit Øie jeg ud vil stinge. 
Og skjære med min skarpe Kniv 
Alt under din venstre Vinge." 

Hun fløi over de Sletter osv. 

y, — Nu har jeg dræbt den lede Ravn 
O, Germand, Hjertenskjære! 
Nu vil jeg til din Moder hjem, 
Hvis Falken mig kunde bære." 
— Hun fløi fra Stranden op igjen. 
Men Falkevingerne dale. 
Det var for Germand Gladensvend 
Hun sank i Bølgerne svale. 

Hun fløi over de Sletter, 
Hun fløi over salten Vand. 
Aldrig vender Irmindlin 
Tilbage til Danmarks Strand. 

RØDHÆTTEN. 

En Capriccio. 

(Fremsagt paa det kongelige Theater af Skuespiller 
Winsløw d. 19. Febr. 18^2.) 



T^er er et gammelt Sagn, der melder om 
^^ En lille rød og heist mærkværdig Hætte, 

Der øieblikkeligt, saasnart den kom 

Paa unge Pigers Hoved, kunde sætte 

En rose d'amour 

I Sikkerhed mod unge Herrers Cour. 



I vore Dage 
Det vilde lidt af Hedenskabet smage, 
Ifald et ungt og yndigt Blod 
Med røde Huer 
Beskyttede sig mod 
Den Fare, der Uskyldigheden truer. 
I vore Dage veed Enhver, 
Hun være Pige, være Kone, 
Der er, som Værn om hendes Uskylds Throne, 
En bedre Trolddom hende nær. 

Mod Smigrerier eier hun et øre, 

Der kjender hvad det tør og hvad det ei tør høre. 

Blot med et Øiekast 

Afvæbner hun den tøilesløse Last, 

Ja, det er vist og fast, 

At man i vore Tider 

Kan være retirée saa meget som man gider. 

Nei, det er andre Sager, 
Der nutildags et Fruentimmer plager. 
Der er en værre Ned, 
Mod hvilken unge Koner (thi jeg sigter 
Især til disses Rettighed og Pligter) 
Med Grund endnu tør ønske sig en rød, 
Forhexet, lille Hætte, der kan være 
Til Bistand for dem selv og Qvindekjønnets Ære. 

Alt ofte har jeg speculeret paa, 
Hvorledes somme. 

Særdeles skikkelige, næsten fromme, 
Ved Frygtsomhed bekjendte Piger faae, 
Saa snart de blive gifte, denne Stemme, 
Der dominerer Mandens, denne Magt, 
Hvorunder Manden krymper sig forsagt, 
Hiin Enevolds-Regjering hjemme, 
Hiin Kraft, der i Pantoffelen blev lagt. 
Hvo lærer da en Due 
Med en Commandorøst at true? 
Hvorledes bringes han, 
Der er Naturens Mesterstykke, Manden. 
(Jeg veed for Pokker dog, at man 
Hos En og Anden 

Af Mesterstykkerne har fundet Been i Panden) 

Hvorledes bringes han i saadan Grad 

Til nu at vise sig saa red og feig og flad? 

Ja, han, hvis Mod ei Grændse kjender. 

Han lyder tvende fine, blade Hænder; 

Hvis det gaaer til foruden Hexerie, 

Saa troer jeg, paa min Ære, 

At, trods den nyeste Theologie, 

Den Ondes Magt er blot og bar Chimaire. 

Da Sagen rigtig er interessant, 
Har jeg studeert og svedt, i Beger rodet. 
Indtil Bekræftelse jeg fandt 
Paa Det, jeg havde længe alt formodet. 
Ja, mine Herrer! det er næsten vist, 
Hiin Magt, der gaves Konen, 
I Kraft af hvilken hun tilsidst 
Alene fylder ud den hele Plads paa Thronen, 
Hiin Magt, mod hvilken vi udruste os omsonst. 
Den er en Virkning af — den sorte Kunst! 
Og for den rene Sandhed at berette. 
Den stikker i en red, forhexet, lille Hætte. 

Jeg sad en Dag 
Og bladred' i min Bedstefa'ers Papirer, 
Hvori der meldtes snart om Dommens Dag, 
Snart om Arabiens Emirer, 
Snart om det Kunnersdorfer Slag. 
Snart traf jeg paa en grumme lærd Beretning, 
„At gjere Guld af alle Slags Metal," 
Der havde været ganske klar, ifald 
Et Punktum havde havt en Eftersætning. 

Omsider blandt Endeel, hvortil jeg kom, 
Om Kjøbenhavns Beleiring og dens Glorie, 
Jeg traf et Manuscript, der håndled' om 
Min Oldemoders Giftermaals-Historie. 

Paa hendes Bryllupsdag — saaledes lyder 
Historien — kom hendes Amme Mette 
Og sagde: „A — " (jeg haaber, man kan gjætte, 
Hvorfra hun skrev sig, fra de kjære Jyder) 
„A har, mit Barn, i lang Tid gjemt 
En Gave, som a har for dig bestemt. 
Som du maa itt' forsmaae." — „Lad see, min Mette ! 
Hvad er det da du har?" — „Det er en Hætte" 
— Var Ammens Svar; hun kaldte saa 
Et Hovedtal med rede Strimler paa 
Og lutter rade Baand — „men denne her, mit Barn! 
Hvis den sin Lige har, a være vil et Skarn. 
See bare paa den! A har faaet den fra 
En Kone fra den samme By som a. 
Hun fik den fra en Mand, der havde flakket 
Omkring i Egnen med Zigeunerpakket. 
Naar nu du bliver gift, saa sæt kun Hætten paa, 
Og a vil døe paa, alle Nykker, 
Der nu og da en Ægteherre trykker. 
Vil strax forgaae. 
Ved Hjælp af den du bringer 
Din Mand til Alt, og gjer ham snart saa tam. 
At Du kan vinde ham 
Omkring en Finger." 

Min Oldemoder, der fra ferste Færd 
Ei havde fundet Hovedteiet 

Den lange Tale værd, 

Var allermindst med Slutningen fornøiet. 

„Aa, skam dig, Mette!" — bred hun ivrigtud — 

„Er det at tale til en Brud? 

Omkring en Finger? Troer du, jeg 

Tyrannisere vil min sede Nicolai? 

Nei, han skal justement regjere. 

Han er min Herre, han er Alt, 

Og jeg vil Intet høre mere!** 

— „Nei, Barn, nu bli'er det altfor galt! 
Du kan jo brug' en 

Naar selv du synes, saa engang om Ugen." 

— „Nei, nei!" — „Ih jo! Kom nu!" — „Jeg 

siger Nei! 
Nu skal du gaae din Vei!" 

— „Jaja! A veed, du har dit eget Ho'de. 
Gjør hvad du vil! See Tiden an. 

For min Part a har brugt den mod min Mand. 
Og er du klog, saa brug den, naar du kan. 

— A lægger Hætten her i din Commode.* 



Med disse Ord gik Mette, der var kort 
For Hovedet, foruden Afsked bort. 



Min Oldemo'er blev gift. I fjorten Dage 
— Ja, tænk, i fjorten! — lod 
Gud Hymen hende selv og hendes Ægtemage 
Al mulig Enighed og Lykke smage. 
Men paa den femtende forstod 
Tyrannen, der er alt det Ondes Rod, 
Den slemme Kjedsomhed, vor unge Brud at plage. 

Historien fortæller ei bestemt, 
Hvorfor min Oldemoder 
Just den Dag kjeded' sig saa slemt. 
Kanskee hun havde det en Smule for — beqvemt, 
For megen Overflod af Livets Goder. 
Thi Sligt er farligt. Naar man har det godt, 
Man væmmes ved den megen Leven flot. 
Hvis man i Spil bestandig vandt, 
Jeg troer, man fandt 
Omsider Spillet ennuyant. 
Men jeg har aldrig set, at Nogen gaber, 
Fordi han taber. 

Min Oldemoder følte da som sagt 
I høi Grad Kjedsomhedens Magt. 
Hun maatte gjøre hvad hun vilde, 
Det hjalp til Intet; hun befandt sig ilde. 
Hun vilde sye, men Traaden sprang. 
Hun prøved* paa at more sig med Sang, 
Men Stemmen skranter, 
Naar der skal synges uden Auscultanter. 
Hun greb en Bog, men havde knap begyndt. 
Hun fandt dens Indhold ubarmhjertig tyndt. 
Tilsidst beslutted' hun at eftersee sin — Pynt. 

Her gik det bedre. Phantasien finder, 
At der til Klædningstykker, som: en Hat, 
Et Shawl, en Baldragt knytter sig en Skat 
Af lutter dyrebare Minder. 
Et Livbaand og en Strimmel 
Kan indeslutte Mindet om en Himmel. 
Fra Fjedren af en Paradisfugl taler 
Et lille Paradis, naar Phantasien maler. 

Min Oldemoder fik da fat 
Paa Kjole, Shawl og Baand og Hat. 
Snart soger hun et Stykke frem, og snart 
Hun griber til et andet i en Fart. 
Saaledes, ved at lede, ved at rode, 
Hun kom (kanskee ved Fandens Spil) 
Omsider til 

Den ulyksalige Commode, 
Og fandt, som man formodentlig kan gjætte, 
Den næsten glemte, lille, rede Hætte. 

Beundrende hun holdt den i sin Haand. 
De fine Blonder, denne rige Masse 
Af dunkelrøde Baand! — 
I Hast hun prøved', om den vilde passe. 
Guddommeligt! Et vist coquet 
Og fiffigt Sving ved den behaged' hende ret. 

Har man en Pynt, hvorover man sig glæder. 
Man ønsker tidt 

At see den — Herregud! — beundret lidt. 
Og faae at vide grundigt, om den klæder. 
Min Oldemoder fik da Lyst at gaae 
1 Selskab med sin smukke Kappe paa. 

Men nu — o Himmel! Blodet allerede 
Er drevet op i hendes Kind — 
Det falder hende nu først ind, 
At Nicolai — og hun blev hvid af Vrede — 
Han skulde være hjemme Klokken fem, 
Og den var sex, og han — var ikke kommen hjem! 

^Naa, han skal faae! Han la' er mig vente!" 
— Saa brød hun ud — „han veed, jeg sidder her, 
Og han — nu morer han sig med Fru Kjær . . . 
Aa, det er skammeligt! Jeg laer ham hente** . . 



Her blev hun afbrudt. Hendes Ægtemage 
I Stuen traadte hurtig ind. 
^Min Allerkjæreste/ han sagde, „maa 
I Aften paa Comedie gaae." 

— „Jeg maa? Hvem siger, at jeg maa?" — „Min 

Sede," 
Gjensvared' Manden, „kan jo nok forstaae. 
At jeg vil ingenlunde nede. 
Men Tingen er, at vi skal møde 
I Logen hos Etatsraad Kjær. Du skal, 
Naar Stykket er forbi, hos dem paa Bal.** 

— „Jeg skal? Hvem siger, at jeg skal?** — Nu ja. 
Da jeg har lovet det paa dine Vegne, 

Saa vil jeg nødig gaae derfra.** 

— „I Mænd" — var Konens Svar — „er rigtig egne. 
Hvor har du dine Sandser? 

Det er jo ikke dig, men mig, der dandser.** 

— „Saa gaae da bare paa Comedie** 
Blev Manden ved. 

„Nei,** svared' hun^ Jeg er desuden kjed 
Af denne lange, traurige Tragedie.* 

— „Men det er jo et Lystspil vi skal see** 
Lød atter Mandens Stemme. 

— „Ja, det er godt nok. Jeg vil blive hjemirc. 
Jo, jeg er sikkert oplagt til at lee. 

Her maa jeg sidde muttersene. 

Du bliver ude — saa skal man ha'e Lyst . . . 



Digitized by VjOOQ IC 



/ 



60 



Ens Mand, man tænker, er Ens Trøst, 

Og saa" — Her hulked' næsten hendes Rest 

Og havde kunnet røre Stene. 

Og Ægtemanden? Nu, han — taug. 
Maaskee ham rørte hendes Stemme; 
Maaskee han — hvad veed jeg — men han 

blev hjemme. 
Han alt var skrevet ind i det berømte Laug. 

Min Oldemoder, der var kommet efter 
Sit eget dominerende Talent, 
Og ved en afgjort Seler blev bekjendt 
Med Hættens fast vidunderlige Kræfter, 
Fandt snart sin Regning ved at bruge 
Dens hemmelige Hjælp engang hver Uge. 

Et Aar gik hen, paa den Maneer i Fred, 
Og med en deilig Dreng min Oldemo'er kom ned. 
En Barselseng, man veed, tyranniserer; 
Den fører med sig mangt despotisk Bud. 
Fra dette Tidspunkt sig især daterer 
Den Overlegenhed, en Hustru øver ud. 
En Mands Anseelse, man finder, 
I Barselstuen mærkeligt forsvinder. 
Imens det er en afgjort Sag, 
At Konens Vaabenkræfter Dag for Dag 
Endog ved Hjælpetropper bli'er formerede. 
Thi Doctor, Jordemoder, Barnet, Ammen 
Er' lutter Allierede, 
Der, naar det kniber, holde med Madamen. 

Om nu min Oldemoders Mand 
Med meer Courage stod paa Retten, 
Der tilkom ham; om han holdt bedre Stand, 
Derom jeg intet Afgjort melde kan. 
Om hende derimod fortæller man. 
At hun fra nu af hver Dag gik med Hætten. 



Saavidt Historien. Om den er sand, 
Maa staae derhen. Om vore Koner gaae 
Med saa miraculøse Kapper paa. 
Det veed jeg ei. Men — Kapper er moderne, 
Og — hvad der ofte har mig stødt — 
De unge Koner pryde tidt og gjerne 
En Kappe med forbistret meget Rødt. 
Det er et Factum, kan man vel forstaae, 
Jeg ganske løseligt vil pege paa. 



Men I, hvem Himlen har bestemt til Smykke 
For Mandens Liv! 
I, der i Stilhed skabe Lykke . 
Og inden Husets snævre Vægge bygge 
Et Held, der kun kan bygges af en Viv, 
I undres dog ei over, at vi prøve, 
I Hexerie 

At finde Grunden til den Magt, I øve. 
Ak nei, det er tilgiveligt! Naar I 
Blot med et Smiil beherske vore Tanker, 
Og med et Øiekast formaae at sætte Skranker 

For al en Mands Philosophie, 

Saa er det ei forunderligt, om vi 

I dette Smiil, i dette Øie, 

I denne Magt, hvorunder vi os beie. 

Fandt Noget, der er nærved — Hexerie. 

SLAGET PAA RHEDEN. 

(Fremsagt af Mad. Nielsen paa en Aftenunderholdning 
d. iste April 1832.) 



T Tel elsker jeg høit, o Danmark! din Kyst, 

^ Der smiler med Bakker og Sletter, 
Din Mark, der dufter i Sommer og Høst, 
Og Skoven med Fuglens fleitende Rest, 
Og Lundenes kjelige Nætter. 
Dog tykkes mig fast, dit udstrakte Hav 
Med ilende, blaalige Vande 
Har snart paa min Kjærlighed større Krav, 
End selv dine grønnende Strande. 

I mangt et Rige kan Hav og Sø 
Gaae ind mellem enkelte Dele; 
I Dannemark ligger der øe ved Øe; 
Dem alle forbinder den favnende Sø 
Og danner dem først til et Hele. 
Utallige Stjerner tages i Favn 
Af een og den samme Himmel: 
Vor Himmel er Havet; fra Havn til Havn 
Omringer det Øernes Vrimmel. 

Vel ærer og agter jeg høit Enhver, 

Der seger med Kraft at virke, 

Hvad enten han drager et blinkende ^værd 

I Krigen, eller i boglig Færd 

For Sandheds usynlige Kirke. 

Dog tykkes mig fast, den dristige Mand, 

Der, selv naar hans Ankertoug briste, 

Bevarer sit Mod paa et. oprørt Vand, 

Han vover lidt meer end de Fleste. 

Vel veed jeg, at Seierens duftende Krands 

Uvisnelig smykker de Kjække, 

Der stred for Dannemarks Ære tillands; 

Ja, jeg beundrer den menige Mands 

Bedrift i den sluttede Række. 

Jeg veed, at Søen i Bugt og Havn 

Skal svinde som Dug, forinden 

Vi glemme Daniel Rantzaus Navn 

Og Heltens Seir over Fjenden. 

Og dog, imedens jeg munter slaaer 

Med Plektret de lyriske Strenge, 

Fast uvilkaarligt min Tanke gaaer 

Og dvæler paa Havet blandt Master og Raa'r 

Og mellem de tjærede Drenge. 

Naar Havet hviler i kongelig Pragt 

Og glider med langlige Bølger, 

Da ligger deri en unævnelig Magt, 

Som Dansken aldrig fordølger. 

Og naar der kjæmpes tilsøes et Slag, 
Da driver det mig til at sjunge, 

Om Seieren under et uplettet Flag, 

Om Skibenes G'ang og Kanonernes Brag, ' 

Mens Bølgerne rulle saa tunge. 

Og Vinden, der suser i bugede Seil, 

Og Skriget og Dampen og Braget, 

Og Skummet ved Skibenes Agterspeil 

Begeistre mig heit for Slaget. 

Hvad trænger en Seir paa det faste Land 

Til Mindet i Digterens Sange? 

Paa Landet gaaer Rygtet fra Mand til Mand. 

Og Bautastenene reises paastand, 

Og rundt Trophæerne prange. 

Og afbrændte Broer, en omhugget Skov, 

Og Bakker og Sletter og Grunde, 

Og Bonden, der griber paany sin Plov, 

Er tusind fortællende Munde. 

Men Havet er taust. Hvor Slaget stod, 

Der skumme de brusende Vover. 

Hvo kjender det Sted, som Kjolen forlod? 

Hvo aner i Strømmen det udøste Blod, 

Naar Bølgerne skylle derover? 

Ja, Havet skriver med flygtig Skrift; 

Det er for stolt til at bære 

En Bautasteen om en Seiers-Bedrift, 

Der kunde forkynde dets Ære. 

Men — udsletter end den rullende Sø 

Hiin Seier, den hjalp lil at vinde. 

Den haver den Skjæbne, den aldrig skal 



døe*); 



For Seieren paa den rullende Sø 
♦; Sorterup. 

Er Menneskets Bryst et Minde* 

Og er end et værdigt Stof for et Digt 

En Kamp paa Sletten og Heden, 

Jeg synger — og tykkes, det er min Pligt 

Jeg synger om Slaget paa Rheden. 



Faa Timer endnu — da stiger paany 

Af Natten paa Morgenens Strimer 

Hiin anden April, hvis evige Ry 

I Dannemark rækker fra By til By, 

Hiin Kamps mærkværdige Timer. 

Hiin Dag, hvor der kjæmpedes Mand for Mand 

Mod Fjendernes vrimlende Flokke, 

Og danske Grævlingehunde beed an 

Alt med den engelske Dogge. 



Da saae man, et Blokskib, fuldt af Brest, 

Kan stride med Orlogsfregatter. 

Thi, dækkes det af et Menneske-Bryst, 

Der aander med Seierens heieste Lyst, 

Da møder det Vold med Latter. 

Og Kampen raste — hiint Fartøi stod 

En Smule paa Grund — kan ei nægtes! 

Hvad siger det mere? Naar Grunden er god, 

Saa staaer man fast naar der fægtes. 



Faa Timer endnu — da stiger igjen 
Af Natten Skjærtorsdag-Morgen; 
Og Bølgen, der ruller i Kongedyb hen. 
Fortæller om mangen en falden Ven, 

Der savnes i Hytten og Borgen. 

Det flydende Hav er kun daarlig tjent 

Med Minder for Evigheden; 

Men her i vort Bryst er et Gravmonument, 

Der vidner om Slaget paa Rheden. 

ERINDRINGER FRA HIRSCHHOLM. 

Titta dit åt, dit åt strand, 
Ut åt sjOn, på venster hånd, 
Dit midt 6fver åt det huset. 
Dår som Ijuset 
Syns ibland. 
Nei, min ros! min sockerbit 
Dit åt, der jag pekar, dit, 
Dit åt skogen, 
Åt den krogen 
Med en skorsten r6d och hvit. 
Fredm. Epistl 49. 

POSTHUSET I HIRSCHHOLM 

Et Maanskins-Stykke. 
Mel. Fredm. Epistl. 77. 



XT atten er kjølig og Vindene feie 
-^ ^ Lummervarmen sagte fra Træer og Krat : 
Bøgenes Blade, der gyngende neie. 
Spiller Maanen paa i den dæmrende Nat. 
Kanmieret er mig for snævert. Endog 
Hunden forglemmer sin søvnige Vane, 
Kradser paa Døren; et talende Sprog! 
Nu, saa gaae med, min Diane! 

Ak, her er smukt! See, paa Søernes Flade 
Glimrer Maanen dybt i det krusede Vand. 
Tys! ingen Lyd i den eensomme Gade! 
Alle sove trygt, baade Q vinde og Mand 

Skomagerkonen er oppe, min Tro! 
Synger for Drengen, paa Skjadet ham sætter. 
Ja, hun maa kjobe sig Glutternes Ro 
Med sine søvnløse Nætter. 

Hist over Slotshavens sjunkne Terrasser 
Hviler Nattens Dug som et grædende Hav. 
Slottet, man nedrev i uhyre Masser, 
Vidner Kirken om, lig et Kors paa en Grav. 
Egnen er ode, Mathilde* hvor du 
Flygtig har redet den flygtige Ganger; 
Blot dine Lidelser mindes endnu 
Af den tungsindige Sanger. 

Tys! er det Ryttere, hisset jeg hører? 
Lyden farer dump, og man skjelner den ei. 
— Nei, med et Læs en Forpagtervogn kjorer, 
Stødende saa tungt paa den brolagte Vei. 
Ak, hvilket Læs! og paa Toppen en Sæk! 
Dorsk en Forpagterkarl throner derover, 
Sover og nikker og vaagner med Skræk, 
Nikker saa atter og sover. 

End af en Skorsteen derovre sig hæver 
Som et Slør af Æther den blaalige Røg, 
Lyser i Maanskin, imedens den svæver 
Bølgende forbi den beskyggede Bøg. 
Og med et Shawl om det lokkede Haar 
Viser sig En i vor øverste Stue: 
Lænet til Armen i Vinduet staaer 
Eensom Professorens Frue. 

Hør, hvor hun synger: „See Skyarna glimma, 
.Stjernorna forsilfra båd vatten och land. 

„Månan i molnet sin guldgula dimma 
„Kaster ofver klapptrån och såar vid strand." 
F^redman ! Din Sang, der er kjendt af saa Faa, 
I hendes drømmende Tanke den hviler: 
Ak! og i Oinenes natdunkle Blaa 
Speiler sig Maanen og — smiler. 

Stille! jeg herer en Smelden og Kalden; 
Heste blive forspændte: „Hyp! vil du gaae!" 
Bonden ta'er Tømmen dg kjører fra Stalden, 
Skuret hisset ovre, hvor Vognene staae. 
Underlig trist er det fugtige Skuur, 
Sparsomt belyst af en eneste Lygte. 
See kun, hvor henad den kalkede Muur 
Skyggerne vaklende flygte. 

Ileisa, Diane! hvad gjøer du og snuser? 
Kjender du ei længer vor Postmesters Kat? 

— Mærk, hvor den logrer med Panden i Kruser, 
Frygter dog tilsidst for at tage den fat. 
Couche! Vil du lystre! Herhid! Det var brav! 
Hører du ikke, hvor Postkarlen blæser? 

Oppe paa Veien der kommer i Trav 
Holsteenske Vogne og Chaiser. 

Posthornet klinger saa muntert i Natten; 
Kudsken svinger Pidsken, og Hesten gjør Spring. 
Herrer og Damer med Fjeder i Hatten 
Ruller ind i Byen og seer sig omkring. 
„Holla ved Porten! gjør Plads! Vi skal ind." 

— Stalden er opfyldt af Vogne med Huder. — 
„Seida, tilside du der med de Skind!" 

— Hør kun, hvor Postkarlen tuder! 

„Naa da! hvad staaer du og gaber, din Klaade! 
Kan du rykke Vognen og gjøre mig Plads? 
Han skal afveien! Giv Tid, Deres Naade! 
Kjøter, er du grov? Saa kom an, lad os sla's!" 
— See kun, der tager han fat i hans Bryst! 
Men under Larmen og Skrig af Betjente 
Hører man ængstlig en qvindelig Røst: 
„O, lad os hellere vente!" 

Rykker han Vognen? Ja see, hvor han rykker! 
Med en Stige kommer geskjæftig Andrees. 
Herrer i Kapper og Damer med Smykker 
Hoppe ned, imens der passiares og lees. 
Tjeneren venter og krummer sin Ryg; 
Kudsken er mukken og grov som den Bedste! 
Skaglerne spænder han fra med et Tryk, 
Seer til de dampende Heste. 

Nu bli'er der lyst i vor Postmesters Stue; 
Pigerne faae travlt, bringe Flasker og Glas. 
Høfligt en Herre geleider en Frue, 
Gaaer i Huset ind, og en Tjener gjør Plads. 
Hvem er vel han i den skotske Carrik, 
Han, der spadserer saa stolt som en Spanier, 
Ryger Cigarer og fæster sit Blik 
Taus paa de høie Kastanier. 

See, der forsvandt han. Men udenfor Huset 
Dvæler under Træet den yndigste Glut, 
Stirrer paa Søen, der skyller mod Gruset, 
Rislende med Skum, af en Kampesteen brudt. 

Venter hun Nogen ? — Ak, hvor hun er smuk ! 
Men hun er bleg, og hun sukker bedravet. 
Vinden er grusom imod hendes Suk, 
Spreder dem ad mellem Levet. 

Nu gik hun ind, og en Tummel jeg harer; 
Vognene man kjarer for Dåren. „Aa har! 
Hvem er det fremmede Herskab du kjarer?* 
— »Han er fra Ostindien; jeg troer Gou verneur. " 
Arme! Nu fatter jeg farst dine Suk: 
Sukket, der kjaligt af Vindene fanges. 
Stiger, uagtet vor Himmel er smuk. 
For Himeleia og Ganges. 

Har kun, hvor Kudsken ta'er paa med at blæse ! 
Hele Suiten kjarer fra Byen igjen. 
Svaber sig ind, mens den fjerlette Chaise 
Ruller hurtig bort og de Andre bag den. 
Stavet, bedugget, sig lafter saa tungt. 
Skjuler dem hist under Træernes Kroner; 
Blot fra et usikkert, svævende Punkt 
Rækker mig Posthornets Toner. 

Men — det er Tid, at jeg tænker paa Sengen; 
Morgenen bebudes af Taarnuhrets Slag, 
Taagen fordeler sig langsomt paa Engen, 
Maanen svinder bleg for den vaagnende Dag. 
Kom da, Diane, lad os To gaae ind, 
Slaae os til Ro og paa Leiet os lægge. 
Hindres min Savn af et uroligt Sind, 
Sover nok du for os begge. 

BILLARDET I HIRSCHHOLM 

Mel. Fredm. Epistl. 69. 



Qee, hvor hurtigt Skyer trække 
^ Op fra Horizonten; 
Tunge, sorte de bedække 
Aftenhimlens Blaa. 
Vinden suser frem for Fronten 
Af den tætte Skare, 
Blæser alt i Toner klare 
Krigs-Signal — pas paa! 

Ak, hvilket Veir! 
Jo, nu kan vi spadsere! 

See, Skyen der! 
Og bagved komme flere. 

Vinden feier Sand og Blade 

Henad Byens Gade; 

Svalerne, der flei saa glade. 

Flyve lavt og angst- 
Ja, der er et Uveir oppe! 
See paa Fjederkræet! 
See, hvor Bøgens heie Toppe 
Pidskes ned — min Gud! 

4 

Det er accurat som Træet 
Fik et Drag i Nakken. 

— Men hvad hjælper al den Snakken? 
Kan vi nu gaae ud? 

„Nei!" — Det var bra'! 
Thi kort og godt var Svaret. 

Altsaa — hvad da? 
„Vi vandre til Billardet!" 

Bravo! Lad os Tre gaae sammen, 

Snakke med Madamen, 

Skaffe Viin og Glæde — Amen! 

Fremad! Marsch! Allons! 

Deres Solhat, bedste Frue! 

— Doctor! Paraplyen! — 

Ak, forvar Dem vel mod Snue! 
Tag Galoscher paa. 
See, det drypper alt fra Skyen; 
Stedviis suser Vinden — 
Skal jeg tale med Værtinden, 
Mens De foran gaae? 

— Søde Madam! 
De har vel — ? »Ja, jeg gjætterl" — 

Det er en Skam! 
„Der er alt tændt Lampetter." 

Er der tændt? Ak, hvilke Stråaler! 

Knap den Glands jeg taaler. 

Otte Lys i Girandoler! 

Kongelige Pragt! 

Lad os da begynde, Kjære! 
Her er tvende Baller/) 



i) Kuglerne, hvormed der spilles, kaldes Baller. 

Vælg blandt disse! — Paa min Ære, 

Fruen er Regent 1^) 

De maa ta'e det som det falder: 

Jeg er Deres Makker; 

Vil De, DOctor? — „Jo, jeg takker!" 

Læg da ud! — Aa, vent! 

Hvor er min Queue?^) 
Jeg kan ei med en anden — " 

Fjas! Cinq å deux! 
Stød Ballen der ved Banden!^) 

Hør, hvor Regnen slaaer paa Ruden! 

Hør paa Vindens Tuden! 

Og i Stalden brøler Studen — 

Traf han? — Cinq å six. 

Bravo! Ja, naar han couperer, *) 

Mærker man Routinen. 

See kun, han quarrambolerer ! ^) 

Han er ude snart. 

Doctor! husk paa Carolinen;®) 

Den kan Ingen redde; 



J) Naar Tre spille, kaldes den Ene, der spiller mod de 
to Andre, Konge. 

2) Kuglerne (Ballerne) drives frem paa Billardbordet 
med en lang, oventil tynd, nedentil bred Stok, der 
kaldes Queue (ital. Trucco.i 

3) Bande kaldes den 4 å 5 Tommer høie, med Klæde 
betrukne Rand, der omgiver Billard-Bordet. 

*) Naar Spilleren med sin Bal træffer Modspillerens 
Bal paa Siden, kaldes det at coupere eller at 
skjære. 

5) Naar Spilleren med sin Bal bererer i eet Stød to 
eller flere Baller, siger man, athanquarrambolerer. 

6) En af Ballerne kaldes saaledes ; den kan kun spilles 
i de to mellemste huller paa Billard-Bordet. Ved 
Tællingen vindes og tabes der mest paa den. — Dette 
Spil, her maa tænkes udført, kaldes ogsaa Caroline. 

Den gaaer i med; skal vi vedde? 
Skal vi? om en Quart? 

Hvad? slap han fri? 
Med ham man ei kan holde; 

Kors! Cinq å dix! 
Madam! en Tremarks Bolle! 

Punsch i Bolle! Viin i Flasker! 

— Her, hvor Regnen pladsker! 

Midt paa Gaden eensom tradsker 

En med Træsko paa. 

Ak, forløb han sig? Desværre! 

Sept å dix — ei andet! 

Sligt kan hænde Hver, min Herre! 

Hvem skal nu? — Naa jeg! 

Er vort Held med Uheld blandet, 

Slaae vi det en Plade. 

Lad os Alle være glade — 

Sept å treize — Ei, Ei! 

Hurra! see der 
Kom Punschen ind og Vinen! 

Sæt Flasken her, 
Ved Siden af Terrinen. 

Stille dog! I gjør Spectacler — 

Tys! Billardet vakler. 

Kan vi spille godt, vi Stakler, 

Under al den Qvalm! 

See paa ham, hvordan han bukker 
Gratiøst for Fruen, 
Byder Viin med Vand og Sukker — 
Ak, en liflig Drik! 



Digitized by VjOOQIC 



77 

Skjelmsk hun ser sig om i Stuen, 

Synger før hun drikker: 

„Såj, år intet Mollberg qvicker? 

Ofvermåttan qvick."^) 
Bums! jeg løb i — 

Saa gaaer det, naar man spiller 
Til Melodie 

Af hendes ømme Triller. 

Ak, min Frue! naar De synger. 
Sig mit Bryst forynger. 
Og en Smerte mig betynger. 
Som — ja, hvem skal nu? 

Quinze å vingt — hvad er i Veien! 

Himmel! vær os naadig! 

Ballen var jo Deres egen, 

Som De selv slog i. 

Ja, naar man er altfor graadig, 

Bli'er man let forføret 

Til at slaae sig selv paa øret. 

— Frue! nu skal De. 

Vent! lad mig see! 
Ifald De ei kan naae den, 

Stad da tournée;^) 
Kanskee De saa kan faae den. - 

Hav den Godhed at begynde! 

Vi maae nu os skynde. 

Doctor, see! Med hvilken Ynde 

Ferer hun sin Queue! 



J) Fredmans Epistl. 69. 

2) At stede med omvendt Queue. 



4M 

Mens hun spiller, Haaret lokkes 
Rundt om Hals og Kinder; 
Smiil paa hendes Læber flokkes — 
Quinze å trente — hvordan? 
Skal vi slaae tilveds, hun vinder? 
Om et Fad med Kager? 
Vinder hun Partiet, tager 
Fadet jeg. — „Kom an!" 

Brav! det var Ret! 
Hvad var det? Caroline! 

Vingt å trente-sept — 
Jo, Kagerne bli'er mine! 

See, hvor excellent hun spiller! 

See, hvor Kuglen triller! 

Kan hun tabe? — Hvilke Griller! 

Hvad sa'e jeg? — Parti e! 

— Tys! der holdt en Vogn for Døren! 
Det er Folk fra Landet. 

Kik kun ud! — Der kommer Saren; 
Med et Lys han gaaer. 
Fra dem Alle drypper Vandet, 
Medens ned de stige. 

— Kan de see den unge Pige 
Med det blonde Haar? 

Kinden er rod 
Af Regnen og af Blæsten. 

Ak, hun er sød! 
See kun! hun klapper Hesten. 

Ned ad hendes Silkekaabe 

Glider Regnens Draabe. 

„Clara! Clara!" hør, de raabe — 

Ja, nu løb hun ind. 

Hvor dog denne By er stille! 

•Og saa eensom Gaden! 

See, hvor smukt! Fra Lygten spille 

Smaaglimt i en Pyt. 

Ei! nu faae vi Bud fra Staden! 

Hør! Postillioner! 

Klangen af et Posthorn toner 

Meer og mere lydt. 
Høit paa det Blaa 

Der titter frem en Stjerne. 
Kom, lad os gaae 

Og see til vor Kaserne. 

Doctor, jeg har tømt Terrinen; 
Ak, men Theemaskinen, 
Aftensmaden, Glæden, Vinen 
Vente — lad os gaae? 

HYACINTHERNE. 

Til J. L. Heiberg, hans Kone og Moder. 
(Februar 1833.) 



Naar Vaaren atter paa Mark og Eng 
Imellem Planterne Blomster fletter, 
Og hist og her den duftende Væng 
Er pyntet med Grupper af smaa Bouquetter; 
Naar Storken, Bandernes Skildvagt, staaer 
Og strækker sin Hals saa stivt paa Gavlen, 
Og Landmanden pløier, planter og saaer 
Og lægger Planer for Efteraars-Avlen ; 
Da drager jeg, elskede Vennner, langt, 
Ak, langt fra Eder med Damp og Heste. 
Min Postvogn ruller; mit Skib gaaer rankt; 
Jeg kjører og seiler; mit Bryst er trangt 
Blandt al den Damp og de Heste. 



Jeg skal ei gaae i den kjølige Lund 
laar med Eder til Rungsteds Bakker; 
Ei see henover det deilige Sund, 
Hvor Maagen lavt paa Vandene flakker; 

Ei der med JØiet paaklem jeg kan 
Den lumre Formiddag liggende drømme, 
Mens Solstrimen langs det zittrende Vand 
Og Kysten i Eet for Øinene svømme; 
Ei skal jeg vækkes af Eder ihast, 
Naar I med et Udraab en Seiler bebude, 
Og Skibet nu kommer med Vimpel og Mast, 
De skinnende Seil som yndig Contrast 
Til de himmelblaa Vande derude. 

Jeg skal ei gaae med Eder iaar 
Til Vallerødshøien ved Hirschholms Banker, 
Hvor Hannabjerget som Minde staaer 
Om vore gjensidigt skiftende Tanker; 
Ei der mig fryde ved Dæmringens Ro, 
De lette Taager, der indhylle Dalen, 
Og more mig med den taalmodige Ko, 
Der vifter Bræmseme bort med Halen; 
Skal ei betPagte det eensomme Hveen, 
Der kaster til Sjælland tungsindige Blikke, 
Den triste Skov, den forbrændte Green, 
Og nær ved Stranden den mægtige Steen, 
Som Bølgerne skvulpende slikke. 

Jeg skal ei atter som tidt iQor 
Med Eder i Slotshavens Gange spadsere. 
Og lytte til Spurvenes qviddrende Chor 
I Mangel af Andre, der vil musicere; 
Ei undre mig over den uddøde Pragt 
Det nedrevne Slot, de svundne Cascader, 
Og høre hvad Skomagerkonen har sagt 
Om Spor af Terrasser i Træernes Rader; 
Ei tale med Eder om Hoffets Glands, 

Ei mindes bedrevet tidligt og silde 
Banquetter paa Slottet og Toure tilvands, 
Og Hesten, der foer paa Veien i Dands 
Med den muntre Dronning Mathilde. 

Ak nei, om syvende Christians Hof 
Jeg med Fru Gyllenborg ei skal tale; 
Ei med Johan Ludvig om Form og Stof 
Og om Poeter, der næsten er' gale. 
Ak Gud! og Fredmans Sange! ja hvem 
Skal synge for mig den deilige Vise 
Om „Mor på Tuppen** og hver af dem, 
Jeg hørte saa tidt af Johanne Louise. 
Herefter synger jeg vel paa Fransk; 
Fra By til By den Reisende render; 
Og Luften er lummer, og Damen er spansk, 
Og Alting er herligt, men Intet er dansk. 
Og langt fra mig mine Venner ! 

m 

— Da Sommeren væved' et Slår ifjor 
Af hvide Taager om Hirschholms Nætter, 
Da dufted' mit Kammer af mangen en Flor, 
Fra Eder, Elskede ! sendte Bouquetter. - 
laar, hvad sender jeg Eder igjen? 
Jeg reiser med Vaaren, og nu er det Vinter. 
I tage tiltakke med det, Eders Ven 
Har samlet i Potter, en Flor Hyacinther. 
Vel visne de snart; dog er det min Trost, 
De spire vel frem igjen adaare, 
Og dufte og hviske med sagtelig Røst: 
I mindes af En paa den fjerneste Kyst 
Med Hjemvees Længsel og Taare. 

I UDLANDET. 

Neapel 1834. 



T~^er er Taarer, Ingen kan beskrive, 
-■^Taarer, Ingen gjerne taler om. 
Graad, der maa en Hemmelighed blive 
Mellem os og Gud, fra hvem den kom. 
Jeg kan sige, jeg har grædt af Smerte, 
Sige, jeg har grædt af Trang og Ned; — 
Ak, men overstrømmer delte Hjerte, 
Gjør Erindringen mig varm og blød: 
Taarerne, der da fra Oiet bryde, 
Sagte, tause, hemmelige flyde. 

Hjemvee! Ubegribelige Længsel! 
Suk, mens Alting smiler mig imod! 
Trang til Flugt paa en betvinget Fod, 
Som var dette Paradis et Fængsel! 
Hver min Tanke haster forud hjem 
Til den Kreds, der vinker mig fortroligt; 
Hvert mit Pulsslag siger mig uroligt, 
Der er langt, ak langt fra mig til dem! 

Elskte Venner i mit Hjemlands Dal! 
Eder, hvem Erindringen sig kaarer 
Under Frastands Helgenskin og Qval, 
Eder gjælde disse dulgte Taarer. 

REISEN PAA APENNINERNE. 

Skrevet til M^odie af Fredmans Epistler, Nr. 47, 



"X yr orgentaagen stiger, fugtig og raa; 
-^ -*- Bolognas Paladser i Dæmringen staae. 
I Stilhed vi kjere; den pragtfulde By- 
Passerer i Tanken Reviie. 
Luften falder kjelig; hjælp mig et Gran! 
Fast fryser jeg som en forfrossen Toskan. 
Min Kappe gled ned fra min Skulder — see saa! 
Til Florents, til Florents vi gaae! 
Nu er Vognen mit Huus, Veturinen min Vært. 
Kammerat, Appenninen skal tages paatvert. 
Med et Forspand af Stude — see kun, i Galop! 
Bestige vi Bjergenes Top. 

Hvem er det, der kommer? En med et Læs. 
Der bøier han ind paa det duggede Græs. 
En Hest og et Æsel, det er hans Spand; 
Man hjælper sig her som man kan. 
Trøien har han slængt om Skulderen løst, 
Og hviler paa Knipperne fast gratiøst. 
Hans Ansigt er solbrændt, mørkt er hans Blik; 
Han smelder og pidsker sit Krik. 

— See, hvor Taagene skilles og Solen gaaer op ! 
See, hvor Bjerget i Dæmringen lefter sin Krop! 
See, hvor Himmelen klares ! — En Sky driver hen. 
Og flygter og nærmes igjen. 

Kommer du fra Danmark, svævende Sky? 
Ak, dig har jeg seet ved min Fædrene-By. 
En brændende Middag paa- Himmelens Blaa 
Du sneehvid og skinnende laae. 
Bierne med Brum blandt Kløveren fløi; 
Jeg hviilte mig døsig og træt paa en Høi. 
Mit Ansigt jeg dækked' paaskraa med min Hat — 
Saa varm, saa behagelig mat! 
Hvis du drager tilbage, saa hils paa mit Hjem! 
Hils dem Alle ! fortæl, hvor jeg tænker paa dem ! 
Men fordølg mine Klager! fordølg, at jeg tidt 
Af hemmelig Hjemvee har liidt. 

Veien bliver munter. See, den er fuld 
Af Kærrer og Æsler, belæssed' med Uld. 
Der kommer en Reisevogn, bygt elegant, 
En engelsk Karosse, min Sandt! 
„Den var aldrig engelsk.** — Jo, jeg er vis — 
Fra Vinduet kikked' en gabende Miss. 
Paa Bukken en Morian sad som en Steen; 
En Bulbider mellem hans Been. 

— Gaetano! saa stands dog! Hvad I har en Hast; 
See, min Kuffert er skrabet. Bind Tougene fast I 
Og min Hat, ak, min Hat — er da Mennesket gal ? — 
Er gledet af sit Foderal. 

Hele Dagen gaaer det opad og ned. 

Mens Solen har hævet sig brændende heed. 

Og Luften er varm som ved Midsommers Tid; 
Ja, Himlen af Heden er hvid. 
Poppien staaer ved Veien, dækket af Støv, 
Men dybt i October med blomstrende Lev; 
Og Engen paa Skraaningen, dufter den ei 
Som Engen i Danmark i Mai? 

— Kjære Venner! betragter den Udsigt vi har! 
Seer igjennem min Kikkert! — Ja, deiligt, min 

Faer! — 
Hine blaalige Bjerge, man fast skulde troe. 
Var Skyer, der slog sig til Ro. 

Vognen holder stille. Skal vi staae ud? 

Ak nei, Veturinen har hentet en Stud. 

Betragt kun, hvor Bjerget kneiser mod Sky; 

Til Forspand vi trænge paany. 

Egnen bliver øde, stenet og raa. 

Ved Siden af Bjerget gaae Veiene skraa. 

Og Luften er vindig, Støvet slaaer op 

Mod Pilens forknyttede Top. 

En avant! Veturinen og Driveren alt 

Svinge Pidsken og skrige — det gaaer med Gevalt. 

See, hvor Dyrene trække! see Hjulenes Spor! 

— Den Bakke var Satans, min Bro'er! 

Aftenrøden hist, et Purpurgevandt, 
Drapperer sig langsomt om Skyernes Kant. 
Og Veien gaaer nedad; Bjergene slaae 
De graanende Skygger derpaa. 
Hesten traver hurtig, munter og let. 
Med Bjælder om Halsen, i Manken et Net. 
I Dalen dernede Klokkerne gaae 
Til Vesper for Store og Smaa. 

Veturinen har aftaget Hatten — see kun! 
Og i Stilhed et Ave bevæger hans Mund. 

— Med et Ave til Aftenens synkende Gud 
I Andagt min Sjæl bryder ud. 

Hurra, Kammerater! Her, som jeg seer. 

Er Huset, der skaffer os Natteqvarteer. 

Vor Kudsk holder stille. Stop! det var bra'! 

Og En spænder Hestene fra. 

Kjælders venden kommer, vindig og let, 

Og slaaer under Armen en hvid Serviet. 

Der er han — bevar's! — med et eneste Hop 

Ved Trinnet. Aa Kjære, luk op! 

Han er deilig! I Troien af Nankin han* staaer, 

Med et okkerguult Ansigt og kulsorte Haar, 

Med den høirøde Hue sat fiffigt paaskraa, 

Og Tøfler af Saffian paa. 

— Dagen er til Ende; Maaltidet holdt. 

Ak, hvad jeg skal oppe? Mit Kammer er koldt. 

Med øiet, der gnikker, Naturen faaer Bugt. 

Til Hvile da! Lyset er slukt! 

Ude skinner Maanen, duftig og fiin, 

Og stjæler sig ind ad det aabne Gardin. 

Og see, hvor den spiller paa Gulvet; som om 

Til Sengen den trøstende kom. 

Som en Natlampe høit paa det dæmrende Blaa 

Skal den lysende for Apenninerne staae. 

Du, som tændte dens Straaler, o Verdenens Aand ! 

Jeg giver mig hen i din Haand! 

KJÆRLIGHEDS VEIE. 

Indlednings-Digt til Nytaarsgaven at samme Navn, der 
udkom Aaret efter min Hjemkomst fra en Udenlandsreise. 



T^er gaaer en Aand i Stilhed ved vor Side, 
^^ Der smiler med os, er vort Hjerte glad; 
En venlig Aand, der trøster naar vi lide. 
En mild Forsoner ved det strenge Had. 
Hvad end vi vente, haabe, troe og vide. 
Ved den besvares kun det sidste Hvad. 
Thi den er Hjertet i det store Hele, 
Der mildt pulserer i dets mindste Dele. 

Dens Navn er Kj ærlighed. Den vandrer stille. 
Og hemmeligt dens Veie stundom gaae. 
Thi stjaalent maa den lede hen sin Kilde; 
Ak, ellers ofte vi den ei forstaae. 
Den sysler ufortrødent tidligt, silde. 
Hvor er det Sted, hvorhen den ei kan naae? 
I Oprørs Toner mærker man dens Stemme; 
I Lunets Skjælmerier har den hjemme. 

I et ufølsomt Bryst den ofte gyder 

Sin milde Strøm, naar vel den troes forskudt. 

Den over en forstenet Fordom byder, 

Den knjrtter fast et Baand, der synes brudt. 

Igjennem Omvej den til Hjertet bryder 

Og tvinger til den mildeste Tribut. 

Den taler, naa;r vi til dens Stemme lytte, 

Som Evangeliet i Billed og i Mythe. 

Om den Naturens Værker Vidne bære. 
En Urt er i sin Ringhed en Prophet, 
Der ofte vidner bedre til dens Ære 
End selv den høitbegeistrede Poet. 
Den aander fra Religionens Lære; 
Der hersker den som i sit Grundgebeet. 
Den hæver sig af Frelsens Tornekroner 
Og trøster og velsigner og forsoner. 

Og mange Syner i en Digters Hjerne 
Kan træde frem til Liv paa Musers Bud. 
Ha^ lever med det Nære, med det Fjæme, 
Med Mephistopheles, med Faust, med Gud. 
Men Kjærligheden er hans Digtnings Kjerne, 
Der gjennem alle Straaler bryder ud. 
Og hvert et Digt, hans Hjerte har i Eie, 
Er meer og mindre Kjærlighedens Veie. 

En Elsker lig, der ufravendt betragter 
Den Elskte med den ømmeste Critik, 
Og sværmer selv for Feil og egne Fagter, 
Hun af Naturens Haand i Tilgift fik: 



Digitized by VjOOQ le 



90 



Som han en Digter sværmende betragter 
Den hele Verden med en Elskers Blik. 
Ham er et Digt til Ranken hist ved Muren 
En Kjærligheds-Erklæring til Naturen. 

— — Og da jeg nu igjen var vendt tilbage 
Til Hjemmet fra et skjønt, men fremmed Land, 
Og atter her betroede min Klage 
Til Mark og Skov og til den tause Strand, 
Da brød jeg ud: o, I forsvundne Dage! 
I Minder fra et skjønt, men fremmed Land! 
Til Mund og Hjerte vil jeg Eder trykke. 
Men her, kun her er Kilden til min Lykke ! 

Og da jeg fandt mig, langt fra Byens Vrimmel, 
En Sommerdag paa Vei og Mark igjen. 
Og Heden brændte fra den stille Himmel, 
Hvis hvide Bomulds-Skyer let gled hen. 
Og kun et Fnug fra Markens Blomsterstimmel 
Paa Luftens matte Aande holdt sig end. 
Mens hist man hørte Bien uvis surre 
Ved Grøvten om en stille, støvet Burre — 

' Og da jeg op ad Dagen havde vundet, 
Emilie! til dit Erindrings- Væld, 
Og nu mit Blik fordybed' sig i Sundet, 
Hvis brede Vand er Hvile for min Sjæl; 
Forbi mig gled et Sjm, et længst forsvundet: 
O, Schweits! hvad er mod Havet Simplons Fjeld ! 
Det klare Blaa, hvor Himmelen sig speiler 
Og Skibet let som Bomulds-Skyen seiler — 

Omsider, da jeg mat af Solens Pile 

Til Skovens Dæmrings-Skygger maatte tye, 

Og fandt mig — ak, jeg maatte næsten smile! — 

I Dyrehavens gamle Hegn paany, 

Hvor Træernes høitidelige Hvile 

Nær ved Fortunen breder ud et Ly; 

Hiin stille Plet, den skjonneste jeg kj ender, 

Hvor jeg forlod engang en ædel Kreds af Venner -- 

Da brød jeg ud — tilgiver mig — med Taarer: 

Danmark, tryk mig atter til dit Bryst! 
Til Ridder for din Skjønhed jeg mig kaarer, 
Dit Hav, din Mark og Skov, din tause Kyst. 
Det Fremmede, dets Glands mig ei bedaarer: 
Paa Appenninen led min Hjemvees Røst. 
Thi Frastand, Længsel, Savnet af vort Eie 
Er Kjærlighedens hemmelige Veie. 

Den Aand, der venligt trøster naar vi lide, 
Og smiler med os, er vort Hjerte glad; 
Den Aand, der understøtter dem, der stride, 
Og os forsoner med et bittert Had; 

1 Laurens Lund den hvisked' ved min Side: 
„Beil ikke her til Laurbærtræets Blad! 

Dig griber dette Syn, der pr dig fremmed; 
Men hjemme har din Lyra kun i Hjemmet." 

— For Eder, for den Kreds, den være lille, 
Den være stor, der l3rtter til min Sang, 
For Eder toner atter den med milde, 
Huusvante Toner til min Lyras Klang. 

Ja, her i Hjemmet kan jeg atter spille 
Mig driver her en Elskers dybe Trang. 
Ak, Digtet, der om Eders Yndest beder, 
En Kjærligheds-Erklæring er til Eder. 

HØISGAARDS-BAKKE. 
(Af „Den eneste Feil".) 



Jeg har endnu ei været udenlands, 
Og kjender ingen fremmede Lande. 
Jeg kjender kun min egen Strands 
Og vore Søers kjelige Vande. 
Tidt har jeg ønsket: Gid Du dog var der, 
Hvor Kilderne gaae dybt i duftende Dale! 
Da faldt mig ind min Bakkes Bøgetræer. 
Nei! jeg vil blive! tænkte jeg; kun her* 
Forstaaer jeg Træets fortrolige Tale. 

Vel hæver sig min Bakke langsomt op; 

Blandt Bjerge kan den ei paradere. 

En Verden øines ikke fra dens Top; 

Men det, jeg øiner, elsker jeg mere. 

Den hele Verden gjer mig Brystet svært. 

Mig fængsler meest den mindre Verden her hjemme. 

Her kan jeg oversee hvad jeg har kjært; 

Fra denne lille Høide har jeg lært 

At elske Gud og fatte Naturens Stemme. 

Hver Sommer kan jeg fra min Bakke see, 
Hvor Skoven nede danner et Teppe; 
Om Vintren Alt er dækt med Snee, 
Saa langt, saa langt — man øiner det neppe. 
Naar Vaaren kommer, smelter Snee og lis; 
Fra Mark og Enge mylre tusinde Planter. 
Og Blomsten nikker mildt peia vanlig Viis, 
Og Fuglen synger til Naturens Priis, 
Og Duggen glimrer som Diamanter. 

Ja, Efteraarets Tid er sagtens raa; 

Og Taager dække Søer og Bugter. 

Men Himlen farves atter blaa; 

Jeg veed, at Regnens Taare befrugter. 

For hver en Blomst, der falmer hen i Hest, 

En Snees, jeg veed, udklækkes igjen adaare. 

For hver en Fryd, der falmer i mit Bryst, 

Et Frø skal lægges til en bedre Lyst, 

Der spirer stille gjennem min Taare. 

HR. PEDER KASTED RUNER. 

(Af „Svend Dyrings Huus**.) 



T Tr. Peder kasted' Runer over Spange, 
^ -^ Som Helleliden over skulde gange. 

Saa løfted' han sit Anker, 

Saa fik han bliden Bør, 

Og seilede fra Danmark 

Og fra de danske Møer. 
Favre Ord fryde mangt et Hjerte^ 
Favre Ord har forvoldt mig Smerte — 
Favre Ord! 



Helleliden gaaer og længes under Strande, 
Og stirrer paa de dybe salte Vande. 

Lad os kun Lykken friste ! 

Gud giver bliden Bør! 

— Saa seiled hun fra Danmark 

Med alle sine Møer. 
Favre Ord har mig haardt bedaaret*, 
Favre Ord har mit Hjerte saaret — 
Favre Ord! 

Den Vægter raaber heit da Skibet kommer: 
Nu bringer Børen os den danske Sommer! 

Det var den Herre Peder, 

Af Glæde fast han loe, 

Da Helleliden gav ham 

Sin Ære og sin Tro. 
Favre Ord stundom Hjertet glæde, 
Favre Ord volde tidt vi græde — 
Favre Ord! 

JÆGERCHOR. 

(Af „Svend Dyrings Huus".) 



'P uglen qviddrer som bedst den kan 

-*- Og Hanen galer paa Tofte. 

Alt er vaagent vidt over Land, 

Og Bonden kryber i Kofte. 

Solen lyser over Lindens Top — 
Hr. Ridder! Hr. Ridder! vaagn op! 



Bonden seer, om Veiret er lydt, 
Og hænger Humlen paa Tveie. 
Ræven spørger sin Søn om Nyt, 
Og lister sig fra sit Leie. 



Tidlig oppe rider i Mag; 

Det Bud er saa godt at sende. 

— Vaagn op, Hr. Ridder I nu er det D; 

I ventes af Eders Svende. 

5 

I Lunden er der saa koldt og vaadt, 
Paa Træerne Dugdraaber hænge. 
Himmelens Telt, saa heit og blaat, 
Er spændt over Mark og Enge. 

Solen lyser over Lindens Top — 
Hr. Ridder! Hr. Ridder! vaagn op! 

ENGLENES CHOR. 

(Af „Svend Dyrings Huus".) 



Enhver, der vorder af Verden forladt, 
Bringe vi Trøst i den eensomme Nat. 
Enhver, der Dagen over maa lide. 
Tør vi husvale ved Midnatstide. 
Den Stund, da Frelseren fødtes paa Jord, 
Fødes en Trøst for den bittreste Smerte. 
En Trøst for Den, der haaber og troer. 
En Gjenlyd af de Saliges Chor 
Stiger da ned i Menneskets Hjerte. 

I Smaabørn kjære, der ligge paa Straa! 
Ved Eders Seng vi beskytttende staae. 
I slumre saa trygt; I troe at drømme, 
At Englenes Skarer fra Himmelen strømme. 
Vi lege for Eder den Nat saa lang 
Med Abild af Guld, med Palmens Blade. 
I Smaabørn! glemmer Jer Nød og Trang! 
Forlader Jer trygt paa Englenes Sang; 
Himmelen vil Eder ei forlade! 

SILKEORMEN. 

Til en Veninde. 



T Tos alle Dødelige, 

-^ -*- I hvert et Bryst, der aander, 

Blev lagt en stille Smerte, 

Der hemmeligt sig vaander. 

Den ligger dybt i Hjertet; 
Det er en Orm, der nager. 
Og den er taus som Ormen, 
Og kj ender ei til Klager. 

— En Silkeorm bestandigt 
Ved Nat og Dag maa spinde, 
At Sommerfuglen siden 
Af Svøbet sig kan vinde. 

Og Ormen i vort Hjerte, 
Den spinder Nætter, Dage, 
At Sommerfuglen Psyche 
Af dette Svøb kan drage. 

I Farver og i Toner, 

I Ord, som Kunst forbinder, 

I hver en enkelt Syssel 

Vor Kummer ind sig spinder. 



Thi Spindet er kun Straaler 
Af Alt hvad Sjælen skaber. 
— Mit Spind er Digtekunsten, 
Hvori min Sjæl sig taber. 



Mit Spind er Digtekunsten, 
O faureste Veninde! 
Og gammel Sorg er Ormen, 
Der Nat og Dag maa spinde. 



Den spinder hvad den evner. 
Den spinder paa sin Lykke, 
At den engang forvandlet 
Befries Jean som Psyche. 



— For Silkeormen sætter 
Man Blade hen og Stilke, 
Og siger til hverandre: 
Pas paa, den spinder Silke! 

Og naar den vel har spundet 
Og sidder i sit Fængsel, 
Hvor Mange, troer Du, agte 
Paa Sommerfuglens Længsel! 

— Og nu, naar jeg af Sorger 
Er taus og sluttet inde, 
Saa kommer man og venter 
Paa hvad jeg nu vil spinde. 

Man venter Herligheder, 
Ak Gud, jeg veed ei hvilke! 
Og siger til hverandre: 
Pas paa, han spinder Silke! 

EENSOMT LIV. 

1835. 



T denne Tid jeg stemmer 
^ De gyldne Strenge lyrisk. 
Jeg synger, og jeg glemmer, 
Jeg var engang satyrisk. 

Jeg glemmer, jeg har stiklet 
Paa sværmende Genier, 
Og føler mig forviklet 
I bløde Sværmerier. 

Med Greb i fine Strenge 
Min Længsel jeg forener. 
Uagtet høit vi trænge 
Til stærke Bjømesener. 

Til Sener i en Harpe, 
Hvis dybe Toner bruse; 
Til Ord, der falde skarpe, 
Og til en væbnet Muse. 

Jeg glemmer, her i Landet 
Er' vi som sammenklistret, 
At Publikum er blandet 
Og Trængselen forbistret. 



At man iblandt maa sprænge 
En Mine mellem Hoben, 
Blot for at see saa længe, 
Om Himmelen er aaben. 



Som sagt, jeg gaaer og glemmer, 
At gode Raad er' dyre, 
Og drømmende jeg stemmer 
Min lille, gyldne Lyre. 



Jeg flygter for Kartover, 
Forsonlig med de Fromme, 
Og venter Dagen over. 
At Aftenen skal komme. 



Og ægger mig til Vrede 
Uvane Skrig af Sværmen, 
Formilder allerede 
Mig Aftentimens Nærmen. 



— O, hvis som jeg I vidste, 
Hvordan i Aft'nens Skygge 
Jasminens Blad og Qviste 
Sig hvælver om min Lykke! 

Hvorledes tvende Hænder, 
Saa smaa, saa fine begge, 
Med Trolddoms Magt, o Venner! 
I Baand mit Hjerte lægge — 



I vilde da begribe. 
At jeg mig selv kan glemme, 
Mens Eders Sværd I slibe, 
Den gode Sag at fremme. 



At spottende Fordærvet 
Jeg nu har grebet Lyren, 
Mens I til Kamp har hvervet 
Kritiken og Satyren. 

— Lad mig i Stilhed drømme! 
Mig vamler denne Feide. 
Ak, I kan ei bedømme 
Det Liv, I mig bebreide. 



Hvis dette Liv, jeg fører, 
(O, gid til Livet endes!) 
En Qendtlig Magt berører 
(O, maatte seent det hændes!) 



Har Guderne de strenge 
Misundeligt mig røvet 
Et Held, der aldrig længe 
Betroedes til Støvet — 

Da skal jeg, for at dæmpe 
Blandt Vaabnene min Klage, 
Med Eder atter kjæmpe, 
Og atter Sværdet drage. 



Da griber jeg min Harpe, 
Da væbner jeg min Muse, 
Og Ord, der falde skarpe, 
Til Strengene skal bruse. 



Men — nu for Tiden stemmer 
Jeg bledtbevæget Lyren, 
Og takker Gud, jeg glemmer 
Kritiken og Satyren. 

ROMANCE. 



Qalig og fordybet hviler 

^ Kjærlighed i Drømmens Skjød. 

Ubemærket Tiden iler — 

Salig og fordybet hviler 

Kjærlighed i Drømmens Skjød. 



Kjærlighed i Ord forflygter, 
Taler i sin Taushed helst. 
For sit eget Dyb den frygter — 
Kjærlighed i Ord forflygter. 
Taler i sin Taushed helst. 

VED NATTETID. 



T æg dig kun ned og sov kun trygt! 

-'^ Som Nattevagt jeg sidder. 

Sowei, sov sødt og uden Frygt! 

Jeg er din Uskylds Ridder. 

Vel tænker du, saavidt jeg troer, 

Ei paa mig Dagen over; 

Men Drømmens Verden er saa stor — 

Tænk paa mig, mens du sover. 

Blandt hine Billeder, hvis Skræk 

Vor Sjæl om Natten ryster, 

Maaskee mit Billeds kj endte Træk 

I Drømmens Angst dig trøster. 

Hold fast min Haand — jeg veed, at Sligt 

Du ellers aldrig vover. 

Men Drømmens Land er stort og rigt — 

Saa gjør det, mens du sover. 

sov kun sødt, — hvis end din Hu 
Af Drømmen mig forskyder; 

Hvis end en Andens Billed nu 

1 dine Drømme byder. 

Ak, ligefuldt, sov sødt og sundt! 
Jeg vaager Natten over. 
Glad ved den Plads, mig er forundt. 
Din Vogter, mens du sover. 



Digitized by VjOOQIC 



109 



SOMMERLIV. 



I SKOVEN. 



Jeg gik mig i den dunkle Skov 
Den Sommerdag saa lang, 
Min Hest jeg førte, mens min Hund 
Ved Siden af mig sprang. 
Saa snæver var den Sti, 
Ingen Sjæl kom forbi, 
Og kaldte jeg, saa svared' der mig Ingen. 

Jeg gik fra Adelveien ud, 

Hvor Høien lider brat. 

Og skred, med Bassen om min Ryg, 

Imellem Tjem og Krat. 

Saa snæver var den Sti, 

Ingen Sjæl kom forbi. 

Og kaldte jeg, saa svared' der mig Ingen. 

Og alt imens jeg eensom gik. 
Jeg trak saa tungt mit Veir. 
O Sommertelt, saa heit og svalt. 
Hvor er min Hjertenskjær? 

Saa snæver var den Sti, 

Ingen Sjæl kom forbi, 

Og kaldte jeg, saa svared' der mig Ingen. 



2. 

I DET FRIE. 

I Skoven vil jeg ikke gaae, 
Thi Skoven er saa lummer. 
Jeg heller vil paa Marken ud. 
Hvor Honningbien brummer. 
Mens alle mine Tanker fare vide. 

Paa Marken kan jeg blæse frit 
I Hornet Toner klare. 
Paa Marken kan jeg aande frit 
Min Længsel ud, den svare. 
Mens alle mine Tanker fare vide. 

Saa tankefuld og taus jeg gik 

Og skred igjennem Kornet. 

En Hare fløi fra Leiet op 

Og løb ved Klang af Hornet. 

Mens alle mine Tanker foer saa vide. 

Min Hund slog an og stod paå Spring; 

Paa mig den agted' neie. 

Saa tankefuld og taus jeg gik; 

Mit Tarv jeg ændsed' feie. 

Men^ alle mine Tanker foer saa vide. 

o, Rosensblomst paa Lilieqvist I 

Hvor kan jeg Verden agte, 

Mens al min Hu kun staaer dertil, 

Dit Billed at betragte — 

Mens alle mine Tanker fare vide! 



3. 

DER VAR SAA FAURT. 

Der var saa faurt under Lindens Lev, • 
Saa tyst i den Aftenstund. 
Jeg sad med Ryggen imod et Træ, 
Og Hornet jeg holdt for min Mund. 
Udi Skoven. 

Mit Horn det klang over Skoven ud. 

Jeg selv var i Hu saa mod. 

Hvert Blad paa Træerne skjalv derved, 

Og Blomsterne beiede stod. 

Udi Skoven. 

Lidt fra mig sprang der en fremmed Fugl 
Og hopped' fra Green til Green. 
Dens Fjedre vare med isprængt Guld, 
Og rede saa vare dens Been. 
Udi Skoven. 

Min Hund, der tygged' det vaade Græs, 

Med Snuden mod Jorden ned, 

Sprang op saa munter, med Halsen frem, 

Og logred' og iled' afsted. 

Udi Skoven. 

Jeg mærked' vel paa den liden Fugl, 
Der fleitende nærved stod, 
Jeg mærked' alt paa min muntre Hund, 
Mig dennegang Lykken var god. 
Udi Skoven. 



Men meest jeg mærked' det paa mig selv, 

Paa Hjertet, der slog saa glad. 

At hun, jeg tænker paa Nat og Dag, 

Kom gaaende der hvor jeg sad. 

Udi Skoven. 



4. 
MØDET. 

Min Hjertenskjær igaar jeg saae, 

Med Fjedre smaa, 

Med Fjedre smaa om Hatten blaa. 

Iblandt en Jomfruskare. 

Jeg kom just fra den grønne Lund, 

Med Hest og Hund, 

Med Hest og Hund den Aftenstund, 

Og alle Fugle sang, sang 

Med Stemmer, saa søde og saa klare. 

Den Lærke sig fra Kornet stjal. 
Den Nattergal, 

Den Nattergal fra Skoven sval. 
Og sang til hendes Ære. 

Og under en saa sed Musik 

I troer, jeg gik, 

I troer, jeg gik forbi med Nik — 

O nei, o nei, jeg sang, sang 

For hende min Længsel, min Begjære. 

GAMLE MELODIER. 



L 
JEG GIK MIG UD EN SOMMERDAG. 

Jeg gik mig ud en Sommerdag at høre 
Fuglesang, som Hjertet monne røre, 
I de dybe Dale, 
Blandt de Nattergale, 
Blandt de andre Fugle smaa, som tale. 

Den allermindste Fugl af dem, der vare, 

Sang fra Træet ned i Toner klare, 

I de dybe Dale, 

Blandt de Nattergale, 

Blandt de andre Fugle smaa, som tale. 

Den sang: „Mens Ungersvenden gaaer saa ene, 

„Længes En imellem Lev og Grene, 

„I de dybe Dale, 

„Blandt de Nattergale, 

„Blandt de andre Fugle smaa, som tale. 

„Hen under Levet gaae de lune Vinde. 

„Der du skål din Hjertenskjære finde, 

„I de dybe Dale, 

„Blandt de Nattergale, 

„Blandt de andre Fugle smaa, som tale." 



Hav Tak, du lille Fugl, for du har sjunget! 

Ellers var mit Bryst af Længsel sprunget, 

I de dybe Dale, 

Blandt de Nattergale, 

Blandt de andre Fugle smaa, som tale. 



Hav Tak, du lille Fugl, der sang med Ære, 

Stillede min Længsel og Begjære, 

I de dybe Dale, 

Blandt de Nattergale, 

Blandt de andre Fugle smaa, som tale. 



Af større Vee kan Verden ikke trænges, 

End at skilles, naar man saare længes, 

I de dybe Dale, 

Blandt de Nattergale, 

Blandt de andre Fugle smaa, som tale. 



En større Fryd kan Verden ikke bære. 

End at samles med sin Hjertenskjære, 

I de dybe Dale, 

Blandt de Nattergale, 

Blandt de andre Fugle smaa, som tale. 

— Da nu min Hjertenskjærestc var funden, 
Sang og blomstrede det rundt i Lunden, 
Baade dybe Dale, 

Og de Nattergale, 

Og de andre Fugle smaa, som tale. 

n. 

RIDDERENS FRIERIE. 

En deilig, ung Ridder i Lunden mon gaae, 
En Adelsmands Datter saa tænkte han paa. 
Han hende vilde ægte og tage til sin Brud, 
For hun var saa ung og saa yndig saae hun ud. 

Den Ridder til Jomfruens Fader gik ind: 
„Saa stærkt Eders Datter mig ligger i Sind. 
Kun hende vil jeg ægte og tage til min Brud, 
For hun er saa ung og saa yndig seer hun ud." 

— „Hr. Ridder! Hr. Ridder! I beder en Hind, 
Men fremmede Skytter har fanget den ind. 

Min Datter er trolovet, hun er en Hertugs Brud, 
For hun er saa ung og saa yndig seer hun ud.** 

GUBBEN OG YNGLINGEN. 



Misund mig ei mit hvide Haar 
Og min Erfarings Skat! 
Naar Sneen heit paa Marken staaer, 
Den skjuler en begravet Vaar. 
Hvad gavner mig en Hest af Aar, 
Naar Haand og Fod er mat! 



Misund mig ei, at dette Bryst 

For Lidenskab er frit! 
Saa blot og bart for Livets Lyst, 
Saa tomt og sløvt for Glædens Rest 
Misund mig ei! O var mit Bryst 

Saa brændende som dit! 



O var mit Øie, Dreng, som dit 
Af Viin og Veemod tungt! 

Var Pigebarnet hist, der blidt 

Og kjærligt smiler til dig, mit! 

O Dreng! var dette Haar ei hvidt, 
Og Hjertet atter ungt! 

Tag ned den rige Vedbend-Krands, 
Der snoer sig om dit Haar, 

Og sæt den paa den gamle Mands 

Sneehvide Tinding — syng og dands! 

Jeg vil forfriskes i den Glands, 
Der straaler om din Vaar. 

Gjer Plads for Gubben I Plads, min Ven! 

Og deel med mig din ViinI 
O kunde jeg, som du, af den 
Inddrikke Drømmens Lyst igjen. 
Og sværme Liv og Lykke hen 

I denne gyldne Viin! 



Kom med dit Bæger! kom, tag fat! 

Og sæt det til min Mund. 
Min Arm er gammel, Haanden mat. 
Den ryster, som du seer — tag fat! 
Jeg hæver Bægrets gyldne Skat, 

Der flyder paa dets Bund. 

O Liv og Lyst! O Strøm af Ud! 

O minderige Viin! 
Som Gubbens Ungdom stærk og vild, 
Og øm som den og from og mild, 
Saa kjærlig og saa fuld af Ild, 

Saa heftig og saa fiini 

Skjænk atter i, og syng en Sang, 

Syng med din kjælne Glut! 
Som du, som du jeg fløi engang 

Til Dands ved Tambourinens Klang, 
Som du jeg lagde ned i Sang 
For Skjønhed min Tribut. 

O Billeder paa gylden Grund! 

Forsvundne Dages Glands! 
Hvad gav, hvad gav jeg for et Blund 
Ved Pigens Side, Mund ved Mund, 
For een i Letsind levet Stund, 

Og for min Ungdoms Dands! 

Forbi! — Min sidste glade Dag 
Jeg her med dig har holdt. 
Forbi er dette Livs Bedrag, 
Min Ungdom flygtet. Gubben svag. 
Og mat er dette Hjertes Slag, 
Og dette Bryst er koldt. 

SANGERENS BEKJENDELSER. 



"V vTin Philippa! yndige Veninde! 
-^ -*- Varme, kjælne, kjærlige Natur! 
Lyt til Sangen mildt, min Herskerinde! 
Lyt, mens jeg fornyer i mit Minde 
Hvad der bandt til dig din Troubadour. 



— Længe gik jeg gjennem Byens Gader, 
Sang og spilled', hvor jeg kom, med Lyst. 
Folket stimled' i en Ports Arcader, 
Paa Balconer Damer stod i Rader, 
Alle smiilte glade til min Rest. 



Hvad jeg vidste, hvad jeg dybest følte, 
Hvad jeg havde tænkt mig mangen Nat, 
Medens Duggens Perler Panden kjelte. 
Alting gav jeg hen, og aldrig nelte 
Sangeren at give af sin Skat. 

Jeg var ung; mig henrev Livets Fylde, 
Af dets Fylde haabed' jeg min Løn, 
Tænkte: „Verden vil mit Haab forgylde! 
Menneskene vide hvad de skylde 
Sangens Magt igjennem Sangens Sen. 



Den, hvis Toner Dagens Byrde letter, 
Ham skal ikke Dagen falde tung. 
Den, hvis Cither Hjertets Længsel mætter. 
Ham skal lenne lykkelige Nætter — ** 
Ak, Philippa, jeg var dengang ung! 



— Seent en Aften, lænet til en Pille, 
Sang jeg for et stort og fornemt Huus. 
Husets Damer lytted' skjult og stille — 
Tys! da faldt der Ord, ak. Ord saa milde. 
Ord, jeg hørte paa som i en Ruus. 



„Det er ham, der har den smukke Stemme," 
— Lød det sagte fra den dunkle Gang — 
„Jeg kan kjende ham paa Kappens Bræmme. 
„Det er ham, der hos min Moder hjemme 
„Lærte mig ifjor en lille Sang. 



„Denne Sang, kan du endnu erindre, 
„Hvor saa tidt dens Ord har bragt os Trøst? 
„Al min Kummer forekom mig mindre; 
„Af et tvivlende, bevæget Indre 
„Freden steg og Hvile for mit Bryst," 

Ak, og da jeg denne Tale hørte, 
Der fra Jomfru-Munden dæmpet foer. 
Var det som en Gud min Kind berørte. 
Haabets Røst mig smigrende forførte, 
Og jeg nærmed' mig med disse Ord: 



„Jomfru! hvad jeg savner kan du fatte. 
Hvad jeg havde har jeg deelt med dig. 
Sangens Sønner gaae omkring forladte; 
Dig jeg gav af Digtekunstens Skatte ; 
Som jeg gav dig, skifte du med mig! 



Lad mig, inden Alder mig forkuer, 
I din Tankes Helligdom gaae ind. 
Lad mig som en troende Beskuer 
Under Hvælvet af dit Øies Buer 
Læne mig med Andagt til din Kind! 



Lad mig af din Stemmes Mildhed styrkes, 
Lad mig drikke Sødmen af din Mund! 
Som en Guddom, veed du, Skjønhed dyrkes; 
Lad mig da — men ak! dit Blik formørkes . 
Tael! hvad er din strenge Mines Grund?* 



— Og den Skjønne svarede med Kulde: 
„Agter jeg endog i dig din Kunst 
„Og din Cithers Klang, den længselfulde, 
„Med hvad Ret forlanger du, jeg skulde 
„Fyrstelig dig lønne med — min Gunst? 

„Viid, ifald du ikke veed det, Sangen 
„Er min Tjener som mig tjene Fieer. 
„Den skal holde mig i Drømmen fangen, 
„Vugge Sjælen mildt til Citherklangcn. 
„Dette venter jeg, men Intet meer. 



„Som min Terne, naar hun stille vifter 
„Heden fra min Kind og fra min Hu, 
„Mildner Digteren de stærke Drifter, 
„Himlens Kjelighed med mig han skifter. 
„Dette gjør min Terne, det gjør du. 



„Som i Orienten Troen qvæges, 
„Naar Fakiren under Solens Brand 
„Læser Bønner og i Savnet spæges, 
„Kan jeg af dit Savn og Suk bevæges; 
„Skifte dem med dig jeg ikke kan. 



„Jeg har taget mod den Trøst, du bragte, 
„Sangens arme, vandrende Fakir I 
„Tvivl ei paa, jeg veed din Kunst at agte; 
„Tag din Løn derfor!" — og stolt hun rakte 
Mig en Guldmønt, svøbt i et Papir. 



Og den Skjønne vendte flux mig Ryggen, 
Og fra Huus til Huus igjen jeg gik. 
Udenfor jeg stod og sang i Skyggen, 
Indenfor var Solskin, Glæden, Lykken, 
Og for mig af Alt et flygtigt Blik ! 

Kummerfuld fra Byen bort jeg iilte, 
Og i lange Aar omkring jeg drog. 
Mangt et øie venligt paa mig hviilte, 
Mangen Læbe sødt til Sangen smiilte, 
Ak, men intet Hjerte for mig slog. 



Allerede klang min Klage bitter, 
Mismod greb mig — da en Aftenstund 
Mildt en Stemme kaldte fra et Gitter. 
Bad mig komme med min Sang, min Cither, 
Bad med Ord og med en bønlig Mund. 



Og en lille Haand mig viiste Laagen: 
„Der ved Busken bag den gamle Lind. 
„Seer du? ved det blaa Stakit i Krogen 
„Tøv saalænge til jeg sender Nogen. 
„Eller nei, jeg lukker selv dig ind." 



Og mens Stemmen hen i Luften døde. 
Let den Talende fra Gittret sprang, 
Lukked' op og iilte mig imøde. 
Bad mig med saa venlige, saa bløde 
Ord at glæde Huset med en Sang. 



— Min Philippa! yndige Veninde! 
Varme, kjælne, kjærlige Natur! 
Det var dig, mig Himmelen lod finde. 
Det var dig, hvis Røst de lune Vinde 
Bragte til den glade Troubadour. 

I din Haves dufterige Gange 
Herte du opmærksom paa mit Spil, 
Lytted' drømmende til mine Sange 
Bad mig med et venligt Smil forlange 
Hvad jeg ønsked', hvad jeg trængte til. 



Ei med Guld og med en iiskold Mine 
Lod du, da jeg færdig var, mig gaae. 
I din lyse Sal du lod mig trine. 
Lagde dine Hænder smaa i mine, 
Mens dit Øie kjærligt paa mig saae. 



„Sanger! kom og drik af dette Bæger?" 
Sagde du og rakte mig din Mund. 
„Du, hvis Ord saa mildt mit Bryst bevæger, 
„Kom, med Ordets Manna jeg dig qvæger, 
„Til du føler styrket dig og sund. 



„Kom til mig, naar Verden dig forjager, 
„Naar du savner hvad ei Verden veed. 
„Deel med mig din Kummer, dine Plager. 
„Sangens Sødme fra din Mund jeg tager; 
„Deel med mig da ogsaa hvad du leed. 



„Kom saa tidt du vil, jeg skal ei trættes. 
„For min Sangfugl har jeg Viin og Brød. 
„Ved min egen Side skal du sættes, 
„Af det Bedste, jeg besidder, mættes, 
„Aldrig, mens jeg lever, lide Nød. 

6* 

„Men — fl)rv ikke bort af mine Hænder, 
„F'Iygtig som du er, af Sangfugl-Art! 
, Eller flyv kun bort, men husk, jeg sender 
, Ønsket efter dig til Verdens Ender. 
„Flyv, men kom igjen, og kom lidt snart I" 



— Min Philippa! kjærlige Veninde! 
Hine Ord, der hæved' heit mit Mod, 
Hine Ord saa sede for mit Minde, 
Hvert af hine Ord formaaer at binde 
Fast din Sanger til din lille Fod. 



Sæt dig ned, min yndige, min fine, . 
Herskerinde! sæt dig ned hos mig! 
Læg kun dine Hænder smaa i mine, 
See kun paa mig med den kjælne Mine, 
Mens jeg tabes i at see paa dig. 



Viid, at mens jeg dig beskuer, vækkes 
Digtekunstens Aander i min Hu. 
I dit sede Smiil mig Lyren rækkes. 
Ak, jeg digter kun for dig at tækkes, 
Mine Sanges Musa er kun du! 

ROMANCE. 



Jeg mærker det ved høilys Dag, 
Og mangen eensom Nat, 
Min Ungdoms Haab, de gyldne Haab, 
De har mig snart forladt. 
Men dog, saa tidt jeg troer beklemt, 
Der svandt det sidste hen, 
Da stiger atter et forglemt 
Uventet op igjen. 



Og daglig mærker jeg, hvor haardt 

Mit Hjerte sig bedrog. 

Og at det varmt, og at det fuldt, 

Men saa forgjæves slog. 

Men — daarer mig et yndigt Smiil 

Bag Rødmens fine Slør, 

Saa sværmer jeg i gammel Stiil, 

Og holder Stand som fer. 

TONERNES FLUGT. 



Der kommer i Vaaren en Sværm til Nord; 
Det er Fuglenes sjungende Chor. 
De længes igjen til Orangernes Hjem, 
Og vor Længsel vil drage med dem. 
O, lad os flygte fra Land og By! 
Lad os med Skyerne flye? 
Med Straalerne fra den stigende Sol 
Forlade vor nordlige Pol! 



O, hør, hvor det klinger — afsted, afsted! 

Med vor drømmende Sjæl gaae vi medl 

Af Toner vi løftes, med Toner vi gaae, 

Og med dem vi Hesperien naae. 

En gyngende Phaéton, let og fiin. 

Den bærer os. Elskede min! 

Og Phøbos ApoUons vælige Spand 

Os fører fra Land til Land! 

DIGTERLOD. 



T^or at leve maa jeg skrive, 
-*- Om jeg aldrig saa var stemt; 
For at leve maa jeg drive 
Muserne til Vers og Skjemt. 



For at drikke denne Luft, 
For at sole mig i Varmen, 
For at aande Blomsters Duft, 
Langt fra Byen, langt fra Larmen 

For at sværme mellem fine, 
Blaa og svævende Libeller, 
Maa jeg skrive paa Noveller, 
Paa Sonnet og paa Terzine. 



For at see ved Aftentide, 
Fra en skjult og eensom Vraa, 
Havets smækkre Nereide 
Skumbestænkt med Bølgen gaae 

For at kunne, skjult af Blade, 
Mellem Buske blive vaer. 
Hvilke Haar og Øine har 
Skovens sukkende Dryade — 



For beqvemt at kunne see, 
Gjennem Net af Lindetoppe, 
Fra en Bænk i min AUee, 
Hvilke Stjerner nu er oppe — 



For at kunne henrykt ane, 
Tabt i Verdens-Altets Aand, 
Den Usynlige, hvis Haand 
Styrer Stjernen paa dens Bane 



For at kunne gaae og drive 
Efter Lyst og mit Humeur, 
Maa jeg hjertesyg og ør 
Dag og Aften skrive, skrive. 

For at kunne stille græde, 
Maa jeg paa Papiret lee; 
For en Lystighed at see, 
Paa Papiret Oine væde. 



For at sønderbryde Lænker, 
Maa jeg bære dem jeg kan; 
For at vise Folk jeg tænker, 
Maa jeg gaae fra min Forstand. 

For at agtes som en Anden, 
Maa jeg gjøre Kneb og Knuder; 
For at sværme mellem Guder, 
Ak, forskrive mig til Fanden! 

MIN LYRA. 



IV yf in Lyra! det er vel paa Tid, 
-^ -*^ At snart vi skilles ad; 
Thi Glædens Blomster i mit Haar 
Er falmet Blad for Blad. 



Kjærminderne, mig Eros gav. 
Er uden Duft og Glands, 
Og om min Tinding hænger slap 
Lyæus' rige Krands. 



Den søde Glut, jeg før besang. 
Hun ældes nu som jeg; 
Og jeg er kjed af Bægrets Lyd 
Og Bacchantinders Leg. 



— Saaledes talte jeg og greb 
Min Lyra end engang; 
Og end engang med smeltet Bryst 
Jeg stemte den og sang. 

Jeg sang min Ungdoms første Vaar, 
Dens solbestraalte Dag, 
Dens Aftenstjerner, der mig drog 
Til et begeistret Lag. 



Jeg sang igjen de Ord, der vildt 
Ved Bacchanalet led, 
Naar under Jubel høit vort Chor 
Mod Loftets Hvælving brød. 



Og atter, ak som før, jeg sang 
Med let Melancholie, 
Naar jeg en Sommernat drog ud 
Og sværmed' i det Frie — 

Og drømte med den fjerne Sky, 
Med Skoven langs vor Kyst, 
Og Skov og Strand og Skyens Flugt 
Sig gjentog i min Røst. 

Min gyldne Ungdoms bedste Dag 
Jeg sang bevæget blødt; 
Jeg sang min Elsktes unge Smiil, 
Saa smeltende, saa sødt. 



Og mere fuldt og stærkt jeg slog 
Accorden an dertil. 
Hver enkelt, flygtig Glæde blev 
Besjunget til mit Spil. 

Og Savn og Lyst og Fryd og Vee 
— Ak, Livets lange Drøm! — 
Fra Lyrens spundne Strenge gled 
I en Erindrings Strøm. 



— O nei, min Lyra! brød jeg ud, 
Forlad mig ei endnu! 
Der er dog Ingen, der forstaaer 
At trøste mig som du. 



Naar Alt hvad her jeg kaldte mit 
Har mig forladt engang, 
Saa vil jeg leve Livet om 
I en Erindrings-Sang. 



Saa vil jeg digte som jeg kan 
Om det Forsvundnes Lyst 
Og mane Glæden frem igjen 
Ved mine Musers Bryst. 



Hvad jeg har levet, sværmet, drømt. 
Hvad jeg har grædt og liidt. 
Ved dig, min Lyra, og min Sang 
Det bliver atter mit. 

RESIGNATION. 



T^u kaster i Mismod bort din Pen 

^^ Og siger, du kan ikke synge. 

„Blandt søvnige , Qvinder, blandt dorske Mænd, 

„Hvor trænger Begeistringens Udbrud hen? 

„Mon til Een i den samlede Klynge? 

„Man sover jo bort i en eneste Nat 
^Det Digt, man igaar har forgudet. 
„Man glemmer det for det arrigste Pjat, 
„Man glemmer det for et Vers, der er plat, 
„Ikke sjunget, men pebet og tudet." 

— Ak, kjæreste Digter, fat du kun Mod I 
Og qvæd saa godt du formaaer det. 
Sænk kun dine Sange ned som en Flod, 
Og vær som Naturen gavmild og god; 
Der kommer nok En, der forstaaer det. 

Slet Ingen kan vide, hvor Sang gaaer hen. 
En Sommerregn lig den bredes. 
Er dér, hvor den faldt, ufrugtbart end. 
Den stjæler sig nok til en Jordbund hen, 
Hvor ved den Velsignelsen spredes. 



Digitized by VjOOQIC 



136 

Slet Ingen kan tale om Sangens Kaar. 
Som en Blomst den skyder iveiret. 
Saa Mangen isavne forbi den gaar ; 
En summende Bi tilsidst den naaer, 
Og finder sig styrket og næret. 

Nei, Ingen kan vide hvad Held den har! 
Man troer om Smaakorn, de spildes. 
Men see, da kommer fra Luften klar 
En smuk lille Fugl og bliver dem vaer, 
Og dens Hunger ved Kornene stilles. 

Jeg synger med sorgløst, muntert Bryst 
Blandt Mænd, der er dorske og sleve. 
Der kommer vel En — og det er min Trøst 
Der tager til Indtægt lidt af min Røst, 
Og saare min Sang kan behøve. 

Som Bien, der kravler med hurtige Been, 
For i Blomstens Kalk sig at mætte, 
Til syvende sidst der kommer dog En, 
Der aldrig ved sligt Tractement er seen. 
En smuk lille — ja kan du gjætte? 

En lille Poet sig henter engang. 
Til Hjælp for sin udtømte Kube, 
Fra mine Gebeter en klingende Sang, 
Fra Lyren, min Lyra, min egen, en Klang 
Til Gavn for hans rustede Strube. 

EN SØVNLØS NAT. 



Qøvnløs har jeg ligget hele Natten, 
^ Lukket Øiet op og i, har dreiet 
Utaalmodig mig paa Leiet, 
Raabt i Harme: Den har gjemt til Katten 
Søvnen, der vil gjemme den til Natten! 

Men hvorfor — I spørge mig og lee — 
Sov du da saa daarligt? Lad dig sige! 
Seer man nøle til, saa har maaskee 
Tanken om en yndig, lille Pige, 
Hendes Smiil, det uforlignelige. 
Holdt dig, som deslige Sager pleie, 
Vaagen paa dit Leie. 

Sligt et Uheld — nu, det veed du vel — 
Maa en Digter ansee for et Held. 

Nei, desværre! der I feile saare! 
Aldrig har jeg klaget over Sligt. 
Meer end gjerne lod jeg mig bedaare; 
Hidtil gav mig Elskovs bittre Taare 
AUerhøiest Stoffet til et Digt. 

Ingenlunde Tanken om en kjælen, 

Yndig, lille Pige, munter, sød, 

Med en Rast saa klingende som blød, 

Med et Oiekast, der gaaer til Sjælen, 

Mig inat har Søvnløsheden sendt. 

Nei — o Gud forbarme sig! — en gnaven, 

Tør Person, hvis Røst er djævleblændt 

Hæs og skrattende paa Prent, 

En, hvis Øiekast er indadvendt, 

En, der sig ufeilbar troer som Paven, 

En, der over mig og Mit brød Staven, 

En — nu kort og godt, en Recensent. 

Er det Eders Villie, gode Guder! 
At en mild, veldædig Søvn skal flye 
Fra mit Natteleies Puder, 
Lader Amors Pile da paany, 
Susende mod Hjertet, tage Hvilen 
Fra mit Øie som et Rov for Pilen, 
Men I Guder — hvad jeg ydmygst venter - 
Ingen Recensenter! 

LUFTSEILADSEN 

eller hvorledes Vivike og hans Venner gik til- 
veirs Natten mellem Fastelavn og Christianshavn. 



Mel.: Boer jeg paa den tamme Bred. 

Rundt! rundt! Stuen leber rundt! 
Midt i Dunster af Viin som blandt Skyer vi 

seile. 
Staae, staae stille, her er grundt . . . 
I mit Glas sig Lysene speile. 
Plads! Afveien! saa gjer Plads! 
Her er qvalmt — o Champagner, la rose! — her 

er snævert! 
Rhinsk viin I — Skjænker i mit Glas! 
Thi min Sjæl trænger heit til en Hævert. 
— O Lyksalighed! Guder i Chor 
Stige ned til den syndige Jord. 
See, hvor Glasset vides ud. 
For at rumme den straalende Gud. 



Hinmiell træffer mig et Lyn? 

Er det dig, o Semeleus, du Smerternes Dulmer! 

Alting zittrer for mit S3m, - 

Og mit Glas til en Luftballon svulmer. 

Farver bryde sig derpaa, 

Rødt og gult, som Champagner, la rose — hvad 

er dette? 
See Ballonen . . . den vil gaae — 
Gjør dig let! Vi gaae heit, er vi lette. 
Fyldt den er, o med Viinstof-Gas, 
Brændbar Luft paa Flasker og Glas — 
Heia, heia, heia hop! 
See, den stiger, den løfter os op! 

Høit og høiere vi gaae — 

Og en Stol er Gondol og gaaer med som Gon- 
dolen. 
Jubler! Skyerne vi naae . . . 
Alle Himle ! jeg svingler paa Stolen ! 
Skyen hurtig skilles ad; 
Der er Natten, den dybe, og Stjernerne klare. 
Styrk os, Æther, med dit Bad, 
Mens vi gjennem dig susende fare. 
— Tag, o Jord, vort sidste Farvel! 
Dette Suk for dit flygtige Held! 
Ak, mit Hjerte banker ømt — 
Denne Skaal for den Fryd, jeg har drømt! 

Stjerner svæve hen i Dands, 

Og Planeter gaae rundt om den Høiestes Throne. 

Dyb og stille som vort Lands 

Glimrer hisset den nordlige Krone. 

Himlen aabnes med et Skrald! 

Her er Paradis! Huris fra Himlene komme. 

Frygt kun ikke! thi du skal 

Blive salig, før Natten er omme. 

— Sei, my boys ! hvor Luften er fiin ! 
Fyld Ballonen, fyld den med Viin! 
Skaal! til Paradis vi gaae — 
Er det her? Nu skal jeg banke paa. 



Vee mig! Paradis er der — 

Hvilken Glands! hvilken Klang gjennem Ætherens 

Suusning! 
See, Ballonen stiger nær — 
Og med den stiger høit vor Beruusning. 
Føl kun! Luften er saa lind. 
Stik din Snabel iveiret! Her lugter parnassisk. 
Plads ved Porten! Vi skal ind! 
Med en Ruus, og med en, der er classisk. 

— Hold lidt paa mig . . . hvor er jeg nu? — 
Under Bordet — holdt, hvor er du? 

Midt i Paradis — trurr . . . rundt! 

— — Var det mig eller dig, der fik ondt? 

SKRIFTEMAALET. 



Teater Joseph! laan mig Øre! 
-*- Som en angergiven Synder 
Kommer jeg til Eders Celle. 
Jeg vil skrifte. Luk mig op! 

„Hvad har du, min Son, paa Hjerte?" 

Fromme Fader! — o, jeg Synder! 
Vil Madonna sig forbarme? — 
Jeg har slaaet et Øie ud paa 
Gjedehyrdens Son, Pacheco. 

„Har du det? Det var jo slemt — 
Det var syndigt, vil jeg sige. 
Men Madonna er langmodig. 
Naar du angrer det af Hjertet, 
Naar du daglig beder femten 
Ave for vor Frues Alter, 
Siger jeg dig fri for Synd. 

— Men, min Søn, fortæl mig ogsaa, 
Hvad dig ægget har til Vrede, 

Af hvad Grund du slog et Oie 
Ud paa Gedehyrdens Søn." 

Pater Joseph! Nøden drev mig. 
Vi kom op at slaaes om Mulen. 

„Om en Mule? Hvilket Muldyr?" 

Et, jeg netop havde taget 

Af hans Herres Stald paa Torvet. 

„Har du stjaalet da et Muldyr?" 

Fromme Fader! ja, jeg har. 

„Tyverie, min Søn, er syndigt, 
Det er stygt for Gud og Verden. 
Mangen anden Broder skulde 
Dømme dig til strenge Faster. 
Men, du siger. Nøden drev dig. 
Nøden er et slebent Sværd. 
Hvis du derfor angrer Synden, 
Hvis du giver til vort Kloster 
Fire Voxlys, topunds Voxlys! 
Hvis endnu du beder femten 
Ave for vor Frues Alter, 
Siger jeg dig fri for Synd. 

— Men, min Søn, forklar mig dette: 
Af hvad Aarsag stjal du Mulen?" 

Pater Joseph! Neden drev mig. 
Folk var efter mig paa Gaden. 
Derfor svang jeg mig paa Mulen. 
Jeg var skjændigt bleven fangen. 
Var jeg flygtet bort tilfods. 



„Var man efter dig paa Gaden? 
Mei) hvorfor?" 



Fordi — jeg Synder! 
Vil Madonna sig forbarme? — 
Man var efter mig, fordi jeg 
Lige her ved Klostrets Mure 
Med min Kniv stak En ihjel. 



„Stak du En ihjel? Og dette 

Har du gjort ved Klostrets Mure? 

Det er syndigt, meget syndigt! 

Klosterets Gebeet er helligt; 

Man skal vogte sig for Synden, 

Er man nær et helligt Sted. 

— Ja, min Sen, det Wi'er nødvendigt, 

At endnu du beder femten 

Ave for vor Frues Alter, 

At endnu du giver fire 

Voxlys til vort stakkels Kloster — 

Glem kun ikke, topunds Voxlys. 

Men for Alting først fortæl mig, 

Hvem det var, du slog ihjel, 

Og hvorfor du ham ihjelslog." 

Pater Joseph! Neden drev mig. 
Alt for fjorten Dage siden 
Brændte ned min Moders Vaaning. 
Sygdom raset har blandt Qvæget, 
Kulden ødelagt vor Viingaard, 
Vi har Intet meer tilbage. 
Jeg kan ikke længer give, 
Som jeg før har gjort saa ofte, 
Voxlys til vor Frues Alter. 
Nød mig piner. Nød og Sult. 
Hjemme ligger syg min Moder, 
Tvende hjælpeløse Brødre 
Skrige hjemme høit om Brød. 
Derfor steg jeg — men jeg tilstaaer. 
Det var Uret, det var syndigt — 
Derfor steg jeg ind iaftes 
Over Klostergaardens Muur. 
I et Kammer, hvor jeg vidste, 
En af Klostrets fromme Fædre 
Havde Forraad, ind jeg stjal mig. 
Otte fedede Kapuner 
Hang i Kamret; een jeg tog. 
Alt gik godt! men, da jeg atter 
Over Muren vilde flygte, 
Mærked' Eders Portner Uraad, 
Greb og holdt mig fast ved Struben, 
Det var ham, jeg stak ihjel. 



„Sanct Ignaz ! hvad maa jeg høre 
Steg du over Klostrets Mure? 
I et Forraadskammer var du? 

Otte fedede Kapuner 

Hang i Kamret? een du stjal? 

Men hos hvem? hos hvilken Broder? 



Skaan mig — 

„Svar! hos hvem? hos hvem?** 

O, hav Medynk, Pater Joseph! 

Her, paa mine Knæ jeg beder — 

Ærligt skal jeg Alt bekjende. 

I er from og god, og bærer 

Over med en stakkels Synder, 

I vil ikke see saa neie 

Paa et Tab, I neppe mærker. 

— Det var Eder, jeg brød ind hos. 



,Hvad? hos mig du stjal? Dit Afskum! 

Denne Synd kan aldrig sones! 

Hvo formastelig forgriber 

Sig paa Klostrets hellige Fædres 

Eiendom, hans Sjæl skal brænde 

I en evig Skjærsilds Pine. 

Ryggesløse! du skal daglig 

Bede fyrgetyve Ave. 

Du skal give næste Høitid 

Sexten Voxlys til vort Kloster. 

Kan du ikke selv, da skal du 

Skaffe Udvei hos din Slægt. 

Du skal faste til du skriger. 

Du skal gaae med Sækkelærred 

Paa din bare Krop en Maaned. 

Du skal desforuden tampe / 

Eengang ugentlig din Ryg. 

Og desuden skal du give 

Fuld Erstatning for Kapunen. 

— Mærk dig dette! Pak dig bort!" 

DEN DANSKE SOLDAT. 
Efter et Sagn. 

Slaget var endt. Paa den aabne Mark, 
Der nylig gjenled af Kampen, 
Hørte man kun et Gisp, et Drøn, 
Og en herreløs Hest's Trampen. 



Aftenen sænkte sig, ei dens Ro; 
Thi Krigens blodige Vildhed 
Maled' endnu sine haarde Træk 
I Nattens ustadige Stilhed. 

En Sønderjyde fra Flensborg stod 

Midt paa den vilde Slette. 

Han holdt ved Tømmen sin Høvedsmands Hest. 

Gud veed, de var' begge trætte. 



Et godt Stykke Karl, en tapper Soldat, 
Af et muntert, frimodigt Hjerte. 
Plads for sig selv, og Ingen for nær. 
Det var Alt hvad hans Hu begjærte. 

Han kasted' Q'iet paa Valpladsen hen, 
Paa de Saarede, paa de Dede. 
Mangen, der nys var faur og fiin, 
Maatte jammerlig Livet forbløde. 



„Jeg takker min Gud, jeg slap saa godt! 
„Jeg seer, mig Lykken har føiet. 
„Piaged' mig ei en ulidelig Tørst, 
„Saa var jeg af Hjertet fomøiet." 



Han saae omkring sig. „Havde jeg nu, 
„Heden og Tørsten at lindre, 
„Et eneste Kruus af vort Flensborger-Øl ? 
„ — Men jeg faaer vel nøies med Mindre." 

Han fik da tilsidst — Gud vide, hvordan - 
En Flaske med Ol, men sukked': 
„Svenskerens Ol er lovlig tyndt; 
„Lad gaae! naar kun Tørsten er slukket." 



Begj ærlig satte han Flaskens Hals 
Til Munden, lænet tilbage — 
Da trængte med Eet til hans Ore hen 
En Bøn og en vaandefuld Klage. 



Han saae til Siden. En svensk Dragon, 
Strakt hen i Sandet, han skued'. 
Benet var ynkelig skudt ham fra — 
Ved at see det Soldaten grued'. 

7* 

„Giv mig en Drik at lædske min Terst!" 
Saa vaandede sig den Arme. 
,Tag/ raabte Soldaten, „tag det Alt! 
„Her maa jo en Steen sig forbarme." 



Og han bøiede sig til den Saarede ned, 
Og holdt ham Flasken til Munden. 
„Drik Kammerat! det er vel dig undt. 
Hvor gaaer det? Smerter dig Vunden? 



„Din Stakkel! du trækker kun tungt dit Veir; 
„Kom, lad mig løsne din Trøie." 
Men Svenskeren stirrer paa ham saa stivt, 
Med et ondt, et hevngjerrigt Oie. 



Og da han seer sin Fjeiide saa nær, 
Da betager ham Had og Smerte, 
Og han griber Pistolen og trykker løs 
Mod Soldatens medlidende Hjerte. 

Men Forsynet ynkedes mildt over ham. 
Der ynktes ved Andres Qvide; 
Og Sønderjyden stod holden og heel. 
Og Kuglen gled bort fra hans Side. 



Den ærlige Svend forbløffet foer op: 
„Din Kjæltring! Du vil mig forraske?" 
Men da han nu mærked', han var i Behold, 
Saa greb han atter sin Flaske. 

Og han stilled' sig rolig hen paa sin Post, 
Og læned' sig op til Hesten, 
Tømte saa Flasken til Hælvten ud 
Og rakte Svenskeren Resten. 

Han bøied' sig atter og loe saa smaat: 
„Det skal være din Straf, at vi dele. 
„Havde du holdt dig i Skindet smukt, 
„Saa kunde du drikke det Hele." 



— Det var den Hævn, han nøledes med, 
Efter hvad Sagnet os melder. 
En Dannemands Hjerte slaaer dobbelt frit, 
Naar Krøniken Sligt fortæller. 



Den danske Konge erfoer hiin Daad. 
Soldaten han flux lod kalde. 
Og glad tilmode, med kongelig Gunst, 
Han talede høit for Alle: 



„Dit Hjerte, min Søn, er adelig født; 
„Til at adles det ikke trænger. 
„Kun for at binde dig end mere fast, 
„Guldkjeden jeg om dig hænger. 



„Og til Erindring, at nys din Hu 

,For Medynk og Høimod stod aaben, 

„Du bære herefter adeligt Skjold, 

„Med en halvfuld Flaske til Vaaben!* 

— Saa lyder Sagnet. I Flensborg By 
Soldatens Afkom mon være, 
Og holder den simple, trofaste Svend, 
Deres Stamfader, heit i Ære. 

FREGATTEN ØRNENS BRAND. 



"X yfed svag, men gunstig Vind, for fulde Seil 

-^ -*- Gled paa Atlanterhavets Speil 

Fregatten Ornen henad Bølgeskummet. 

Mens brusende dens Kjøl i Søen skjar, 

Og Luften Seilene som Vinger bar, 

Den svæved' majestetisk gjennem Rummet. 



Det var om Natten; Havet dæmred' tyst; 

De lette Bølger slumred' paa dets Bryst, 

Og Seilet fyldtes svagt af Luftens Aande. 

Nær Skibet saaes et hvidt og glandsfuldt Skum; 

Langt ude lød et selsomt Brum, 

Et Hviin, som jamred' Havet sig i Vaande. 



Paa Dækket var der stille. Af og til 

Man hørte Rattets Knagen, Linens Spil, 

Og Trin af Vagterne paa Batteriet — 

Da En af Skibets Mandskab steg 

Fra Lasten op med Angst og Hast og skreg: 

Brand! der er Ild i Archeliet! 

Og bag ham, hastig som han selv, 
Sig vælted' Røgen, voldsom lig en Elv, 
I tykke Strømninger og fyldte Dækket. 
Og ud af Røgen Luerne sig rev 
Som smaa og korte Lyn, hvis Bytte blev 
Raaseilene, der nederst rækked'. 



Fra Banjerdækkets Porte Flammer skjød. 

Der over Røstet hvislende sig brød 

Og snoede sig langsmed Skibets Vanter. , 

Det brede Mers-Seil og Fregattens Fok 

Gik op i Luer som et flygtigt Fnok, 

Og Ilden greb de høie Bram-Seils Kanter. 



Det var et rædsomt Syn ! Blandt Damp og Qvalm 

Faldt lange Ræer ned som knækket Halm, 

Og Ilden spilled' op ad Toug og Line; 

Og midt i Røgens tætte, hvide Svøb 

Man øined' dunkle Skikkelser, der løb 

Med mørke Blik og med fortvivlet Mine. 



Blandt Luers Knittren hørtes hæse Raab 

Og Skrig om Vand, skjøndt synligt uden Haab, 

Og ærligt stræbte Skibets flinke Drenge. 

Forgjæves kunl I Nattens Skjød 

Fregatten havde baaret paa sin Død, 

Og Ilden dybt i Lasten ulmet længe. 

„Giv op Mesanen, Manne! Agter ud!" 
Saaledes klang det — frugtesløse Bud! 
For seent mod de fordærvelige Magter! 
Thi fra den hele Reisning styrted' ned 
De brændte Seil og Tougværk, og en heed, 
Usalig Damp bedækte Skibet agter. 



Da mærked' Alle, nu var Neden stor. 
Fregatten lystrer ikke meer sit Roer, 
Den svaier af og dukker ned og hæves. 
Og pludselig forkynder En med Skræk : 
Vi synke! Skibet har en Læk! 
Barkassen ud! — Men ak, det var forgjæves! 



Thi mens Fregatten, Undergangen nær, 

Langt over Havet kasted' lyst et Skjær, 

Lig Ætnasvælgets heie Fakkel; 

Mens hist og her og af sig selv en ladt 

Kanon gik af, og drened' mat 

Som Nødskud for den brændende Fregat, 

Sank Skroget langsomt ned med Toug og Takkel. 



Da blev det stille. Paa den klare Brand 
Det dybe Mørke fulgte. Skum og Vand 
Slog op omkring den stolte Orlogsmand, 
Og Søen brusede med vilde Toner. 
Kun Vimplen, Skibet trofast til dets Grav, 
En Kjende svæved' paa det øde Hav, 
Og sank, mens fjerne Kyst en Gjenlyd gav 
At Drønet af de synkende Kanoner. 

— Af Ornens Mandskab kom kun trende Mand, 

Og af det stolte Skib en Baad iland, 

Og Levninger af svedne, slukte Brande. 

Men Røgen høit paa Nattehimlens Blaa, 

I dunkle Grupper sanket, længe saae 

Lig melancholske Skyer paa 

PYegattens Grav, de tause, mørke Vande. 

GEFION OG GYLFE. 



I. 

T Tun stod i Gylfes Haller 
^ ^ Med høie Miner, 
Og qvad, mens Kongen henrykt 
Lytted' derpaa. 



„O Gefion, Asers Afkom!" 
— Saa talte Kongen — 
„Med rige Gaver kom du 
Hen til min Hal. 



Med Sangens rige Gaver 
Du kom til Gylfe, 
Og med din Harpes klare, 
Hellige Klang. 



Hvad giver Gylfe Konning 
Til dig som Gjengjæld? 
En Ring af Guld hiint rede 
Rækker han dig." 

Og Gefion greb i Harpen 
Med muntert Hjerte: 
„En Ring af Guld hiint røde 
Raader jeg selv. 



Med Land og Jord, o Gylfe! 
Min Sang du lønne! 
Med Øxne stærke lad mig 
Pløie det fra.** 



Og Gylfe gik fra Høisal 
Med Hofmænd gode, 
Og undred', der han skued' 
Øxnenes Gang. 



Fra Ploven trængte Jernet 
Til Jordens Midtpunkt. 
En bred og bundløs Fure 
Viste dets Vei. 



Fra dybe Kilder Vandet 
Foer ind i Furen, 
Hvor som et blaaligt Belte 
Voverne gik. 



Og Stykket, der var pløiet 
Fra Gylfes Rige, 
Trak Øxnene med Vælde 
Langt over Land — 

Og Skjød det ud i Søen, 
Hvor nu det ligger, 
Af Guder rigt begavet, 
Gefions Øe! 



Men Gefion stod paa Øen 
Med høie Miner, 
Med Sang i Skyen bød hun 
Drotten Farvel. 



II. 



Hun stod paa Øens vundne Kyst 
Og læned' sig' til Ploven: 
„O Gylfe Konge, hør min Røst!" 
Saa qvad hun over Voven. 
Saa qvad hun over Voven for Kongen. 



„Vel har jeg pløiet fra dit Land 
Et rigt og kostbart Stykke, 
Og skilt fra dig ved dyben Strand 
Min Æt, der her skal bygge. 
Saa qvad hun over Voven for Kongen. 



Men Strømmen, der i Sundet gaaer, 
Skal atter os forbinde. 
Thi over den en Bro jeg slaaer, 
Der aldrig skal forsvinde. 

En Bro, der faaer et evigt Ry, 
Dens Bue bredt sig lægger. 
Og bygges altid op paany — 
En Bro af stærke Snekker. 



Paa denne Bro, der bærer godt, 
Skal fare glade Gjæster, 
Og ved dens Hjælp, o Gylfe Drot! 
Vort Forbund jeg befæster.* 

Hun taug og stirred' for sig ned 
Og læned' sig til Ploven, 
Og atter fra den vundne Bred 
Saa qvad hun over Voven: 

„O Gylfe! sære Fremtids Kaar 
Staae klare mig for Øiet. 
Erfar, hvad jeg om Landet spaaer. 
Jeg nys fra dig har pløiet. 



At dette Øland er en Part 
Af Sverri^s tappre Rige, 
Det skal i Tiden kjendes klart 
I Tvekamp og i Krige. 



Men mærk min Spaadom : ofte skal 
I Kamp vort Forbund løses. 
Og grumt og ved hinandens Fald 
Vort Hjerteblod udøses. 

Og dog, o Gylfe! — at engang 
Min Øe fra dig er vundet, 
Skal kjendes paa den stærke Trang, 
Der lufter over Sundet. 



En Trang, der dukker op igjen 
Alt efter grimmest Fægtning, 
Og drager atter Hjertet hen 
Til Sundet, til sin Slægtning/ 



— Og Gefion taug, og hendes Sang 
En Gjenlyd gav i Skoven, 
Og sused' med prophetisk Klang 
I Sundet over Voven. 



Den suser end i Skov og Sø 
Paa Sverrigs fjerne Strande. 
Den klinger over Gefions Øe 
Og over Nordens Lande. 
Saa qvad hun over Voven for Kongen. 

NU KAN I DØMME. 



T)aa Torvet, hvor Fontainen 
^ Af Straaler dannes, 
Der sad den smukke Rosa, 
Der sad Johannes. 



Johannes sagde: Hør mig. 
Min unge Slægtning! 
Jeg saae idag i Byen 
En Dyrefægtning. 

Der kjæmped' Tigre, Bjørne, 
Saa godt de kunde. 
Mod Ryttere, mod Fodfolk, 
Mod glubske Hunde. 

Og herlig var at skue 
Det Mod, der vistes; 
Og mangen Rytters Kjækhed 
Med Vivat pristes. 

Og ofte man beklapped' 
'En Tigers Vildhed, 
Og lønnede med Tilraab 
En Jagthunds Snildhed. 



— Blandt alle Dyr, der kjæmped' 
(Der var vist hundred!) 
En ung og stor Løvinde 
Blev meest beundret. 



Den traadte majestetisk 
Blandt Rytterskaren, 
Og saae sig om i Kredsen, 
. Urørt af Faren. 



De største Hunde holdt sig 
Som skye til Siden, 
Stak Halen ind og yttred' 
Ei Lyst til Striden. 



En prøved' man at true. 
Og En at lokke. 
Kun Een man fik til Kampen, 
En engelsk Dogge. 

Den sprang imod Løvinden, 
Den vilde napp'en. 
Men fik af den til Velkomst 
Et Slag med Lappen — 

Et Slag, der henad Jorden 
Den Stakkel kasted', 
Mens flux til den som Lynet 
Løvinden hasted' — 



Og holdt den ned til Jorden 
Og beed dens Side, 
Og drak de varme Stramme, 
Der runde stride. 



Du skulde seet det! Hunden, 
Den gisped' stille. 
Løvinden stirred' paa den 
Med Øine vilde. 



Fra alle Kanter lød der 
En Medynks-Klage, 
Men Ingen turde Dyret 
Fra Hunden jage. 



I hvert et Bryst man følte 
Med Hundens Smerte. 
Kun i Løvindens Bryst var 
Det haarde Hjerte. 



Den slikked' sig imellem 
Tilfreds om Munden, 
Gik til og fra, og lugted' 
Iblandt, til Hunden, 

Med Øiet brustent denne 
Trak tungt sin Aande; 
Løvinden mærked' neppe 
Dens Nød og Vaande. 



— Jeg faldt i Tanker, Rosa! 
Har Medynks Stemme 
Da, som man paastaaer, aldrig 
Hos DjTet hjemme? 



Og er det sandt, Naturen 
Ei Skaansel kjender? 
At blindt den raser, hvergang 
Den Rædsler sender? 



Ja, brød jeg ud, et Skybrud, 
Og Lynets Flamme, 
Og Stormens Gru kan Alle 
Med Smerter ramme. 



Naturens Elementer, 
Der rastløs virke, 
Paa deres Fart ei skaane 
En hellig Kirke. 



Og Stjernerne, der glimre. 
Og Sol og Maane 
Til vore Trængsler aldrig 
Et Øie laane. 

Det synes, som et Forsyn 
Har ikkun villet 
I Mennesket nedlægge 
Sin Medynks Billed. 



Kun han iblandt det Skabte 
Et Vidne bærer, 
At hist et Øie Medynk 
Med Støvet nærer. 



Kun vi, der selv saa ofte 
Maae bittert stride, 
Medlidende bevæges, 
Naar Andre lide. 

Og selv naar vi slaae Vunder, 
Tændt' op af Vrede, 
Vi med vor Hjælp og Bjstand 
Er let tilrede. 



— Johannes vedblev: Rosa, 
Min faure Frænde! 
Lad mine Ord til Mildhed 
Dit Hjerte vende! 



Lad dette, for hvis Sandhed 
Erfaring borger. 
Bevæge dig til Medynk 
Med mine Sorger. 

Betænk, et Forsyn danned' 
Til Medynks Gjemme 
Dit unge Bryst, og agt paa 
Din Elskers Stemme. 



Ifald du ei min Længsel 
Vil kjærligt mede. 
Jeg snart mit Liv som Doggen 
Maa grumt forbløde. 



Vær mig da god, min Frænde I 
Og laan mig Øre! 
Et trofast Hjertes Tilbud 
Du venligt høre! 

— Den faure Rosa smiilte. 
Sin Haand hun lagde 
Paa Ungersvendens Skulder, 
Idet hun sagde: 



„Ja, Tak for alt det Smukke, 
„Du har fortalt mig. 
„Den Hund og den Løvinde 
9 Især gefalt mig. 



„Men siig mig nu — hun vedblev - 
„Hvor kan det være: 
„Mit Aag med mine Spande 
„Jeg knap kan bære. 

„Hvad mener du, Johannes! 
„Tag du det heller 1 
„Saa gaae vi sammen hjemad, 
„Mens du fortæller. 



„Fortæl mig kuns om Bjørne 
„Og om Løvinder. 
„Saa har jeg Nyt iaften, 
„Naar Moster spinder." 



Taalmodig tog han Aaget. 
Saa gik de sammen. 
Men kun med Møie dæmped' 
Han Elskovs-Flammen. 



Hun saae paa ham bestandig 
Saa mildt og ærligt, 
Og spurgte ham, om Aaget 
Var ham besværligt. 



Hun smiilte, naar han talte, 
Og ømt var Blikket; 
Og yttred' han en Mening, 
Hun altid nikked'. 



Og da de kom lil Hjemmet, 
Har)S Haand hun trykte, 
Og med en Rosmaringrecn 
Hans Hat hun smykte. 

Men ak! naar han som Beiler 
Et Ord begyndte, 
Hun i et andet Hjørne 
Sig hurtig skyndte. 

Og da han sagde : Rosa, 
Du maa mig svare! 
Saa loe og leb hun fra ham: 
„Nei, Gud bevare!" 

— Saaledes holdt hun stadig 
Johannes fangen. 
Og med sit Blik fortrylled' 
Hun ham som Slangen. 

Hun saae, hvordan han hented' 
Saa dybt sin Aande; 
Men, som det syntes, mærked 
Hun knap hans Vaande. 

Naar med sit dunkle Øie 
Hans Blik hun mødte, 
Hun rolig saae, den Arme 
Sit Liv forblødte. 



Hun suged' af hans Hjerte 
De varme Strømme, 
Og gik saa til og fra ham. 
— Nu kan I dømme! 

DEN NATLIGE GJÆST. 



Taften har vi det luunt og godt; 
i» ^ Her er saa velsignet stille. 
Nu er' de Andre til Byen kjørt, 
At høre den Fremmede spille. 



Kom, lille Tante, og sæt dig ned, 

Saa blødt og godt som du gider. 

Og saa fortæl mig — du faaer ikke Fred — 

Fortæl mig om forrige Tider." 



— Fortælle! Hvad skal jeg fortælle. Barn? — 
, Fortæl mig om Grevens derhenne." 

— Om Grevens? Naa, Brylluppet dér blev holdt. 
Ja, den Sag skulde jeg kjende. 



Det Bryllup, ja Barn, det var en Gru ! 
Ak, Gud, naar jeg tænker tilbage, 
Hvad der var en Jubel, og saa med Eet 
Kun Jammer og Graad og Klage. 

Brudgommen selv har jeg kjendt kun lidt. 
Han stod ved de fyenske Dragoner. 
Men man har sagt mig, han ret var slem 
Mod Piger og unge Koner. 



Men Bruden var et velsignet Barn, 
Med Øine saa brune, saa milde, 
Og saa et Hjertelav, Barn, saa fromt! 
Kun var hun en Smule for stille. 



Der blev da drukket og spiist, kan du troe, 
Og udbragt Skaaler og sjunget; 
Og ud paa Aftenen var der Bal, 
Hvor Folk fik dandset og sprunget. 

Den store Damastes-Sal, du veed. 
Var hængt med nye Gardiner; 
Og fra et Orchester i Salen klang 
Trompeter og Violiner. 



Og Vognene kom, og Vognene gik — 
For al den Stei og den Rumlen ! 
— Saaledes det gik til den dybe Nat 
Med lutter Dandsen og Tumlen. 



Nu stod jeg just og talte med En, 
En gammel Bekjendt fra Hjemmet, 
Da begge Fleidøre let sprang op. 
Og Tjeneren kom med en Fremmed. 

Hans Dragt var simpel. Til Knæerne gik 
En sort eller mørkebruun Frakke. 
En Kniplings-Linning om Kraven faldt, 
Og blottet var Hals og Nakke. 



Saa var der en Smule Snorer syet 

Om Haandledet, Bryst og Lommer. 

Kort, han var klædt som den tydske Maler, 

Der tegned' dig af i Sommer. 



Det er som jeg seer ham. Hans Blik var stivt, 

Og noget vildt desforuden. 

Saa let som et Duun han gik, og bad 

At forestilles for Bruden. • 



Men knap fik han talt, og knap var han kjendt, 

Saa blev der Stilhed i Salen. 

En holdt op med den bøhmiske Vals, 

En standsede midt i Talen. 



Man flokkedes sammen, man mumlede tyst: 
„Det er Maleren — ham, Galanen. 
Men han er jo død. Han styrted' sig ud 
Paa Steenbroen over Altanen. 



Hvor kommer han her i den sildige Nat? 
See, hvor han er bleg og bedrøvet! 
Hun taler til Bruden ! han ta'er hendes Haand. 
Hun ryster som Espeløvet." 

Men Barn! nu skulde du seet, den Gang 
Han tog hendes Haand og talte! 
Det gjøs i hende — og Skræk og Angst 
I hendes Miner sig malte. 



Og da nu Musiken beg3mdte paany. 

Og Tegnet til Dands var givet, 

Da sagde han: „Dands, min Skjønne, med mig!" 

Og tog hende fast om Livet. 



^Kom, dands med mig til dit Brudegemak?" 

— Fra Haaret han løsrev Krandsen — 
„Dands med mig til den evige Nat!" 

— Saa svang de dem rundt i Dandseti. 

Ak Barn, det var en Jammer at see! 

En Steen sig maatte forbarme. 

Med lukkede Øine hun laae ved hans Bryst, 

Og gispede mat i hans Arme. 



Da gav hun et Skrig. Jeg stod just nær, 
Saae hende faae ondt og besvime, 
Og da jeg kom til, da var hun død, 
Steendød fra den samme Time. 



— Der har du Historien. Folk fik travlt; 
Man har forvansket det Hele. 
Som jeg fortæller det, er det skeet 

I alle Maader og Dele. 

8** 

— Men siig mig, Tante, hvad blev der af ham 
Med Frakken og Kniplings-Kraven?" 

— Ja, han var forsvundet, begriber du nok. 
Han var jo død og begraven. 



„Begraven? Var han da rigtig ded? 
Hvordan kunde han saa dandse?" 
— Aa, Mille, med dig man har sin Nød. 
Du lærer aldrig at sandse. 



Død var han, det veed jeg. Folk har seet, 
Dengang han til Jorden bares. 
Man kan jo sagtens fortælle Sligt; 
Men troe derpaa — Gud bevares! 

ANTONIE. 



T Tun sad saa eensom i sin Stue 
-*--'' Og folded' sine Hænder smaa. 
Hun sagde : „O, jeg kunde gaae 
For ham igjennem Ild og Lue. 
Hvis han var fattig, hvis han kom 
Med Bøn i sin forladte Stilling, 
Jeg gav ham hvad han bad mig om, 
Jeg gav ham glad min sidste Skilling/ 

Ak, stakkels Barn! da vel han traadte 
Med Bønner og med Taarer ind, 
Og Rødmen paa din fine Kind 
Dit unge Hjertes Slag forraadte. 
Hvad da han bad dig om, var ei, 
At gaae igjennem Ild og Lue. 
Han førte dig en banet Vei, 
Men en, hvor værre Farer true. 

Og mindst af Alting han begjærte 
Af dig din Armods sidste Skjærv. 
Ak, til dit unge Livs Fordærv 
Deslige Tanker mindst han nærte. 
Han kom, en fiin og fager Svend, 
Han bad som fine Svende pleie. 
Og dog — hvad du for ham gav hen, 
Var meget Meer end alt dit Eie. 

KJEDELFLIKKEREN. 



Der leved* i en By engang 
Skraas over for hinanden Tvende. 
Den Enes Lod var jevnlig Trang, 
Den Andens Rigdom uden Ende. 
Den Ene regnet blev til dem, 
Hvis Velstand i Contanter stikker. 
Den Anden hjalp saa smaat sig frem; 
Den Stakkel var kun Kjedelflikker. 

Men denne Kj edelflikkers Lod 
Var ei af dem, man skal foragte. 
Vel bliver Armods mindste Braad 
Let til et Spyd, man ei kan magte. 
Men vor Johan — det var hans Navn 
Forstod med Fattigdom at kjæmpe, 
Forstod at bære mangt et Savn 
Og Tæring efter Næring lempe.' 

Derhoé han var en lystig Svend, 
Der ei gad gaae omkring og jamre. 
Fra Morgen og til Aften hen 
Man hørte ham paa Kjedler hamre. 

Han stræbte flinkt, gik ei og drev, 
Paa Kro og Kippe han ei feitcd' ; 
Han munter ved sit Arbeid blev. 
Og sang imellem eller floited'. 

Ja, han var munter! Slig en Svend 
Jeg fremfor Alle høilig priser. 
Af Sang især han var en Ven, 
Og han var rig paa smukke Viser. 
Selv Violinen gned han lidt; 
Hver Helligdag den ham forkorted', 
Og ved dens Klang han glemte tidt, 
At det paa mange Ting ham skorted'. 

Saaledes fra den lyse Dag 
Og til den dunkle Aftens Ende, 
Paa Sang og Klang og Hamrens Slag 
Hans lave Huus var let at kjende. 
Men denne Tummel, denne Stei 
Var fælt besværlig for den Rige, 
Hvis Vaaning med sin bedste Flei 
Skraas over for man saae at stige. 

Den stakkels Mand, der var saa rig 

Som Keiseren, maaskee som Paven, 

Var i Tilfredshed ikke lig 

Med vor Johan -- thi han var gnaven. 

Læg Mærke vel til dette Ord! 

Der er en Orm deri, en lille, 

Men en, der os paa denne Jord 

Vor Lykke daglig kan forspilde. 

Ja, han var gnaven I Slig en Svend 

Jeg altid hadet har som Pesten. 

Han ærgrede sig Livet hen, 

Til Byrde for sig selv og Næsten. 

Han brummed', naar en Dør gik i, 

Og naar man talte heit, han mukked', 

Han laae med Folk i Skjænderie, 

Naar nær ved ham et Barn blev vugget. 



Nu, denne Rige havde kjøbt 

Et Huus, der just blev repareret. 

Det skinnede som det var støbt, 

Og Intet i dets Pragt manquered'. 

Men da han nu den første Dag 

Betragter Alt, der var istandsat. 

Han hører Sang og Hamrens Slag, 

Seer ud, og raaber: „Det var bandsat!" 

„En Kjedelflikker skraas for mig! 

Hvad kan saa dette Huus mig nytte! 

Med Støi man skulde plage sig? 

Med Sang? — Nei, ham skal Fanden flytte! 

Lad En gaae over! Hent ham strax! 

Jeg tænker, jeg forstaaer at snakke 

Et Ord med Folk af dette Slags. 

Endnu idag han skal sig pakke ! " 

Johan kom ind. Han skrabed' ud, 
Hån bukkede saa godt han kunde, 
Og sagde : Herren har sendt Bud ; 
I vil mig nok lidt Næring unde. 

„Nei — svarede den Rige kort — 
Hans Støi og Skrig er mig iveien. 
Han fra mit Huus skal flytte bort. 
Men skynd sig — jeg betaler Leien." 

Jeg flytte? — brød forundret ud 
Johan og stirred' paa den Rige. 
„Som jeg har sagt, og gaae med Gud!" 
— Nei, kjære Herre, lad Jer sige. 
I dette Huus der er jeg født. 
Det har jeg arvet fra min Fader. 
Og naar jeg ikke haardt er nødt. 
Jeg heller ei mit Huus forlader. 

„Godt — svarede den Rige flux — 
Jeg vil ei tage det saa nøie. 
Skjøndt hvad han siger der, er Jux, 
Skal han dog see, jeg kan mig føie. 
Bliv i det Hundehul, ifald 
Han vil det da, men hold sig stille! 
Paa Kjedler han ei hamre skal, 
Han skal ei synge, skal ei spille." 

Ei hamre? — raabte høit Johan — 
Ih nei! Hvoraf skal jeg da leve? 
„Ei! — gav til Svar den rige Mand — 
Han leve skal, og som en Greve. 
Her har han Penge, meer end nok. 
Kom og hold hid sin store Næve! 
Her er Ducater, et Par Skok, 
Og vil han fleer, saa kan han kræve." 



Digitized by VjOOQ IC 



180 

Den, der blev glad, det var Johan. 
Guds Ded, Ducater ! det kan batte ! 
Nu var han jo en holden Mand! 
Knap kan han selv sin Lykke fatte. 
„Top, jeg skal føie mig i Alt, 
I al min Gjeren og min Laden!" 
Og til sit Hjem, saa nær han faldt, 
Han leb i Fiirspring over Gaden. 

Her først han lukker godt sin Dør, 

Og breder ud paa Bordet Skatten. 

Og hvad han ikke jubled' før, 

Han jubler nu, og svinger Hatten. 

Og høit og i en kraftig Sang 

Hans Lyst og Overmod fornye sig — 

Da fra hans Gjenboes Vindve klang 

En Stemme: „Slubbert,- kan han dyc sig?" 



Av, det var galt! den dumme Sang! 
Det var den Gamle, han har hørt mig. 
Men — svor han — det var sidste Gang! 
Jeg troer, den Onde har forført mig. 
Og for at trøste sig, han tog 
Sin Skat og tallte den saa længe. 
Indtil han Grillerne forjog 
Og — faldt i Søvn hos sine Penge. 



Den næste Dag var Søndag. Let 
Han sprang af Seng, sin Skat at skue. 
Og da han havde seet sig mæt. 
Han greb til Violin og Bue. 

Og spillede med Tak til Gud 

Hvad først hans fromme Sind indskjød ham 

Da fra hans Gjenbo kom et Bud, 

Der glatvæk Violin forbod ham. 

Han lagde da Violen hen, 
Lidt traurig. Tidt han havde prøvet 
Dens milde Trøst; den var hans Ven, 
Naar han var munter og bedrøvet. 
Og selv han skulde troløs nu 
Til evig Taushed den fordømme! 
Han blev forstemt og mod i Hu 
Og stod og grubled' som i Drømme. 

Saaledes gik det Dag for Dag: 

Naar blot han fløited' lidt med Munden, 

Og slog med Hammeren et Slag, 

Og nynned' lidt i Aftenstunden, 

Ved al hans vante Tidsfordriv, 

I al hans Gjøren og hans Laden, 

Forbittret blev den Armes Liv 

Ved dette Raab: Hold Fred i Gaden! 



Og Frygt for Tyve kom nu til. 

Hvad, om en Gavtyv stjal ham Skatten? 

Den Tanke fast ham gjorde vild 

Og jog ham af hans Seng om Natten. 

— Det holdt ei ud den stakkels Svend. 

En Dag han sad og grubled' længe. 

Gik saa med rask Beslutning hen 

Og skrabed' sammen sine Penge. 

Og traadte hos sin Gjenbo ind, 
Og, ubek3^mret for hans Brummen, 
Han med et let, forneiet Sind 
Bad ham beholde hele Summen. 
„Nei, tag den! Herren kan mig troe, 
„Jeg har ei ædt, jeg har ei drukket, 
„Mig denne Sum lod aldrig Ro, 
„Og aldrig fik jeg Øiet lukket. 

„Med Guld I bandt min glade Rest, 
„Med Guld I fik mig til at drive. 
„Men al min Tid var Sang min Lyst, 
„Og Arbeid har mig holdt i Live. 
„Nei, jeg maa synge høit i Sky, 
„Og jeg maa gnide paa min Fedel,* 
„Maa stræbe for mit Bred paany, 
„Og hamre lystig paa min Kjedel." 

* Fedelo: Violin, paa Islandsk fidla, forekommer oftere 
i vore gamle Folkesange. 

GJENBOEN. 



T^orothea! Dorothea! 
„-■"^ See ei over til vor Gjenbo- 
Hold dit øie til dit Sytei; 
Det er bedst for ham og dig." 



Til vor Gjenbo! Sede Tante! 
Bryder jeg mig om vor Gjenbo! 
I hans Vindve staaer en Cactus; 
Tankeles jeg saae paa den. 



„Tankeles det duer sjelden; 
Tankeløs er tæt ved Taarer. 
Troer du ikke, jeg har mærket, 
At du nikker til ham tidt?" 

Nikker til vor Gjenbo? Tante! 
Hans Værtinde, Madam Clausen, 
Hilser undertiden over. 
Naar hun nikker, nikker jeg. 

— „Fløi der Noget ind ad Vindvet?" — 
Ja, en Sommerfugl, en lille. 
Af de nydelige hvide. 
See, der fløi den ud igjen. 



— „Hvad er det, mit Barn, du læser?" 
Det er nogle Vers af Winther, 
En har skrevet paa mit Menster. 
Her kun. Tante! hor, hvor smukt! 



„Du, hvis Mildhed tænder Luer, 
„Du, hvis Taushed dem forbyder, 
„Mine tause Taarer bede 
„Dig om Hjerte, Haand og Tro. 



„Hvis med Afslag du mig truer, 
„Hvis min Ømhed du forskyder, 
„Viid, da dræber mig din Vrede." 
Er det ikke smulvt? — „Aa jo.* 

— „Hvad er det, mit Barn, du skriver?" 
Hvad jeg skriver? Aa, jeg navner 
Kammerraadens fine Lintei 
Med en Smule chemisk Blæk. 



— „Godt, men husk, at han har bed't os 
Om et Hjerte rundt om Navnet." 

Ja, jeg holder just ved Hjertet. 

— „Hvad var det, du kasted' ud?" — 

Kasted' ud? Af Vindvet, Tante? 
— „Ja, det fløi jo ned paa Gaden." 
Ned paa Gaden? ... Ak, det banker 
Skal jeg høre, hvem det er? 



. . . Tante! søde, kjære Tante! 
Der er En — jeg troer, vor Gjenbo. 
Han vil tale med dig, tro er jeg. 
Tør han komme ... „Ja bevars?" 



„Træd kun indenfor, Hr. Gjenbo. 
Hent os Stole, Dorothea! 
Dorothea! kan du sandse? 
Skal vor kjære Gjenbo staae? 



Hvad kan jeg, en stakkels Enke, 
Og min Søsterdatter takke 
For den altfor store Lykke, 
At vi see Dem i vort Huus?" 

— O, min Frue! min er Lykken I 
Min, og altfor stor er Lykken! 
Delte vil De selv bekjende, 
Naar De veed,xhvorfor jeg kom. 

Dorothea, Deres unge, 
Elskelige Søsterdatter, 
Alt i lang Tid har behersket 
Mine Tanker Dag og Nat 

Hendes Ungdom, hendes Skjenhed, 
Hendes bly, beskedne Sæder, 
Med Forstillelse, med Falskhed 
Ubekj endte, rev mig hen. 



Naar om Morgenen hun hilste. 
Var jeg glad for hele Dagen. 
Naar om Aftenen hun smiilte, 
Sov jeg sedt den hele Nat. 



Men, naar blot et Ord jeg talte, 
Slog hun Øiet ned blufærdig. 
Selv at møde mig hun undgik, 
Altid bly og altid taus. 



Endelig idag jeg lagde 
I et lille Brev min Skjebne, 
Kastede det ind ad Vindvet, 
Og, o Himmel, jeg fik Svar. 

See, paa dette fine Linned, 
Som hun nys lod falde til mig. 
Har hun skrevet mig min Lykke 
Med en Skrift, der ei gaaer ud. 



Med en Skrift, der i mit Indre 
Som paa dette fine Linned 
Uudslettelig er fæstet, 
Disse søde Ord hun skrev: 

„Hvis vor unge Gjenboes Hjerte 
„Svarer til hans tause Taarer, 
„Hvis hans Ord er meent oprigtig, 
„Er jeg hans i Liv og Ded. 



„Hvis han leger med min Smerte, 
„Hvis med Løfter han mig daarer, 
„Angrer jeg, at uforsigtig 
„Jeg idag min Taushed brød." 



Disse søde Ord hun skrev mig; 
Alle til min Sjæl de trængte. 
Her, paa mine Knæ, jeg lægger 
Mig og Mit for hendes Fod. 



— „Dorothea! Dorothea! 

Slemme, kjære Søsterdatter! 

Det var altsaa Sommerfuglen, 

Som du sagde mig fløi ind. 

Og paa denne Viis du navner 
Kammerraadens fine Linned. 
Tænker aldrig paa vor Gjenbo — 
Pas nu paa, og hør din Straf! 

Hvis du elsker ham, saa tag ham! 
Hvis du tager ham, saa skynd dig! 
Ellers kaster du af Vindvet 
Alt mit stakkels Syetøj ud. 

Bruger ellers alt mit Linned 
Som Papir til Elskovsbreve, 
Ødsler med mit præpareerte, 
Dyre Blæk, som var det Vand. 



Tag ham da, men husk bestandig, 
At det Løfte, du har aflagt. 
Uudsletteligt bør være 
Som det Blæk, hvormed du skrev.' 

TRETTEN TILBORDS. 



T^er var en lang Tid stille 
^^ I Hjørnegaarden hist. 
Gardinerne var nedhængt 
Og gjorde Huset trist. 
Om Natten skinned' Lampen 
Fra den Syges Kabinet; 
Og der den gamle Greve 
Har ofte gaaet og grædt. 

Nu er der atter oplyst, 
Og man kan see derind. 
De klare Ruder dæmre 
Med et lyst og muntert Skin. 
Den gamle Herres Frue 
Har første Gang idag 
Indfundet sig ved Bordet, 
Skjøndt mat endnu og svag. 

— En lille Kreds af Venner 
Om Middagsbordet sad, 
Og gjorde sig tilgode 
Med Skjemt og Viin og Mad. 

Den blege Frue vugged' 
En Pusling paa sit Skjød, 
Og smiilte blidt til Alle, 
Imens hun Intet ned. 



Ved Bordets anden Ende 

Sad hendes treaars Glut 

Og skjændtes med sin Broder, 

En vild og munter Gut. 

„Fa' er!" — raabte heit den Yngste — 

„Har jeg nu ikke Ret, 

At vi er' tolv ved Bordet 

Med mig og Bro'er Cadet?* 

Den Gamle lod sit Øie 

Langs Bordet glide ned, 

Og sagde: „Vi er' tretten; 

Den yngste Bro'er maa med." 

— „Hvad? Er vi tretten?* — udbred 

Hans svagelige Viv — 

„Mig bæres for, jeg frister 

Eiheller langt mit Liv/ 

Og selsomt blev hun grebet 
Af uforklarlig Skræk; 
Og større Bleghed gjød sig 
Om hendes blege Træk. 
„Jeg føler mig saa ilde! 
Lad mig gaae ind igjen." 
Saa talte hun og vakled* 
Til Kabinettet hen. 

Da standsede ved. Bordet 
Den overgivne Skjemt. 
Den gamle Herres Pande 
Var kruset og forstemt. 
Og af de tause Gjæster 
Var Ingen ret tilfreds; 
Thi Overtroen sneg sig 
Iblandt den hele Kreds. 

Men Grevens ældste Datter, 
Der i sin faure Vaar 
Var viet til sin Husbond 
For ikke fuldt et Aar, 
Med Rødmen hun sig reiste, 
Og tøvende hun gik, 
Og standsede sin Moder 
Med et undseeligt Blik. 

„Vær uden Frygt" — hun hvisked' 

„Den slemme Overtro 

Ei denne Gang, jeg haaber, 

Forstyrre skal din Ro. 

Ved Bordet var vi fjorten. 

Her var endnu en Gjæst. 

Skjøndt ubekjendt for Alle, 

Han var mit Hjerte næst. 

Den Fjortende har siddet 
Ved dette Bord med dig. 
Den Fjortende blev indbudt 
Dengang du indbød mig. 

Og dengang jeg blev mættet, 
Blev ogsaa han bespiist, 
Og alt det Godes Ophav 
Han slumrende har priist. 

Din yngste Sen du vugged' 
Ved Bordet paa dit Skjød. 
Derved blev Tallet tretten 
Og truer En med Død. 
Den Fjortende du glemte. 
Thi Gud har hørt min Bøn: 
Under mit eget Hjerte 
Der sad min ældste Søn." 



Digitized by VjOOQIC 



193 



DEN GLEMTE PARAPLY. 



Ma, 



.dam! 

hi 

! Anledningen til denne 
Epistel, som jeg herved har 
Den Ære, Dem i Hast at sende 
I TiUid til et hastigt Svar, 
Er at jeg atter som en Nar 
laftes gik fra Dem i Taaget 
Og glemte som sædvanligt Noget. 

„Hvad har De glemt? ** 

En Paraply, 
Der næsten var saa god som ny. 

Jeg seer i Aanden allerede, 
Hvorledes De med venlig Hast 
Forlader Alting, Løst og Fast, 
For Paraplyen op at lede. 
Jeg seer Dem søge selv med Lyst; 
Jeg troer at høre Deres Rest: 
„Aa, lille Colding! Hertz iaftes 

„Har glemt hos os en Paraply. 
„Han siger, den er næsten ny; 
„Det er formodentlig den Taftes, 
„Som jeg imorges tidligt saae 
„Paa Gangen i et Hjørne staae.* 

— „Den har jeg med seet,** svarer Colding; 
„Men den er Pokker ikke ny. 

„Det er en gammel Paraply; 
„Man kunde kalde den en Olding." 

— „Hvor vil De hen! Hans Paraply, 
„Han skriver,' er saa god som ny'. 
„Kom den ei ned med i Karethen ?" 

— „Det kan jeg aldrig troe!" — „Saa see 
„I Barnestuen ad; maaskee 

„Har Julie fornylig seet'en. 
„Men lad der blive rigtig led't." 

— „Jeg?" sperger Julie, der triner 
Med Gratien i Gang og Miner 

I Stuen ind; „hvad er der skeet? 
„Hvad siger Mutter jeg har seet?" 

— „En Paraply, som Hertz forglemte . . .** 

— „Naa den!" begynder med et Smiil, 
Med Talens Iver og dens Ild 

Min vakkre Julie at skjemte: 

„En, der er gjort i gammel Stiil? 

„En pjaltet En med Plet paa Stangen?" 

— „Du feiler, Pige!" — „Men, min Gud! 
„Jeg selv har seet den staae paa Gangen. 
„Jeg syntes strax, at den saae ud 

„Som om det kunde være Hertzes.* 

— „Men hør nu blot! Hans Paraply, 
„Han skriver her, er ganske ny.* 

Mens nu der søges, mens der skjertses, 
Imens man sperger Hver især. 
Og lader Christiane kalde, 
Og er i Grunden lige nær. 
Er Resultatet det, at Alle, 
Har seet en gammel Paraply, 
Men Ingen, ak! har seet en ny. 



— Tilgiv, hvis jeg imod min Villie, 

Har foraarsaget Dem, Madam! 

Og deres ærede Familie 

En Uro, som er snart en Skam. 

Men — seer De, hele vor Forvirring 

Er rigtig grundet i en Irring. 

Jeg siger ei, min Paraply 

?> hvad man kalder ganske ny. 

Hvor kunde jeg vel det! Desværre, 

At den er gammel, veed vor Herre. 

Nei, den er blot saa god som ny. 

Ved hvilket Udtryk kun jeg mener, 

At den i violet Person 

De samme Dyders Sum forener 

Som hver en splinterny Patron. 

Min gamle Paraply betrygger 

Mig fuldt saa godt som nogen ny 

Imod vort slemme Climas Nykker. 

Den giver mig mod Regnen Ly, 

Og den kan bæres under Armen, 

Den kan genere mig i Varmen, 

Den kan i Terr'veir tages med, 

Og savnes, naar det skyller ned; 

Den kan forsømmes, den kan gj emmes, 
Kan hvor det ønskes i vor By 
Hos Venner og Bekjendte — glemmes, 
Saa godt som den var splinterny. 

At meerbemeldte Paraply 
Ei regnes kan til de moderne. 
Indrømmer jeg Dem meget gjerne. 
At den igrunden ei er smuk, 
Har tidt jeg mærket med et Suk 
Men den er god; og alt det Gode, 
Det veed jeg, gjælder just hos Dem, 
I Deres elskelige Hjem, 
Langtmeer end det, der er paa Mode. 

Jeg vover altsaa her paany, 
Træt af at skrive Vers og skjemte, 
At haabe tilsendt min forglemte, 
Til min Fortred, jeg troer, bestemte, 
Men skikkelige Paraply. 

Idet jeg kysser Deres Hænder, 
Jeg beder hilse Hver især 
Af Deres Børn og andre Venner, 
Samt Hver, der er mit Hjerte kjær. 

P. Scp. 

Hvis Deres Mand er arriveret 
Fra Reisen over Beltets lis. 
Da ønsker jeg mig ligerviis 
Med Buddet derom averteret. 

MORGEN -EPISTEL. 



IVyf in Elskede, god Morgen! 
■^ -*- Jeg vækker dig med Sang, 
Jeg hilser dig i Daggry 
Med Lyrens muntre Klang. 
Jeg sender et god Morgen 
Til dine Oine fromme, 
Der slaae med fine Vinger, 
Naar Dagens Straaler komme. 

God Morgen, kjaere Øine ! 
Har I begge godt holdt Vagt, 
Og til min Elsktes Slummer 
Et Sundheds-Bæger rakt? 
Har Phantasiens Genius 
F'or hendes Tanker stillet 
Bag Eders Silkeforhæng 
Et lifligt Dremmebilled ? 

Jeg sender et god Morgen 
Til din lille, søde Mund, 
Og til dit Smil, der vaktes 
Med den af Drømmens Blund. 

God Morgen, Purpurlæbcr 
Med Eders Perlesmykke! 
God Morgen I, der først har 
Bebudet mig min Lykke. 

Jeg sender et god Morgen 
Til dine Hænder smaa, 
Der Natten over folded' 
Og som i Andagt laae. 
God Morgen, kjære Hænder! 
Nu aabner I Jer begge, 
Til hendes Ord, de milde, 
Velsignelsen at lægge. 

Jeg sender et god Morgen 
Alt til din lille Fod, 
Der Natteleiet nylig 
Yndig og let forlod. 
God Morgen, lille Stakkel! 
Der, skjendt du er saa lille, 
Ei trættes, naar min Elskte 
Har saa Meget at bestille. 

God Morgen til dem Alle! 
God Morgen En og Hver! 
Til dine Kinder faure 
Med Rosens fine Skjær! 
Men fremfor Alt god Morgen 
Til dine Længsels-Tanker, 
Og til dit unge Hjerte, 
Der mit imøde banker. 

EROTISKE SMAADIGTE. 

I. 

T^it unge Hjerte i mit eget banker, 

^^ Din Ungdoms Glæde zittrer i mit Bryst; 

Og Tonefaldet i din kjælne Rest 

Har bladt formildet mine strenge Tanker. 

O, lad mig i dit Foraarsliv forynges, 

Og i din Ungdom blive ung igjen! 

Med dine Psyche-Vinger left din Ven, 

Naar han af Tiden og dens Alvor tynges! 



n. 

„Min nysudsprungne Rose" 
Jeg kaldte dig engang. 
Veed du, hvorfor jeg mener. 
Du nys til Liv udsprang? 
Er alt for Jomfru-Blikket 
Hiin sjeldne Virken røbet, 
Der lokker Rosenkalken 
Af Knoppen og af Svøbet? 

Og er dig alt fortrolig 
Hiin mærkelige Magt, 
Der i den mindste Skabning 
Som i din Sjæl blev lagt? 
Veed du, mit unge Hjerte! 
At samme Pulsslag banker 
I Rosens fyldte Bæger 
Og dine skjulte Tanker? 

Du veed det! Ja, du veed det! 

Thi ved det samme Bud 

Dit Hjertes fine Blade 

I Kjærlighed sprang ud. 

Min nysudsprungne Rose! 

Det var i Elskovs Arme 

Dit unge, søde Hjerte 

Blev vakt til Liv og Varme. 



III. 
PAA ET STAMBOGSBLAD. 

Lille Blad, jeg skriver dette paa, 
O, hvor jeg misunder dig din Lykke! 
Dig betragte hendes Oine blaa, 
Dig berøre hendes Hænder smaa, 
Hendes Fingre lempelig dig trykke. 

Var en Lykke, stor som denne, min; 
Fik jeg nær ved hende dagligt Stade 
Og berørtes af en Haand saa fiin, 
Gjerne skulde jeg som du mig lade 

Lægge ned iblandt de andre Blade, 
Skjendt jeg sagtens seer, I trykkes flade. 

Lille Blad, jeg skriver som jeg maa. 

Skriften pyntelig med Linier lige. 

Hvad jeg egentligst og helst gad sige 

Har jeg ikke sagt, kan du forstaae. 

Ak, men lov mig — naar du nu er blevet 

Overrakt til hende, pas da paa, 

Om hun kan og om hun vil forstaae, 

Hvad jeg hemmeligt har peget paa. 

Hvad jeg mellem Linierne har skrevet. 



Digitized by VjOOQIC 



202 



P. V. JACOBSEN. 



Paa Ligstenen. (1848). 

A årets Tider! I, der drage hen 
-^ ^ Mildt og umildt over Jordens Grave,- 
Eder vi betroe vor tabte Ven, 
Ham, der slumrer her i Dødens Have. 
Han, hvis Aand en Flugt saa herlig tog, 
Han, hvis Hjerte mildt for Alle slog — 
Aarets Tider! mildt I drage over 
Stedet, hvor han sover. 

NOTTURNO. 

TIL JOHANNE LOUISE HEIBERG. 
Afsjungen af et Antal Studerende, den 22de Novbr. 1842. 



Naar af det travle Liv forladt 
Sig breder ud den stille Nat, 
Naar op fra Havet Maanen haster 
Og Drømmesløret om sig kaster; 
Da lever Jorden om igjen 
Det Liv, der svandt i Natten hen; 
Og for det Lys, om Dagen brænder. 
En magisk Lampe hist sig tænder. 



Af den bestraalet vinder Alt 
En ny Betydning, ny Gestalt. 
Det er et Andet, skjøndt det Samme, 
En Verden, digtet ved dens Flamme. 
Naturen drømmer; Sandhed maa 
I denne Drøm tilgrunde gaae. 
Men høit Titania paa Thronen 
Til Sandhed stempler Illusionen. 

Slig Nat er Billed paa den Kunst, 
Der skyldes alle Musers Gunst, 
Der løfter sig, naar Dagen viger, 
Der dristig bygger Drømmens Riger — 
Den Kunst, hvor Verdens Syner flye. 
Men forme herligt sig paany, 
En anden Verden, skjøndt den Samme, 
Bestraalet af en magisk Flamme. 



— O Musers Yndlipg! lad vor Sang 
En Stund dig standse paa din Gang! 
Til Musers Sønner mildt du lytte. 
Og heft dit Blik paa Nattens Mythe! 
I Maanestraalers Duft og Glands 
Opføre Alfer snart en Dands; 
Af Natten vil en Verden stige, 
Der er et Billed paa dit Rige. 



Med dyb Beundring længst vi saae 
Dig Veien til dit Rige gaae. 
Hvor du, Titania paa Thronen, 
Til Sandhed stempler Illusionen. 
Vor Hylding, sendt dig i vor Sang, 
Er hellig Gjæld og dybtfølt Trang. 
Og Tonen, ført paa Nattens Vinger, 
Hengivne Hjerters Slag dig bringer. 

JOHAN LUDVIG HEIBERG. 
Afsjungen i Holmens Kirke ved hans Jordefærd. 

T~^et varme Hjerte har hørt op at banke, 

^^ Hans Haand er kold, og Oiets Lys er slukt. 

Forløst er Sjælen, og den dybe Tanke 

Fra Jorden løftet i dens sidste Flugt. 

I Midnatstimen, i den stjerneldare, 

Urania sig nærmed' til sin Ven. 

Hun tog hans Haand: ,Vor Vandring skal besvare 

De Tvivl, hvortil din Forskning gav sig hen!" 

Ak, hendes Stjemekrands var svøbt i Flor; 

Med Sorg hun drog ham fra en sorgfuld Jord. 

Thi vel hun vidste, aldrig at erstatte 
F'or os var denne Aand, der nu drog bort. 
Hos os var Tabet, hos de Efterladte, 
Tab af det Herlige, vi kaldte Vort. 
Og Tabet Alles var; thi han, der higed' 
At løse Livets Gaader, Tvivlens Baand, 
Endog den Ringeste han har beriget. 
Selv denne styrket har hans lyse Aand. 
Og Rig og Fattig, eens til ham i Gjæld, 
Blev qvæget af hans muntre Lunes Væld. 



Digitized by VjOOQIC 



206 

Og han, den sjeldne Mester, vi berømme, 

Saa dyb i Tale, liflig i sin Sang, 

Et kjærligt Sind gik ud fra Hjertets Strømme - 

Kun Slethed uden Skaansel han betvang. 

En evig Krands skal om hans Minde slynges! 

Siig ei, han hørte til en ældre Tid; 

Thi fjerne Fremtids-Slægter skal forynges 

Som i hans Sang, saa i hans Tales Vid. 

Men vi, hvem gavmild han saa Meget gav, 

Til Tak vi har kun Taarer ved hans Grav. 

DIGTEREN OG BØLGERNE. 

(Af „Hundrede Aar"). 



Anselmus. 
Tj'or dig, o Hav, der stille 
-*- I Maanelyset zittrer, 
Jeg aabner Sorgens Kilde, 
Der mig mit Liv forbittrer. 



For eder, tause Vande, 
Min Harm jeg ikke dølger. 
Med eder vil jeg blande 
Min Klage, blanke Bølger ! 



I dette Hjem for Muser, 
Det skjønne, rige Landskab, 
I mange Aar alt huser 
Et vildt, uvorent Mandskab. 

En Sværm, der blindt bedømmer, 
Og der i Taaget laster, 
I Vind og Veir berømmer, 
I Vind og Veir forkaster. 



Et Mundsveir over Læben, 
En sneverhjertet Stemning, 
Der mod en dristig Stræben 
Vil daarlig sætte Dæmning. 



En Villie uden Retning, 
En Travlhed uden Mening, 
Der har sin Sammensætning 
I Tankernes Forstening. 



Til Folket ud det stirrer 
Med en Gorgones Øie, 
Bedaarer og forvirrer, 
Naar ei man skjelner nøie. 



— Og under hiin Medusas 
Ustyrlige Gemeenhed 
Jeg frygted' for min Musas 
Og hendes Tempels Reenhed. 

Af Rædsel, at os gjæsted' 
Igjen en Flok Vandaler, 
Jeg tog mit Sværd og fæsted' 
Om Fødderne Sandaler. 



Digitized by VjOOQIC 



209 

Og kasted' over Barmen 
Og Skulderen Talaren. 
Med Lyren heit i Armen 
Jeg rusted' mig mod Skaren. 



Og iled' ud — o Himmel! 
Og saae med Eet forfærdet, 
At denne travle Vrimmel 
Betvang man ei med Sværdet. 



At ei med Lyrens Toner, 
Og ei med Staalets Egge 
Hiin Mylr af Myrmidoner 
Til Jorden lod sig strække. 



Ei kan med Bajonetter 
Ægyptens Paschajage 
Fra sine Bomulds-Sletter 
Græshoppens Landeplage. 



Og ei med blanke Vaaben 
Og inspireerte Sange 
Man kjæmpe kan mod Hoben, 
Der smitter Musers Vange. 

Som Landeplage ruger 
Den over Mark og Haver; 
Og Spirerne den sluger, 
Og F'rugterne den gnaver. 

— Til eder jeg mig vender, 
I Vover og I Vande! 
En kraftig Hjælp os sender 
Til vore piinte Strande! 



I lære mig at bruse 
Med eders Magt og Vrede! 
I hjælpe mig at knuse 
Med Vælde Løgnens Rede! 



Forsamler Jer at rense 
Den Sump, der os tør true! 
Den Magt, man ei kan ændse, 
Og som man dog maa kue. 



— Jeg seer, I komme mod mig, 
Fra Sundet ind I rulle, 
Som om I godt forstod mig 
Og vidste hvad I skulde. 



I lange, tunge Vover 
I følge paa hinanden, 
Og skylle langsomt over 
Smaastenene ved Stranden. 

See, Bølge blødt paa Bølge . 

I Synet jeg beruses! 

Og altid flere følge, 

For ved min Fod at knuses. 

Chor af Belgerne. 
Vi komme, Sundets Vande, 
Nu styrtende, nu glidende. 
Fra fjerne, skjønne Lande 
Vi bringe selsom Tidende. 

Vi drage Dybet over, 
Nu løftede, nu dukkende, 
Som skumbedækte Vover 
Paa blanke Strømme vuggende. 

Blandt os med Stemmer klare 
Paa vore Vande syngende, 
Kan sees en Havfru-Skare, 
1 Maaneglandsen gyngende. 

Men snart med høie Master 
Og med forgyldte Brande 
Et herligt Fartøi kaster 
Til Siden vore Vande. 



Og snart iblandt os farer 
Med sønderrevne Klude 
Og med forbudne Varer 
En ussel Smuglerskude. 

Og atter blandt os skyde 
Snart Hvalerne, de mægtige. 
Snart Crustaceer flyde, 
De dorske, de seendrægtige. 

Snart Sildeskarer stimle 
I endeløse Linier, 
Mens underneden vrimle 
Molusker og Aktinier. 



Og Stormen mægtig drager, 
Vort rene Vand den plumrer, 
Og Dyndet opad jager, 
Der dorsk i Dybet slumrer. 



Men som en evig Tanke 

Til Grundmotiv blev sat os, 

Vi rulle lige blanke, 

Naar Stormen har forladt os. 



I os til Eet forener 
Sig Evighedens Billede, 
Hvor Tidens Phænomener 
Momentviis synes stillede. 



Men Evigheden sluger 
Dem ubarmhjertigt alle. 
Det tunge Stof, den bruger, 
Den lader atter falde. 



I os vil Stoffet spille. 

Ved os det hænger klæbende. 

Men Stoftet vi udskille, 

Til Klarhed atter stræbende. 

Det Hæslige forgjæves 
I os sin Form vil tvinge. 
Til hver en Form vi hæves. 
Men ingen med os bringe. 



Om Alt vi kan os slultc, 
Det Skjønne som det Stygge. 
Det Ringe, det Forskudte 
Vi give Glands og Smykke. 



Men som vi Alt forklare, 
Os selv kan Intet smitte. 
Vort Væsen vi bevare 
I Afgrunds-Dybets Midte. 



— O, Digter med det bløde. 
Det bøielige Hjerte, 
Dit Liv du vil forøde 
I din forsagte Smerte? 



I dine Tanker synger 

En Evighed forklaret, 

Og nu mod Døgnets Klynger 

Er du saa slet forvaret? 

Og nu Gorgonens Oie, 
Til Folket livløst stirrende, 
Din egen Sjæl tør bøie, 
Dit eget Jeg forvirrende I 

En Villie uden Retning, 
En Travlhed uden Mening, 
Der har sin Sammensætning 
I Tankernes Forstening — 

Af den du lader presse 
Dit Digterbryst, det rene? 
Du, som kan Sværdet hvæsse 
Og Pladsen den formene. 

Opmand dig, du Forsagte! 
Og stol kun paa din Sendelse ! 
Kan du ei høit foragte 
En daarlig Tids Forblændelse ? 

Som vore blanke Vover 
Sig vugge let paa Dybet, 
Du svæve rolig over 
Forfølgelsen og Krybet! 

Thi du skal Alt forklare, 
Men Intet skal dig smitte. 
Dig selv du skal bevare 
Urørt i Sletheds Midte ! 

Anselmus. 
Forunderligt mig trøster 
Hiin Susen over Vandet, 
De dybe, fjerne Røster, 
Der føres ind mod Landet. 

I mine Tanker gyder 
Sig uformærket Stilhed. 
Det strenge Sind forflyder 
I Sagtmod og i Mildhed. 

EFTERSKRIFT. 



T Tenrik Hertz staar i den almindelige Bevidst- 
^ ^ hed fortrinsvis, om ikke næsten udelukkende, 
som dramatisk Digter. Selv de berømte „Gj en- 
ganger-Breve" er utvivlsomt paa Veje til for de 
fleste kun at have literærhistorisk Betydning. Det 
er paa Scenen, at Henrik Hertz fremdeles lever 
sit Liv imellem os, og i Anledning af Hundred- 
aarsdagen for hans Fødsel, Avgust 1897, udgav 
hans Søn, Dr. med. Poul Hertz derfor ogsaa med 
Rette et fyldigt Udvalg af hans Dramer og 
Komedier. 

Men i Udtalelserne paa Mindedagen var det 
imidlertid interessant at lægge Mærke til, hvor- 
ledes man fra forskjellige Sider ligesom var kom- 
met overens om, at Digteren ogsaa som Lyriker 
havde Krav paa levende Ihukommelse. Der findes 
i de 3 — 4 Bind^ Digte, han selv har samlet „fra 
forskjellige Perioder", de rigeste lyriske Skatte. 

Det er et Udvalg heraf, der med Hr. Dr. med. 
Poul Hertz' Samtykke forelægges Offenligheden. 
Jeg har fulgt Digterens egen Anvisning med Hen- 
syn til af de dramatiske Arbejder at medtage et 
og andet af særligt Værd, saaledes bl. a. den 

skjønne og mærkelige Vexelsang mellem Digteren 
Anselmus og Belgerne. 

I den polemiske Komedie „Hundrede Aar", 
hvori Vexelsangen findes, fortæller Anselmus, at 
han en Gang har haft en Vision eller Drem, hvad 
man vil kalde det. Han havde gjort Udkastet til 
et stort Drama: Ewalds Liv og Lidelser, hans 
menneskelige Vildfarelser og hans Digtersendelse. 
Og han fortsætter bl. a.: „En Nat, da jeg halv 
blundede, halv laa vaagen, forekom det mig, at 
jeg var til Stede ved hans Fødsel. Tre Norner 
stod ved hans Vugge. De tvende forjættede ham 
en Digters Inspiration, Magt over Sprogets skjen- 
neste Toner, Dybsindighed, lyrisk Flugt og et 
ømt, følende Digterhjærte. Den tredje Norne, høj, 
alvorlig, med sørgmodige, men ubønhørlige Miner 
vendte Odden af sit Spyd mod den sovendes Bryst 
og sagde: „Jeg vier dig til Længsel og Savn, til 

Attraa og til Nød og Mangel. Thi dette er 

din Arvelod: jeg vier dig til Begejstring og For- 
tvivlelse, til at drømme med Guderne og til søvn- 
løse Nætter.«" 

„Det er min Historie,* tilføjer Anselmus. Og 
i Virkeligheden er det vel ogsaa i de lyriske 
Digte overhovedet, at man kommer Henrik Hertz 
personlig og menneskelig nærmest. Et Udvalg af 
disse Digte vil derfor forhaabenlig være alle 
Venner af dansk lyrisk Poesi velkommen. 

Otio Borchsenius. 
Kjebenhavn, November 1899. 



Digitized by VjOOQ IC 



INDHOLD 



Side. 

Fristeren 1 

Glenten 5 

Troubadouren 6 

Sevnløshed 10 

Spadseretouren 15 

En Digter og hans Elskede 18 

Påa Strandveien 23 

I et Selslfab 24 

Udstyret 28 

Amors Poetik 31 

Musernes Vinterleir. (Indledning til „Gjenganger- 

Breve«) 36 

Tourneringen. (Oprindelig Indledning til „Gjengan- 

ger-Breve«) 38 

Romancer og Sange I— X 43 

Redhætten 52 

Slaget paa Rheden 63 

Erindringer fra Hirschholm 68 

I Udlandet 83 

Reisen paa Apenninerne 84 

Kjærligheds Veie 88 

Høisgaards Bakke. (Af „Den eneste Feil") 93 

Hr. Peder kasted Runer. (Af „Svend Dyrings Huus") 95 

Jægerchor. ;Af „Svend Dyrings Huus") 97 

Englenes Chor. (Af „Svend Dyrings Huus") 99 

Silkeormen lOO 

Eensomt Liv 103 



Digitizedby V^OOQIC 



side. 

Romance 107 

Ved Nattetid 108 

Sommerliv 109 

Gamle Melodier 114 

Gubben og Ynglingen 117 

Sangerens Bekjendelser 120 

Romance 127 

Tonernes Flugt 128 

Digterlod 129 

Min Lyra l ?2 

Resignation 135 

En sevnles Nat 137 

Luftseiladsen 139 

Skriftemaalet 142 

Den danske Soldat 148 

Fregatten arnens Brand 153 

Gefion og Gylfe 157 

Nu kan I damme 162 

Den natlige Gjæst i 170 

Antonie 175 

Kjedelflikkeren 176 

Gjenboen 183 

Trettten til Bords 189 

Den glemte Paraply 193 

Morgen-Epistel 197 

Erotiske Smaadigte 199 

P. V. Jacobsen 202 

Notturno 203 

Johan Ludvig Heiberg 205 

Digteren og Bølgerne. (Af „Hundrede Aar*) 207 



72730029^ , . 

DigitizedbyV^OOgle | 



Digitized by V^OOQ le 



( 1 \ I . 1 . I -v ( I 



R < ' (Hl A X IJ £ L S K O R L A< 



HENRIK HERTZ 

DDY. DRAMATISKE VÆRK) 

Amors Genistreger 

En Dag paa Øen Als 

Den eneste Fejl 

Debatten i Politivennen 

Svend Dyrings Hus 

Indkvarteringen 

16 Kr.; indb. i 

En Curmethode 

Advokaten og har 

Myndling. 

fra og til 

HENRIK HERT 

Udgivne af Poul Hertz. 

Med Portræt. 

